Cca R 
t 


Wiru din fara risiau 


lasg inil pi DOCA 


“Două inginere, prietene foarte bune, s-au dus la Părinte la biserica Drăgănescu să 
vorbească cu dânsul. Una dintre ele vorbea cu Părintele Arsenie, când cealaltă era în spatele 
Părintelui, privindu-i picturile din biserică. La un moment dat, inginera M.G. din spatele 
Părintelui, uitându-se la picturi, a zis în gândul ei: „A, nu există Dumnezeu”. Chiar atunci, 
Părintele Arsenie o lasă pe prietena acesteia vorbind, se întoarce cu fața spre aceasta şi îi 


spune: „Și totuşi mă, să ştii că este Dumnezeu. ” 


(Bogdan Juncu, Făgăraş) 


“Când era arestat la Canal, a cerut permisiunea gardianului de a-i acorda trei ore de odihnă 
(până la ora 17). După un timp gardianul trecând în control a sesizat absenţa Părintelui, 
după care a dat alarmă generală. Nu l-au găsit, dar la ora 17 Părintele a apărut unde îl 
lăsase gardianul. A fost întrebat unde a fost, la care Părintele le răspunde că a fost la 
înmormântarea mamei sale. S-a dat telefon la primarul din satul Părintelui (Vaţa), 


confirmându-se înmormântarea şi prezenţa Părintelui acolo.” 


(Prof. C.F.) 


Capitolul 1 


Mama Părintelui Arsenie 


„Eu am fost pictat din pântecele maicii mele” 


e Ne spunea Părintele: „Când eram copil, în casa mamei mele era o icoană a Maicii 
Domnului care-mi plăcea, foarte mult. Odată am întrebat-o pe mama: 

- De ce îmi place aşa de mult acea icoană? lar ea mi-a spus: 

- Ei, dragul meu, cât te-am purtat în pântece, foarte mult m-am uitat şi m-am rugat la 
această icoană.” 

Altădată ne-a spus: „Mama mea când a rămas însărcinată cu mine, s-a uitat la icoana 
Maicii Domnului şi a pictat-o în inima ei. A pictat-o rugându-se la Maica Domnului, cum se 
rugau Sfinţii loachim şi Ana: «Maica Domnului, îţi cer un copil, fie parte bărbătească, fie 
parte femeiască, care să îţi slujească ţie, Maicii Domnului şi Domnului lisus Hristos. Nu 
pentru mine îl cer.» Eu deja am fost pictat din pântecele maicii mele. Când mama mea 
mergea să lucreze la câmp, înaintea ei apărea icoana Maicii Domnului datorită rugăciunilor 
ei. După ce-am terminat studiile, mama credea c-am să mă stabilesc ca orice om la casa lui. 
Când a aflat ce intenţii am (să se călugărească), mi-a luat capul în mâini, m-a sărutat şi m-a 
binecuvântat zicându-mi: „O, dragul meu şi scumpul meu, de când mă rog eu pentru asta!” 

De aceea a fost Părintele Arsenie omul lui Dumnezeu, pentru că a fost cerut prin 
rugăciune, crescut cu rugăciune. Şi spunea Părintele. „De ce nu faceţi şi voi la fel?! Dar care 
din voi se roagă când sunteţi însărcinate: Doamne, dă-mi un copil bun, cuminte, care să-ţi 
slujească Ție; pentru Tine Doamne? Care din voi aţi citit în timpul sarcinii Acatistul Maicii 
Domnului şi alte cărţi bisericeşti? Voi ziceţi că n-aveţi timp să vă rugaţi. Cereţi la Maica 
Domnului şi la Domnul lisus Hristos şi vă vor da. Dacă nu faceți rele, vă iese şi copilul aşa 
cum îl doriți .“ 

Apoi, unei femei căreia îi murise copilul atins de un tren i-a spus: „Știi de ce l-a atins 
trenul? Pentru că l-ai iubit mai mult decât pe Dumnezeu. Întâi trebuie să-L iubeşti pe 
Dumnezeu şi apoi pe copil.” notă: Cei care opresc copiii de la credinţă vor fi asemenea 
celora care şi-au pus capăt zilelor de unii singuri. Când iubeşti pe copil mai mult ca pe 
Dumnezeu, îi îngădui în timp lucruri care sunt împotriva credinţei (când îl pui pe el şi doririle 
lui înaintea lui Dumnezeu şi a ceea ce e bine). Dacă copilul a fost luat înainte de aceasta, 


atunci nici el, nici mama sa nu vor avea aşa pedeapsă de ispăşit după moarte. Plecarea 


timpurie a copilului nu a fost aşadar o pedeapsă, ci Milă pentru viaţa veşnică.] Altei femei i-a 
spus: „Tu vii şi te plângi că copilul tău e bețiv, dar atunci când aţi zămislit copilul, soțul tău 
era beat”, iar alteia, care se plângea că are un băiat hoţ, i-a spus că şi ea a furat când a fost 


însărcinată cu el. 


(Miloşan Vionela, 71 de ani, Recea) 


e Mama sa, Cristina, s-a căsătorit şi bărbatul ei a plecat şi ea a rămas gravidă, având în 
pântece pe viitorul Părinte Arsenie. Bărbatul ei nu s-a mai întors şi ea a trebuit să-l crească 
singură. Ea păzea oile satului şi Părintele îi desena (că era pictor de mic) flori pe mâneci şi pe 
cot la haine, şi apoi ea cosea. 

„În viaţă am dansat şi eu odată - a spus mama Părintelui - am rotit un dans, atât a fost 
jocul meu în viaţă.” Maică-sa l-a crescut şi el a învăţat, şi-a dat silinţă. 

Părintele învăţa lumea cum să trăiască, să nu curvească bărbatul cu femeia, ca în 
sărbători şi duminica să nu aibă împreunare şi să aibă copii curaţi, căci Părintele aşa a fost 


conceput. 


(Mailat Elena, 87 de ani, Dejani) 


e Bunicul soțului meu se cunoştea foarte bine cu Părintele şi povestea că, la un 
moment dat, Părintele i-a cerut să aducă de acasă o anumită poză, pe care o făcuse cândva cu 
un bărbat. Aducând poza la Părintele, acesta i-a spus: „Asta e tatăl meu.” Tatăl Părintelui 


plecase în America pe când el nici nu se născuse. 


(Mariana P., Făgăraş) 


e Mama sfinţiei sale spunea că, atunci când era însărcinată cu Părintele, simţea că avea 
ceva luminos în pântece şi avea o mare bucurie. lar Părintele spunea că tatăl său, plecând în 


America, l-a „lăsat curat în pântece”. 


(Pr. Petru Vănvulescu) 


e Mama Părintelui, care nu mai ştia nimic de dânsul, auzind că la Mânăstirea Sâmbăta 
este un părinte care este de loc din localitatea Brad - Hunedoara, şi-a zis: „Sigur, acesta e 
băiatul meu” şi a luat trenul să vină la Sâmbăta. Părintele, cu darul înaintevederii ce-l avea, a 
simţit că vine şi a trimis un credincios cu căruţa la gară spunându-i acestuia ora când soseşte 
şi locul unde să stea pe peron când va veni trenul. Când a sosit trenul, uşa vagonului în care 
se afla mama Părintelui a oprit exact în faţa omului. Coborând, mama Părintelui 1-a întrebat 
pe acest om, cum poate ajunge la mânăstire? lar omul i-a zis: „Vino cu mine, că după 


dumneata m-a trimis Părintele!” 


(lerod. Domeţie, Sf. Mânăstire Brâncoveanu) 


e Părintele Arsenie era la Sâmbăta şi a trimis pe cineva care avea căruţă cu cai, să o 
aştepte în gara din Voila pe mama sa, care vroia să-l viziteze. I-a spus omului: „Du-te să o 
aştepţi pe mama că vine cu trenul”; zice omul: „Părinte, dar nu o cunosc! ”; „Nu trebuie, du- 
te că vine ea la tine; se opreşte trenul şi în dreptul uşii de unde eşti tu coboară o femeie şi te 


întreabă de mânăstire.” Şi aşa a tost. Omul a luat-o în căruţă şi a dus-o la Sâmbăta. 


(Gheorghe Silea, 45 de ani, Sâmbăta de Sus) 


e Mama Părintelui, era o femeie micuță şi semăna cu Părintele foarte mult. Odată a 
venit la mânăstire. Îi era dor de Părintele. Şi Părintele a lăsat-o în biserică, nu a ieşit din altar. 
Şi ea a stat, a tot stat, şi dacă a văzut că Părintele nu mai iese, a început să plângă. A ieşit 
Părintele bucuros şi a zis: „ Am vrut să te vedem cum plângi.” A sărutat-o şi a mângâiat-o şi 


i-a zis: „ Nu mai plânge, că uite am venit.” 


(Mailat Elena, 87 de ani, Dejani) 


e  Întâlnindu-se cu Părintele, mama i-a reproşat: „Ti-a fost ruşine cu mine de n-ai vrut 
să spui la lume că eu sunt mama ta?” şi i-a zis Părintele: „Nu mamă, dar dacă spuneam, 
lumea îți rupea hainele de pe matale când veneai încoace.” 

A spus mama Părintelui, cu ocazia acestei vizite la mânăstire că atunci când era 


însărcinată cu Părintele, a văzut soarele şi luna în pântecele ei şi nu ştia ce va fi. Şi a văzut şi 


un peisaj. Când a venit la Sâmbăta a spus că a văzut exact peisajul de aici, cu munţii şi 


mânăstirea. 


(Gheorghe Silea, 45 de ani, Sâmbăta de Sus) 


e Mult s-a zbătut Părintele. Toată viaţa şi scrierea lui a fost spre sfinţirea familiei. Câte 
femei au fost la el, s-au hotărât să nu mai avorteze. Câţi copii au rămas în pântecele mamelor 
lor! Nu e nimeni mai competent să ne strige în acest moment revenirea mamelor la 


Sfinţenia Maicii Domnului decât Părintele Arsenie. 


(Pr. Ioan Sabău) 


Capitolul 2 


Părintele Arsenie... 


un Moise care ne-a despărţit Marea Roşie 


e Părintele Arsenie a fost un om extraordinar, un om al lui Dumnezeu, un mare părinte 
al Bisericii noastre. Pentru mine personal, cel mai mare din veacul nostru... Despre Părintele 
Arsenie trebuie să vină vremea, cât mai curând posibil, să se scrie mai mult, să se vorbească 
mai mult; şi eu sunt absolut sigur, şi mărturisesc cu toată responsabilitatea mea de episcop că 
va veni timpul rânduit de Dumnezeu, când Părintele Arsenie Boca va fi canonizat... Despre 
Părintele Arsenie încă se vorbeşte în termeni prea lumeşti. Dar se va vedea mai târziu. Eu 
îndrăznesc să spun că Părintele Arsenie Boca a fost pentru România asemeni Sfântului 
Serafim de Sarov pentru marea Rusie. 

„„„Aflându-te în prezența şi în apropierea Părintelui Arsenie, simţeai prezenţa lui 
Dumnezeu, Îl simţeai pe Hristos trăind şi vorbind în Părintele Arsenie. Era şi este un lucru 
extraordinar — cum spunea cineva - în viaţa noastră, în viaţa oamenilor, să întâlnim un sfânt. 
Eu pot să spun că acest lucru l-am simţit şi l-am trăit şi sunt absolut convins şi responsabil 
de ceea ce spun acum. Părintele Arsenie ştia că la tinereţe se pune temelia vieţii omului, a 


dezvoltării omului pentru mai târziu şi pentru totdeauna şi de aceea era înconjurat de tineri. 


(PS. Daniil Partoşanul) 


e Un complex de factori, din harul lui Dumnezeu, pe deplin favorabili, m-au ajutat să 
cunosc pe tânărul diacon celib Zian Boca (viitorul Părinte Arsenie), după venirea sa de la 
Muntele Athos şi pe părintele Dumitru Popescu, viitorul arhimandrit Serafim Popescu, stareţ 
la Mânăstirea Sâmbăta între anii 1949 - 1955. 

Părintele Dr. Dumitru Stăniloae, fiind numit rector al Academiei Teologice „Andrei 
Şaguna” din Sibiu (de către mitropolitul Nicolae Bălan, în 1936), a primit locuinţă pentru 
familia sa, în clădirea Academiei, la parter. Părintelui Zian Boca şi părintelui Dumitru 
Popescu li s-a dat o locuinţă tot în curtea Academiei. Cu ei mai stătea şi tânărul profesor de 
teologie Dr. Nicolae Mladin, viitorul mitropolit, formând împreună o triadă de oameni ai lui 


Dumnezeu, cu totul deosebiți. Camera din dreapta mi s-a acordat mie, după terminarea 


Teologiei, de către părintele rector Dr. Dumitru Stăniloae, care m-a angajat ca secretar şi 
dactilograf al său, respectiv al Academiei Teologice "Andreiene”, începând cu 1 ianuarie 
1940. Lucram amândoi în acelaşi birou. 

Seara, după ce se linişteau studenţii teologi, cei trei călugări ieşeau în holul locuinţei 
unde împreună, înfrățiți în acelaşi ideal de preamărire a lui Dumnezeu, cântau imnuri 
religioase, încheind cu „Apărătoare Doamnă”. Îmi era imposibil să rămân izolat în camera 
mea de vis a vis şi să nu apar şi eu între dânşii, frământat de acelaşi dor de preamărire a Lui, a 
Ziditorului a toate, Dumnezeu. 

Fireşte că, peste zi, când Părintele Arsenie mai scăpa de la Părintele Stăniloae, unde 
împreună lucrau la traducerea manuscriselor Filocaliei, pe care Părintele Arsenie le adusese 
de la Muntele Athos, mai profitam şi stăteam de vorbă cu el. 

În astfel de momente de fericită ocazie de a sta de vorbă cu tânărul diacon celib, Arsenie 
Boca, am prins, între altele, un moment - unic - cu totul remarcabil: mi-a arătat, centura 
monahală de piele, pe care a realizat-o singur, cu monogramul metalic: IS HS NI KA (lisus 
Hristos biruie), pe care urma să o poarte după tunderea în monahism (pe data de 3 mai 1940, 
la Mânăstirea Sâmbăta de Sus, primind numele de Arsenie). După centură, îmi destăinuia din 
tainele monahismului, cum trebuia să fie un adevărat călugăr, ca un adevărat ostaş al lui 
Hristos, îmbrăcat în toate armele lui Dumnezeu (Cf. Ef. 6, 11-17). Cu acel prilej mi-a arătat o 
intimitate a îmbrăcămintei călugăreşti (pe care o aştepta şi pentru care se pregătea): pe o 
coală de hârtie a desenat schima călugărească pe care o poartă un călugăr până la moarte. Am 
pus mâna pe ea şi îndată m-a atenţionat: „Mă, ai grijă, asta nu-i jucărie! ”... zâmbind foarte 
discret, căci nimeni nu-l văzuse (până atunci) râzând, ci plângând adeseori pentru păcatele 
oamenilor. 

În sfârşit, l-am văzut şi în bucătăria cantinei studenţeşti, unde singur îşi pregătea 
mâncarea de post (predominau morcovii raşi pe răzătoare, cruzi), dar fără a face caz de 
aceasta. 

Când îl ajuta pe Părintele Stăniloae la traducerea Filocaliei, Părintele Arsenie scria cu 
mâna tot textul filocalic tradus. Mai târziu a creat în cadrul Mânăstirii Brâncoveanu o 
adevărată mişcare filocalică împreună cu credincioşii din ţinuturile făgărăşene, care s-a extins 
apoi în aproape toată ţara, cum remarca Nichifor Crainic. La această mişcare participa 
inclusiv studențimea universitară, ca într-o „bulboană spirituală uriaşă”, pentru a-l vedea şi 
asculta pe călugărul care răscolea sufletele credincioşilor ce-l ascultau, Părintele Arsenie. 


Duhul filocalic străbătea în mintea şi în sufletul ascultătorilor prin cuvintele de foc ale 


Părintelui. Aşa a reuşit să devină primul ctitor al Filocaliei româneşti de la Sibiu, nu numai 
prin colaborarea cu Părintele Stăniloae, la îmbrăcarea textului original în haina cuvântului 
românesc, ci, acum, şi prin câştigarea de abonaţi din rândul ţărănimii româneşti (în criza 
groaznică din anii 1946 şi anii următori, ţăranii, după colectarea cerealelor şi valorificarea lor, 
au făcut un mare număr de abonamente pentru tipărirea primelor volume), la Sibiu. Toţi 
aceştia, în frunte cu Părintele Arsenie, sunt ctitori ai Filocaliei româneşti, cum avea să 
evidenţieze Părintele Stăniloae în prefața primelor volume ale Filocaliei. Este un moment 
istoric pentru cultura românească, când oameni simpli din popor au făcut cauză comună cu 
oameni de cultură, pentru promovarea acestor valori şi dăinuirea lor. 

Fiind contemporan cu aceste evenimente unice, m-am trudit să ajung în posesia tuturor 
celor 12 volume ale Filocaliei, inclusiv cele tipărite la Bucureşti, după transferul Părintelui 
Stăniloae la universitatea bucureşteană. Nu ştiu prin ce întâmplare nu am prins volumul II, 
care-mi lipsea astfel din colecţie. Fără să fac publicitate din aceasta, prin 1964, aflându-mă la 
parohia ,„ Sf. Arhangheli ” de pe strada Ştefan cel Mare din Sibiu, m-am pomenit cu o 
credincioasă, fiică duhovnicească de-a Mânăstirii Sâmbăta, că, fără să o cunosc, vine la mine 
cu volumul al II-lea al Filocaliei semnat pe pagina titlului „, Arsenie ” şi mai jos scris numele 
ei, Miclea Paraschiva, cu cerneală. Îmi spune: „Părinte, vă dau dumneavoastră această 
carte.” l-am mulţumit din inimă şi am zis: „Mari şi minunate sunt lucrurile tale Doamne!” 

Revin la intrarea mea în preoţie. După ce m-am căsătorit şi am fost hirotonit preot şi 
duhovnic, cu data de 1 ianuarie 1941 am plecat cu soţia, renunțând la confortul oraşului, într- 
o parohie, la peste 40 de km. de Sibiu, pe Valea Hârtibaciului, unde am întâlnit o sărăcie lucie 
între oameni bogaţi, oameni rupți de credinţă, care nu ştiau ce-i postul de miercuri şi vineri, 
nespovediţi de 25 - 45 de ani, cu biserica în paragină. Aici a trebuit să fac o pastoraţie de zi şi 
noapte pentru a sparge carapacea indiferentismului. 

Într-o zi, pe neaşteptate, m-am pomenit cu Părintele Arsenie, care mă cercetează acasă, la 
parohia respectivă, foarte scurt la vorbă, serios ca un mare şi adevărat călugăr, privind mai 
mult în pământ decât în faţa persoanei (eram şi cu soţia) şi spunându-mi că doreşte să 
mergem împreună peste deal, în satul vecin, unde avea mulţi credincioşi care-l cercetau la 
Mânăstirea Sâmbăta, mergând pe jos sau cu căruțele. Ajunşi acolo, într-o sală de la şcoală, le- 
am rostit amândoi câte o predică cu sfaturi duhovniceşti. De acolo, după ce a înnoptat, 
Părintele a trecut prin alte sate, ca o recunoştinţă a bunului păstor pentru cei ce I-au căutat. 

După ce m-am mutat în parohia Turnişor-Sibiu, la câţiva ani, desfiinţându-se mânăstirile 


de maici, Părintele Arsenie a îndemnat un grup de măicuţe pripăşite prin Răşinari, fără 


10 


duhovnic, să mă caute la parohie şi să le fiu duhovnic. Şi am rămas aşa până când ele s-au 
readunat la Mânăstirea Prislop în jurul Părintelui Arsenie. 

Spre anul 1980, fiind în căutare de pictor, m-am dus la Drăgănescu, să-l caut pe 
Părintele Arsenie, să-l rog să-mi picteze noua biserică. Am stat amândoi de vorbă, i-am 
admirat pictura şi l-am rugat să vină la Sibiu, dar m-a refuzat pe motiv că aici nu ar putea 
lucra. Ştia dânsul de ce! M-am mâhnit ori de cate ori Părintele era acuzat pe nedrept. Este 
greu să te transpui în situaţia unui călugăr urmărit de Securitate şi cu domiciliu aproape forțat, 
a unui călugăr care a trăit călugăria ca puţini alţii, ştiind prea bine ce a scris Sf. Antonie cel 
Mare, că „un călugăr care iese din mânăstire e ca peştele pe uscat”. De aceea nu se 
aventura, avea evlavie, nu sta la taifas - scurt la vorbă, fără grija de a se lansa şi face 
cunoscut. Dialogul său era cu sufletul şi inima credincioşilor. 

Cu toate acestea, într-o zi a venit la Sibiu să-mi vadă noua biserică. A fost pentru mine o 
surpriză şi adevărată bucurie. La plecare l-am rugat să scrie ceva în cartea de aur a parohiei şi 
a scris scurt: „Aici credinţa şi faptele sunt una şi aceeaşi evidenţă. 18.12.1956 Arsenie.” 

Un fost cântăreţ de la Mânăstirea Sâmbăta îşi aminteşte că, atunci când Părintele Arsenie 
era stareţul mânăstirii, într-o dimineaţă, ieşind cu Părintele Arsenie din vechea mânăstire spre 
Altarul din pădure pentru a săvârși Sf. Liturghie, el uitându-se în urmă ca să vadă dacă vine 
Părintele, s-a cutremurat şi a zis: „Vai Părinte, sunteţi tot foc!”; „Am simţit eu că mă arde 
ceva.” Şi atât; s-a ferit să comenteze sau să comunice şi altora stările de har a milei lui 
Dumnezeu, care nu l-a părăsit niciodată. 

Ne spunea Părintele că ne ştie toate păcatele noastre şi ale neamului nostru; că a vorbit 
cu sfinţii care-i pictează. Cei care mergeau la el îi simțeau puterea şi ajutorul şi pe mulţi îi 
vindeca pe loc. 

Prima întrebare pe care o punea Părintele la fiecare era: „Caţi copii aveţi ?” şi „De ce nu 
vă faceți copii? Vedeţi voi, mă - spunea Părintele - roţi cei care vă, feriţi de copii, o să 


suferiți. ” 


(Pr. Todor Nichifor, Sibiu) 


e Prima predică pe care am auzit-o - prima şi ultima - ţinută de Părintele Arsenie Boca, 
mi-o aduc aminte foarte bine, am ţinut-o minte poate pentru că ştiam că o ţine un om 
deosebit. Mai întâi Părintele a vorbit despre «haina de nuntă» şi a spus că pentru el cuvântul 


din Sfânta Evanghelie despre cel care a intrat fără haină de nuntă a fost un cuvânt de care s-a 

poticnit el de multă vreme, în înţelesul că la un moment dat şi-a văzut haina cu care era 
îmbrăcat, ca rezultat al vieţii pe care a dus-o probabil Părintele Arsenie, şi zicea Părintele că 
şi-a văzut haina, expresia este a lui, « ca o spălătoare », murdară ca o spălătoare. Şi atuncea, 
după ce şi-a văzut haina murdară ca o spălătoare, a fost preocupat de curățirea hainei, ca să 
ajungă să aibă “haină de nuntă”. Şi spunea el că ar fi făcut orice numai să-şi vadă haina 
curată, orice lucru de jos, din lumea aceasta, din cate se pot face l-ar fi făcut; a zis atunci: 
„Aş fi mutat şi ceea ce nu se poate spune aici.” După o vreme, nu a spus câtă vreme a trecut 
de atunci, fiind la Mânăstire la Sâmbăta, n-a spus unde a avut intuiţia hainei de nuntă, adică a 
hainei pe care o purta, dar la Sâmbăta fiind, după ce s-a încadrat în Mânăstire, a avut o 
vedenie. Se făcea că e în biserica Mânăstirii, în locul acela unde se trece din pronaos în naos, 
în locul acela mai strâmt, a văzut un copil care plutea în aer. Nu se sprijinea de pereţi, zicea 
Părintele, plutea în aer şi copilul a arătat cu mâna spre Părintele. El, atunci, s-a uitat la el 
însuşi şi şi-a văzut haina cu care era îmbrăcat, de ,, data aceasta curată, cu o pată pe ea cam de 
o jumătate de metru”, şi asta reprezenta un păcat. Nu a spus ce păcat, doar că copilul i-a atras 
atenţia că el mai are un păcat pe lângă cel care se arăta în pata de pe haină şi păcatul acela, şi- 
a dat Părintele seama că e din pricină că a întâmpinat vedenia cu ,, Doamne ”, şi atunci a spus 
el despre cuvântul „ Doamne ” că se adresează numai lui Dumnezeu şi Domnului Hristos, 
nici măcar Maicii Domnului, şi şi-a dat seama că el a făcut acest păcat, păcat care atunci când 
şi-a dat seama că I-a făcut, copilul a zâmbit, ceea ce însemna că a nimerit... 

...A doua zi a ţinut un cuvânt de îndrumare pentru credincioşii care erau de faţă, era 
vorba despre necazurile care le vin părinţilor prin copii. Le-a zis despre cazuri când părinţii 
sunt responsabili pentru copiii lor, care vin în lumea aceasta cu defecte. A atras atenţia asupra 
faptului de a fi oamenii cununaţi la biserică, de a avea slujba cununiei, a pus în atenţie faptul 
că soţii nu trebuie să consume băuturi alcoolice, deoarece şi un pahar de vin pe care îl bea 
cineva, care după aceea se angajează la conceperea unui copil, este dăunător pentru copilul 
care urmează să se nască. A atras atenţia că atâta vreme cât cineva care a fost în război şi se 
întoarce acasă şi încă mai are visuri cu groaza pe care a trăit-o pe front în timpul războiului, 
câtă vreme mai are astfel de traume să zicem, nu are voie să se angajeze la conceperea 
copiilor, deoarece copiii pot să aibă neputinţe de pe urma faptului că părinţii nu sunt destul de 
liniştiţi. Aşa că Părintele era de atunci, din 1942, preocupat de chestiuni de felul acesta, de 
responsabilitatea părinților pentru copiii lor. 

„.„„Părintele, având şi cunoştinţe de artă, putea să-şi dea seama şi de pe figura omului 


despre starea lui sufletească. Chiar şi de pe fotografii. Veneau oamenii la el cu fotografia 

cuiva şi ziceau: „Uite, asta este fata cu care vreau să mă căsătoresc”, şi Părintele zicea: 
„Nu-i bună”, sau „Îi bună”, contând, cred, şi pe ceea ce îi spunea figura. 

...-Un bărbat a vrut să se căsătorească cu o fată. Fata avea ceva la un ochi. Părintele şi-a 
dat seama că ceva nu e în regulă şi i-a spus băiatului: „O iubeşti?” Şi el a zis: „Da.” Şi 
atuncea Părintele a zis: „Ia-o!” Şi a luat-o. Şi, după ce s-au căsătorit ei, s-au dus la Cluj, la o 
clinică şi s-a constatat că femeia e bolnavă, are sângele contaminat. Şi omul nu a mai vrut să 
stea cu ea. Şi aceasta s-a socotit un eşec al Părintelui Arsenie. În realitate, nu a fost un eşec al 
Părintelui, de vreme ce i-a spus că, dacă o iubeşte, să o ia. Că el, dacă ar fi iubit-o, ar fi 
susținut-o şi în suferință şi nu ar mai fi făcut nici un caz. Or, el s-a despărțit de ea, s-a 
recăsătorit, el trăieşte şi acum, are vreo 80 de ani. Însă acum a ajuns şi el în declin. Nu mai 
recunoaşte oamenii, nu mai are ţinere de minte. Copiii îi sunt sănătoşi. (Amintiri despre 


duhovnici pe care i-am cunoscut, Teognost - 2003) 


(Arhim. Teofil Părăian, Mânăstirea Brâncoveanu) 


e Prin anul 1943 s-a organizat o capelă pentru elevii de liceu şi fetele de la gimnaziu 
(numai 4 clase) în cetatea Făgăraşului, tocmai în sala tronului lui Mihai Viteazul, care atunci 
nu era folosită... Când m-am dus la mânăstire, i-am spus Părintelui Arsenie despre capela din 
cetate pentru elevi şi s-a bucurat mult şi mi-a zis să ajutăm din toate puterile cântarea la 
strană, dar să înţelegem şi mai bine valoarea Sfintei Liturghii. 

...Mai târziu, explicând citirea Evangheliei, a spus: „Nu preotul citeşte Evanghelia, ci 
Însuşi Domnul nostru lisus, Cel contemporan cu noi. Cel viu, ne-o propovăduieşte şi nouă, ca 
oarecând în timpul vieţii Sale pământeşti”, prin gura preotului liturghisitor. 

..„.Ca studenţi la teologie am învăţat despre misterul liturgic şi despre mistica liturgică, 
lucruri pe care Părintele Arsenie le cunoştea, dar le şi trăia, cu un simțământ pe care nu l-am 
înţeles şi descifrat la nici un preot liturghisitor, mai apoi, fie că era vorba de preoţi de mir sau 
de monahi şi chiar ierarhi. Trecând de imnele mari de la Anaforaua liturgică, Părintele 
ajungea la momentul când se rosteau Cuvintele Domnului, de instituirea Sfintei Euharistii, 
spuse de Domnul Hristos la Cina de Taină din Joia cea mare: “Luaţi, mâncaţi, acesta este 
Trupul Meu, Care se frânge pentru voi, spre iertarea păcatelor” şi “Beţi dintru acesta toți, 
acesta este Sângele Meu, al Legii celei nouă (aşa rostea Părintele Arsenie), care pentru voi şi 
pentru mulţi se varsă, spre iertarea păcatelor” şi apoi “Ale Tale dintru ale Tale, Ţie Ţi- 


aducem de toate şi pentru toate”, momente sublime ale Sfintei Liturghii la Epicleză. Cum au 

fost rostite de Părintele Arsenie nu auzisem niciodată la vreun preot şi nici după aceea. 
Rostirea cuvintelor era amestecată cu plânsul Părintelui Arsenie, era plânsul mistic, de care 
am auzit mai târziu. Era plânsul omului ce se afla în faţa celui mai mare mister, al nimicniciei 
omului în faţa lui Dumnezeu, al omului ce se socotea nevrednic să facă acest lucru 
dumnezeiesc, să aducă aminte credincioşilor momentul instaurării Sfintei Euharistii, la Cina 
cea de Taină... Era plânsul amestecat cu lacrimi al Părintelui Arsenie, moment de o trăire şi 
încărcătură spirituală cum nu mai auzisem. În acelaşi timp, credincioşii, îngenunchiaţi, trăiau 
şi ei momentul: se auzeau în surdină oftaturi sau chiar plânsete. Credincioşii fiind şi ei 
luminaţi, de mai înainte, despre sublimitatea momentului liturgic respectiv. 

„„„Este aici, la Epicleză, momentul de trăire maximă duhovnicească a conştiinţei umane a 
credincioşilor şi preoţilor, luminată de Harul Sfântului Duh, momentul sublim şi dumnezeiesc 


al Sfintei Liturghii Ortodoxe. (Mărturii despre Părintele Arsenie, Ed. Imago, 2003, 29 -34) 


(Pr. Nicolae Streza) 


e Un om atât de mic cum sunt, îndrăznesc cu greu să scriu despre un om atât de mare, 
cum a fost şi rămâne Sfântul Părinte Arsenie Boca. Am spus mare, dar este puţin spus; a fost 
un uriaş, un gigant al vieţii spirituale, în trăire şi-n învățătură. Nu trebuia să mergi la dânsul 
de zeci de ori ca să-ţi dai seama ce mare binecuvântare ţi-a dat bunul Dumnezeu: să întâlneşti 
în viaţa ta un sfânt! Înfăţişarea sa, cuvintele sale, felul său de a fi, îţi impuneau imediat 
respect şi dragoste, dar îți mai impunea ceva..., ceva tainic din adâncul sufletului, vedeai în 
dânsul un înger întrupat, un sfânt al lui Dumnezeu; şi pentru aceasta nu-ţi trebuia teologie sau 
altfel de învăţătură, pentru că era o trăire a fiinţei tale de om, în prezenţa sa. 

Dar, oricât aş căuta să descriu persoana dânsului, n-aş putea s-o fac cum trebuie. Şi ştiţi 
de ce, oameni buni? Pentru că pe sfinţi nu poţi să-i descrii; ca să-i descrii trebuie să fii tu 
însuţi sfânt — să-i înţelegi viaţa şi trăirea lui. Sfinţii trăiesc în tăcere, este o îndrăzneală să 
încerci să scrii despre ei. Dacă sfinţii nu se descriu unul pe altul decât prea puţin, atunci cum 
aş putea eu să îndrăznesc a scrie mai mult la adresa Părintelui Arsenie Boca, care a fost şi 
rămâne un mare sfânt pentru sufletul meu şi sunt sigur că nu numai pentru al meu. 

Desigur că fiecare sfânt a avut în viaţa lui, ca şi după mutarea lui la cele veşnice, oameni 
care l-au iubit şi prețuit, dar şi duşmani. De aceste categorii de oameni a avut parte şi mai are 
încă Părintele. Sunt oameni mulți care I-au iubit şi-l mai iubesc încă, şi-l vor iubi mereu, dar 


sunt şi oameni care-l vorbesc de rău pe Părintele. 

Dumnezeu să vă ierte pe toţi care l-ați vorbit de rău şi-l mai vorbiţi încă, că nu ştiţi ce 
ziceţi. Dacă Părintele Arsenie le-a vorbit unor oameni mai aspru, mai „dur” cum spun alţii, a 
făcut-o pentru că dânsul ştia plămada fiecăruia dintre noi. Sigur, a fost şi aspru, dar cu aceia 
dintre noi cu care trebuia să fie aşa, ca aceştia să ia aminte la viaţa lor şi ca să se smerească. 
A fost deci, o asprime sfântă, nu ca să dărâme omul, ci ca să-l zidească. 

Dacă unele afirmaţii pe care le-a făcut Părintele, puţine la număr, nu s-au adeverit, apoi 
oameni buni, aduceţi-vă aminte că nici profeţiile Sfântului Nifon şi ale Sfântului Calinic 
legate de sfârşitul lumii nu s-au adeverit, precum şi profețiile altor mari sfinţi nu s-au 
adeverit, dar toate aceste „neîmpliniri” ale spuselor acestor sfinţi nu diminuează cu nimic 
sfinţenia lor. [n. edit. : Pe când era la Muntele Athos, Maica Domnului l-a dat pe Părintele 
Arsenie, timp de 40 de zile, în grija unui sfânt care trăise pe pământ cu vreo două sute de ani 
înainte: Sfântul Serafim de Sarov (icoana acestui mare sfânt a fost pictată de Părintele 
Arsenie la biserica Drăgănescu). Sf. Serafim vedea ce e în inima fiecărui om şi avea darul 
proorociei. Odată un om l-a întrebat: „Părinte, cum ştii aşa de bine toată viaţa mea?" l-a 
răspuns Sf. Serafim: „Eu nu ştiu nimic, eu mă rog, şi primul gând care îmi vine în inima mea 
îl știu cuvânt de la Dumnezeu. Dumnezeu este cel care ştie taina inimii tale, eu sunt doar un 
duhovnic." Dar Sf. Serafim mai şi greşea şi anume atunci când nu se ruga („Când 
răspundeam cu mintea mea, făceam greşeli."). Am amintit acest lucru pentru că, din 
mulțimea (miile) de proorociri pe care Părintele Arsenie le-a făcut, unii le-au reținut şi le 
povestesc şi la alții numai pe cele câteva care nu s-au adeverit. Dumnezeu lucrează cum ştie 
EI. Omul rămâne om. Oricât de înţelept ar fi şi de sfânt, el tot om rămâne. Numai Bunul 


Dumnezeu este şi rămâne Adevărul absolut, numai El rămâne infailibil în veci. 

Excurs 


Scopul vieţii creştine 


Dobândirea Duhului Sfânt 


Conversaţia lui N. A. Motovilov cu Sf. Serafim de Sarov 


e „Era joi”, scrie Motovilov. „Ziua era posomorâta. Stratul de zăpada măsura 20 de 
centimetri; fulgi uscați şi tari cădeau abundent din cer, atunci când Sfântul Serafim şi-a 
început conversaţia cu mine, pe un câmp din apropierea chiliei sale, de cealaltă parte a 
râului Sarovului, la poalele dealului ce se coboară spre mal. Mi-a spus s-a şed pe buturuga 


unui copac pe care tocmai îl tăiase şi s-a aşezat înainte-mi. 


SAL 


| 


„Domnul mi-a arătat”, spuse marele Stareţ (bătrân), „că în copilărie aţi avut o 
puternica dorința de a cunoaşte scopul vieții creştine, şi că ați întrebat, mereu, multe 


persoane duhovnicești despre acesta.” 


Trebuie să recunosc că de la vârsta de 12 ani acest gând m-a măcinat continuu. De fapt, 
am întrebat mulți preoți despre el, dar răspunsurile lor nu m-au satisfăcut. Acest lucru nu 


avea de unde să fie ştiut de bătrân. 


„Dar nimeni”, continua Sfântul Serafim, „nu v-a dat un răspuns potrivit. Vi s-a spus: 
„Mergi la biserică, roagă-te lui Dumnezeu, păzeşte poruncile Domnului, fă fapte bune — 
acesta este scopul vieţii creştine.” Unii au fost chiar indignaţi de faptul că vă macină o 
asemenea curiozitate profană si v-au spus: „Nu cerceta lucruri care te depăşesc.” Dar nu v- 
au explicat aşa cum ar fi trebuit. Acum umilul Serafim vă va explica care este cu adevărat 


acest scop.” 


„Rugăciunea, postul,  privegherea şi toate celelalte practici creştine, nu 
constituie scopul vieții noastre creştine. Deşi este adevărat că ele slujesc 
ca mijloace indispensabile în atingerea acestui ţel, adevăratul scop al vieții creştine constă 
în dobândirea Duhului Sfânt al lui Dumnezeu. Cât despre rugăciune, post, priveghere, 
pomeni şi toate faptele bune săvârşite de dragul lui Hristos, sunt doar mijloace spre a 


dobândi Duhul Sfânt. 


(N.A. Motovilov) 


e Pot spune, fără să exagerez cu nimic, că acest Părinte Arsenie a fost omul lui 
Dumnezeu, un trimis special al lui Dumnezeu. Şi cum ar putea să fie numit altfel, când dânsul 
privind omul cu care vorbea îi spunea totul despre viaţa lui, toate păcatele pe care le-a 
săvârşit bietul om, tot ştia despre fiecare, şi gândurile oamenilor le ştia! Cine vorbeşte altfel 
la adresa dânsului, o face ori din invidie, ori din neştiinţă, ori din rea credinţă. Dar trebuie să 
fie şi din aceştia; căci spune Sfânta Scriptură: „Vai de voi, când toți oamenii vă vor grăi de 
bine”. Sfinții lui Dumnezeu, din toate timpurile, au avut necazuri, au fost batjocoriţi, huliţi, 
închişi în temnițe, bătuţi şi mulţi dintre ei omorâţi. Prin acestea a trecut şi Părintele. Dar cine 
s-a legat de sfinți - făcându-le rău sau vorbindu-i de rău - s-au legat de fapt de Dumnezeu, 


pentru că sfinţii sunt casnicii lui Dumnezeu. Cine îi batjocoreşte pe sfinţi, ÎL batjocoreşte pe 

Dumnezeu. Şi spune Sfântul Apostol Pavel în Epistola către Galateni: „Nu vă înșelați: 
Dumnezeu nu se lasă să fie batjocorit". Ce seamănă omul, aceea va şi secera! 

Părintele Arsenie m-a impresionat în mod deosebit, m-a fascinat chiar şi aceasta pentru 
că vorbea cu fiecare în parte în auzul tuturor, ca să învăţăm unul de la altul a ne feri de rău şi 
ne învăţa pe toţi ce este bine. Cu fiecare în parte, Părintele Arsenie vorbea puţin, la subiect şi 
concret, nu-şi pierdea timpul. Biserica era plină de oameni şi curtea bisericii la fel, era lume 
peste lume în acea zi, fiecare cu problemele vieţii lui. 

Mie nu-mi revine decât să-l port în inima şi în sufletul meu pe un astfel de om al lui 
Dumnezeu şi să-l rog din toată fiinţa mea, ca de acolo de unde este, să mă ajute cu sfintele şi 
de Dumnezeu primitele sale rugăciuni, să-mi ajute să rămân credincios lui Dumnezeu şi să 
rămân credincios Maicii Domnului, pentru că dânsul ne-a spus nouă că de acolo de sus ne 
poate ajuta mai mult. 

Pace ţie, Părinte al meu, şi de acolo de unde eşti tu, bucurie să ne dăruieşti, pentru că nu 


există moarte pentru cei vii, tu viu eşti, tu viu rămâi în veci. 


Binecuvântată să-ţi fie memoria ta, Părinte Arsenie! Amin. 


(Bogdan Juncu, Făgăraş) 


e Părintele Arsenie spunea că Domnul lisus Hristos vine în viaţa noastră din vreme în 
vreme, ca persoană, ca să nu se uite adevărul absolut al existenţei Sale reale. Şi el L-a întâlnit 
de câteva ori, iar asta l-a şi schimbat, ca om. A fost trimis în Basarabia la Chişinău, ca să 
înveţe metaloplastia, să facă icoane din acelea acoperite cu metal. Atunci a avut loc şi cedarea 
Basarabiei către Rusia (1940). Ruşii au lăsat o singură zi în care cine voia putea să plece. 
Părintele a ajuns la ultimul tren. Oamenii se împingeau disperaţi să ajungă în tren, renunţau şi 
la bagaje numai să nu rămână la ruşi. Şi el avea un mic bagaj şi o franzelă care să-i țină de 
foame până ajunge la mânăstire. Se uita cu milă la oameni, când a văzut aproape de el pe 
Cineva îmbrăcat sărăcăcios şi care se uita şi el cu atâta milă la acei oameni cum nu mai 
văzuse în viaţa lui aşa ceva. Atâta durere exprimau ochii lui încât primul gest al Părintelui a 
fost să se aplece să ia franzela şi să i-o dea lui. Dar, în acele fracțiuni de secundă cât s-a 
aplecat să ia franzela acel om a dispărut pur şi simplu. Când a întins mâna acela nu mai era! 
Atunci a avut un fior, un înţeles adânc: era Hristos! Era chipul de care vorbea Isaia, chipul 


durerilor, Mielul care ia păcatele noastre. 

A spus Părintele Arsenie că atunci a înţeles multe lucruri, ceea ce într-o viaţă întreagă, 
chiar duhovnicească, n-ar fi putut înţelege. Când îl vezi pe Hristos viu şi adevărat, atunci şi 
credinţa devine vie, de nezdruncinat. Nu te clatini la orice vorbă a unora, nu te sminteşti la 


orice faptă, ci rămâi cu Hristos şi în Hristos. 


(Pr. Ciprian Negrean) 


e Ne-a spus odată cum a văzut pe Domnul Hristos în gară la Ploieşti. Plângea Părintele 
când îşi amintea şi plângea şi lumea din sală. Spunea că l-a văzut pe Domnul Hristos plin de 
bube, amărât şi fără căciulă. S-a uitat la el şi s-a gândit să-i dea căciula lui de călugăr. „M-am 
întors să i-o dau, dar nu L-am mai văzut." Ne spunea cât de amărât a ajuns Domnul Hristos 
din cauza păcatelor noastre (atunci era şi comunismul în floare) şi ne sfătuia: „Faceți 
milostenie, daţi la săraci, daţi la neputincioşi, la orbi, la şchiopi. Cercetaţi bolnavii, daţi-le 
de mâncare, daţi-le apă...Dacă voi nu faceți bine, cum de aşteptaţi binele!? La ţiganii tineri 
să nu le daţi că e păcat. Toţi tinerii pot munci." 

Studenţii de la Facultatea de Teologie din Sibiu îi făcuseră o cântare frumoasă Părintelui 


Arsenie: 


Refren: Ne cheamă la sfinţenie 
Părintele Arsenie; 
Veniti, veniţi, veniţi, 
Veniţi, veniţi, veniți 


Şi crucea lui Hristos primiţi! 


Veniţi acum să luăm darul 
La Mânăstirea Brâncoveanu, 
Veniţi acum cât mai e vreme, 
Ne cheamă Părintele Arsenie. 


Veniţi la Sâmbăta de Sus... 


Erau 5 strofe, dar nu le ţin minte. Părintele nu-i lăsa să cânte şi spunea: „N-o cântați, 


că mă leagă." Cum venea Părintele venea şi securitatea cu IMS-ul (maşina) după el. L-au dus 

la canal şi în alte părți. Odată am auzit că e la biserica Drăgănescu şi am fost de mai multe 
ori. Aveam şi o rugăciune cu care mă rugam pentru Părintele Arsenie. Le-am zis-o multor 


femei: 


„ Doamne, ţine fericit pe Părintele Arsenie iubit; 
ÎI apără, îl păzeşte şi de rele îl fereşte, 

Dă-i bine, sănătate, dă-i iertare de păcate, 

Viaţă lungă pământească şi dă-i, Doamne, 


Impărăţia cea cerească.” 


(Paraschiva Anghel, Dejani) 


e Mie mi-a spus moşul Codrea că atunci când s-a dus în munte, l-a întâlnit pe Părintele 
Arsenie şi atunci i-a spus cum a primit el un duhovnic. 

Înainte de a ajunge la Mânăstirea Sâmbăta, după ce a terminat teologia, au vrut să îl 
căsătorească, să fie preot de mir. Şi Părintele s-a rugat la Dumnezeu să-i descopere ce să facă: 
să se călugărească sau să se facă preot de mir. Şi a avut un vis şi i s-a spus: ,, Mânăstirea ". A 
plecat la Muntele Athos ca să primească învățături duhovniceşti şi s-a rugat mult la 
Mântuitorul şi la Maica Domnului să-l îndrume la un duhovnic iscusit, care să-l călăuzească 
bine în viața călugărească. S-a rugat mai intens la Maica Domnului şi a venit Maica 
Domnului, l-a luat de mână şi l-a dus pe un munte înalt - prăpastie mare şi în stânga şi în 
dreapta - pe care nu puteai merge nicicum cu piciorul liber. L-a dus pe vârful muntelui şi 1-a 
încredinţat unui sfânt care trăise cu 200 de ani înainte: Sfântul Serafim de Sarov. Acesta l-a 
învăţat viaţa călugărească. Apoi, de câte ori avea nevoie de duhovnic mergea în locul acela 
singur, în vârful muntelui. 

Când au venit securiştii să-l ia, să-l aresteze, Părintele nu era pregătit să plece. L-au luat 
cu forţa şi l-au urcat în maşină. Zicea Părintele: „Lăsaţi-mă puțin, că mergem imediat." N-au 
vrut nicicum, dar nici maşina nu pornea. El a zis: „V-am spus să mă lăsaţi puţin şi mergem." 
Dacă au văzut că nu porneşte, l-au lăsat pe Părintele să facă ce avea de făcut, după care a 
venit, s-au urcat în maşină şi a zis Părintele: „Să plecăm.” Dacă nu era îngăduit de Dumnezeu 
să fie arestat, nu putea fi arestat de nicăieri. 

Când era închis în celulă, cei care îl păzeau îl vedeau cu cartea, cu lumânarea aprinsă, 


citea şi se ruga. Când deschideau celula nu mai era nimeni. Inchideau celula şi iar îl vedeau şi 

s-au înspăimântat. A ajuns până la mai marele închisorilor, care, stând mai mult de vorbă cu 
el a zis: „Noi nu putem să ținem aşa ceva aici. Cum de ţinem un om nevinovat în puşcărie?" 

Când era la canal, Părintele muncea din greu şi îşi depăşea întotdeauna norma şi era 
foarte apreciat de cei care îl păzeau. Odată a terminat mult mai devreme norma şi a zis celui 
ce-l păzea: „Îmi dai voie să mă odihnesc puţin?” Acela L-a lăsat să se odihnească. A văzut 
apoi că trece o oră, trec două şi au intrat în panică cei cel păzeau pe Părintele. L-au căutat şi 
nu l-au găsit nicăieri, le era frică de faptul că, fiind pedepsiţi pentru neatenţie, o să intre în 
locul lui. 

La un moment dat Părintele a apărut şi i-a zis paznicului: „7i-am cerut voie să mă 
odihnesc, mi-ai dat voie, de ce m-ai mai căutat?" Dar l-au chestionat paznicii mai în 
amănunt şi până la urmă Părintele a spus că a fost la înmormântarea mamei sale! S-au 
interesat şi într-adevăr la orele acelea Părintele fusese la înmormântare! 

Când l-am văzut eu pe Părintele Arsenie la Drăgănescu, era mâhnit, şi avea de ce să fie. 
Į se luase dreptul de a sluji Sfânta Liturghie la Prislop şi cea mai mare durere a Părintelui 
Arsenie a fost cred asta: că ne-a descoperit nouă multe taine, la toţi, la multă lume şi n- 
am urmat nimic din ele. Asta a fost cea mai mare mâhnire. 

În 1946 când a fost seceta cea mare, aici la Sâmbăta, s-a urcat sus în munte să se roage şi 
şi-a găsit un loc prielnic (la chilia Părintelui Arsenie, cum îi spunem acum). S-a rugat cu 
lacrimi multe. Şi i-a apărut un înger care i-a vorbit şi i-a spus aşa: „fi-am ascultat 
rugăciunea, du-te că voi da ploaie, şi spune la lume să se întoarcă din căile rele", iar după ce 
a coborât, a început să plouă până s-a umflat pământul de apă. După care a spus Părintele 
Arsenie: „Spre mâhnirea mea, nu s-a întors lumea la credinţă." Din momentul acela cum să 
mai fie bucuros când vezi că te zbaţi pentru îndreptarea omului şi el tot rău este. Şi totuşi 
Părintele nu a fost supărat pe noi, pe nici unii, că ne-a ajutat şi ne ajută mereu. 

Cu rugăciunea, Părintele Arsenie i-a blocat pe sovietici de n-au putut să vină la noi în 
ţară. Spunea părintele Daniil că în 1968 el era la Drăgănescu şi a fost trimis să-l cheme din 
biserică. Tocmai se zvonise ca urmează un război (invadarea Cehoslovaciei). S-a dus acolo, a 
intrat în biserică, dar nu-l găsea; s-a dus în altar şi l-a găsit în genunchi, plâns. S-a şters 
repede la ochi. Părintele Bunescu s-a dus în locul unde a fost Părintele şi era umed locul de la 
plânsul Părintelui. La întrebat mai târziu de ce a plâns. Nu i-a răspuns, dar mai apoi i-a zis că 


ruşii sunt la graniţele ţării. A plâns Părintele pentru neamul românesc. 


(Gheorghe Silea, 45 de ani, Sâmbăta de Sus) 

e Când era arestat la Canal, a cerut permisiunea gardianului de a-i acorda trei ore de 
odihnă (până la ora 17). După un timp gardianul trecând în control a sesizat absenţa 
Părintelui, după care a dat alarmă generală. Nu l-au găsit, dar la ora 17 Părintele a apărut 
unde îl lăsase gardianul. A fost întrebat unde a fost, la care Părintele le răspunde că a fost la 
înmormântarea mamei sale. S-a dat telefon la primarul din satul Părintelui (Vaţa), 


confirmându-se înmormântarea şi prezenţa Părintelui acolo. 


(Prof. C.F.) 


e Cătălina i-a arătat unui preot, în catedrala din Sibiu, un om cu o mână ce o ţinea 
nemişcată şi i-a spus acestuia: „Omul acesta I-a bătut pe Părintele Arsenie în închisoare, la 
Braşov. Mi-a spus-o chiar el. Când l-a lovit foarte tare, Părintele a spus: « De acum, mâna 
aceasta a ta nu va mai bate pe nimeni. » Şi imediat a zbierat acela căci mâna i s-a făcut 
moale. Şi s-a întors către Dumnezeu, el şi familia lui.” ÎL vedeam noi plângând în catedrală, 


dar nimeni nu ştia taina lui. 


(Pr. Petru Vănvulescu) 


e Părintele a făcut câteva facultăţi, era foarte învăţat. A fost unic în felul lui. M-am 
pomenit cunoscându-l: de la părinţi, de la rude, de la vecini, de la toţi care l-au căutat şi s-au 
folosit de Părintele Arsenie. 

Ştiţi că a fost o bună vreme la Mânăstirea Sâmbăta. Trăia foarte modest, în multă 
rugăciune şi lucra aproape zi şi noapte. Acolo s-au adunat toate amintirile despre Părintele, 
ale sătenilor noştri din ţara Făgăraşului, pentru că de multe ori, oamenii acolo se spovedeau, 
acolo se împărtăşeau, acolo mergeau la mânăstire, de dragul Părintelui şi de puterea sa 
dumnezeiască. Însă totuşi, Părintele îi trimitea să se împărtășească la preotul parohiei, deci 
nu-i atrăgea aşa ca un magnet ca să risipească parohia şi lucrul acesta îl făcea şi când era la 
Drăgănescu; zicea: „Du-te mă şi te spovedeşte la preotul satului, la preotul paroh şi să-ţi dea 
canon, eu ţi-am spus cât ţi-am spus... ". 

Bineînţeles că la Sâmbăta, în anii în care a stat, a făcut multe minuni. La Părintele au fost 
şi părinţii mei, şi bunicii mei, au fost şi rudele mele, şi vecinii şi am avut şi o rudă la Pojorta, 


care a fost ca un ucenic al Părintelui. 

Mitropolitului Antonie îi spusese la Prislop: „Mă, tu o să ajungi mitropolit, tu ajungi un 
om mare”, deşi Înaltul era student sau seminarist pe vremea aceea. Când a fost aici Înaltul 
Antonie, la sfinţirea unui monument al eroilor, m-a întrebat de Părintele Arsenie şi am stat 
puţin de vorbă şi l-am întrebat atunci dacă este adevărată această vorbă a Părintelui Arsenie, 
şi a zis că da... 

Nu mă îndoiesc că puterea lui Dumnezeu şi înţelepciunea lui Dumnezeu o să lumineze 
mintea ierarhilor din Sinod, ca să facă pasul acesta, să-l canonizeze; plus că avem câţiva 
ierarhi deosebiți care l-au cunoscut pe Părintele, cum e preasfinţitul Laurenţiu. Apoi 
preasfinţitul Daniil, care mi-a fost coleg de facultate. Eu i-am spus de Părintele Arsenie. Când 
a ajuns la Bucureşti, la doctorat, 1-a cunoscut pe Părintele şi Părintele l-a sfătuit să ia drumul 


călugăriei; 1-a ajutat Dumnezeu să ajungă arhiereu. 


(Pr. Ioan Ciungara, Copăcel) 


e Când era copil, mitropolitul Ardealului (Nicolae Mladin) sărea peste căpiţele de fân, 
iar Părintele Arsenie i-a spus: „Mă, când vei fi cu toiagul în mână să-ţi aduci aminte şi de 


"n" 


noi. 


(Lucia Bârsan, Beclean) 


e Când l-am cunoscut eu, el nu era niciodată supărat. Era tot timpul vesel, tot timpul 
zâmbea. Dacă vreodată se întâmpla de te certa, şi atunci îți plăcea. Părintele era aşa un om, de 
îţi plăcea de el şi când te certa. Pentru mine Părintele e un sfânt. 

Părintele a suferit, a fost şi pe la Canal. Dumnezeu i-a rânduit să ajungă acolo să îi mai 
încurajeze pe oameni. Unii se descurajau. Părintele săpa în locul celor care nu puteau să-şi 


facă norma. Săpa aşa de repede, că imediat făcea norma şi ajuta şi la altul. 


(Ierod. Ieronim Coldea) 


e Părintele Arsenie umbla vara cu şlapi de lemn cu curea. [Harul Duhului Sfânt, 
dobândit de Părintele Arsenie Boca, îi permitea sa ducă duhurile necurate ale altora. Acestea 


intrau în pământ trecând prin picioarele dânsului.] 


(Bârsan Elena, Sâmbăta de Sus) 

e A amenajat şi o grădină frumoasă lângă stăreţie, s-a tras un fir de apă curgătoare prin 
grădină, s-au adus pietre mari, amenajându-se mese de piatră, lângă care s-au făcut bănci de 
mesteacăn, s-au plantat pomi, flori, s-a făcut un mic lac într-o parte a grădinii, lac în formă de 
inimă. La acel lac au lucrat studenţii în 1946 şi s-a numit Lacul studenţilor. Acolo am plantat 


ŞI eu o salcie pletoasă, care este până în ziua de azi. 


(Pr. loan Sofonea) 


e Avem momente şi prilejuri din zi în zi să sporim paşii noştri la mormântul Părintelui 
şi să îl considerăm că a fost un sfânt în viaţa noastră şi ne-a răscolit inima. Ceea ce ne-a 
răscolit atunci pe noi tinerii, răscoleşte acum marea masă. De ce? Pentru că îl socot că este 
cel mai dârz reprezentant al trăirii vieţii pe pământ, al sfinţeniei, mai cu seamă al sfinţeniei 
familiei. 

Se vorbeşte şi despre viitoarea canonizare a Părintelui. Nu e treaba noastră, dar dacă 
împlinim porunca Părintelui, dacă dovedim în faţa mai-marilor noştri, civili şi bisericeşti, că 
Părintele ne-a convertit într-o viaţă creştină demnă, de sfinţenie, suntem fără îndoială - şi cu 
îndreptăţire - cea mai bună mărturie că Părintele Arsenie a fost sfânt." (cuvânt la mormântul 


Părintelui Arsenie, 28 Noi. 2002) 


(Pr. loan Sabău, 89 de ani) 


e Părintele Arsenie este chivotul care ne-a despărțit Iordanul, este Moise care ne-a 
despărţit Marea Roşie. Dar este de trebuinţă ca o mână de preoţi, o mână de oameni, să avem 
îndrăzneala şi să ne asumăm destinul neamului, destinul poporului care este însetat de 
Dumnezeu. Dacă ne vom arăta netrebnici la ceasul acesta de răscruce, atunci destinul 
neamului nostru va fi doar o amintire. Destinul neamului nostru, care şi aşa e compromis, Şi 


aşa este sub obroc, va fi spulberat pe toate „străzile" lumii care ne aşteaptă şi ne îmbie. 


(Pr. Vasile Vlad - cuvânt rostit la mormântul Părintelui Arsenie, 28 Noi. 2003) 

e Vina 14-a oară, invitat de ,„, Academia Duhovnicească " de la Mânăstirea Prislop şi 
am observat că turma Părintelui nu a scăzut. Dimpotrivă, după 14 ani, Părintele îşi măreşte 
turma de ucenici, de credincioşi. Când oare Sfântul Sinod al Bisericii noastre se va gândi să ia 
o hotărâre privind fenomenul acesta, al ucenicilor, al mişcării spirituale legate de persoana 
Părintelui? 

EI s-a sacrificat pentru semenii săi. Când a ieşit din închisoarea de la Canal, a adresat o 
scrisoare episcopului Andrei de la Arad, în care scria cam aşa: „Îi mulțumesc lui Dumnezeu 
că mi-a oferit această şansă, închisoarea. Am făcut lucrarea Lui. Am ieşit mai întărit ca 
niciodată." |N. ed.: După ce a fost eliberat, Părintele a mai rămas 2 zile în închisoare. Când 
un gardian l-a întrebat de ce nu pleacă, el i-a răspuns că cei din închisoare au mai multă 
nevoie de el, decât cei de afară.] (cuvânt rostit la mormântul Părintelui Arsenie, 28 Noi. 


2003) 


(Pr. Simion Todoran) 


e Părintele Serafim Popescu spunea: „Nouă ne dă Dumnezeu harul cu picătura, lui 


Arsenie i l-a dat cu găleata”. 


(Maica Adriana, Schitul Cornet) 


e Păcat că poporul acesta nu a ştiut să-l fructifice pe Părintele la valoarea lui. [spunea 
Părintele un cuvânt al principesei Ileana: „Romania e singura ţară în care succesul nu are 
succes."] Ar fi trebuit să fie folosit la facultăţile de teologie, la seminarii, la mânăstiri, în toată 


țara. Nu să fie ţinut ascuns. Astăzi, poporul român ar fi fost altul. Dar Dumnezeu are răbdare. 


(Pr. Nicolae Boboia, Porumbacul de Sus) 

Capitolul 3 


Pictor de icoane şi de suflete 


e L-am cunoscut ca fiind şi pictor. Încă de când era la Sâmbăta de Sus, l-am rugat să- 
mi facă o icoană cu Mântuitorul. Mutându-se la Schitul Maicilor, m-am dus acolo şi mi-a 
arătat un album cu mai multe tipuri de icoane. Nu am găsit nici una potrivită şi atunci 
Părintele a spus: ,„ ... O să ţi-L pictez aşa cum L-am văzut eu.” Când am mers după icoană cu 
sora mea Maria Streza, Părintele mi-a spus: „Cu timpul, această icoană o să fie un bun de 
valoare.” La întoarcere, cu motocicleta, ne-a prins o ploaie torențială în Predeal. Dar, pe 
unde treceam noi (cu icoana) şoseaua era uscată, iar în stânga şi dreapta ploua! S-a petrecut o 


minune! 


În icoană, în partea de jos, apar şi Munţii Făgăraşului (cu Fereastra Mare şi Fereastra 
Mică). Aşa L-a văzut Părintele Arsenie pe Mântuitorul, când se afla la Mânăstirea Sâmbăta 


de Sus. 


(Streza Nicolae, 83 de ani) 


A 
L 


Ea), 


52 
TI 


A 


e După ce ne-a dat binecuvântarea pentru cununie, Părintele Arsenie ne-a dat o icoană 


pictată de sfinţia sa spunându-ne că va fi apărătoare casei noastre. 


(Cismaş Eugenia, 78 de ani, Făgăraş) 


e La înmormântare a vorbit Părintele Bunescu. Părintele a spus că s-a făcut o pictură la 
Drăgănescu nu după cărți, cum se pictează normal, ci după cum a văzut Părintele Arsenie. 
Aşa a pictat. Pictura Părintelui Arsenie este un unicat pe glob, nicăieri nu există asemenea 
pictură. Pe toţi, şi pe sfinți şi pe Maica Domnului, i-a pictat după cum i-a văzut! Şi toate 
scenele de acolo sunt pictate după cum le-a văzut! 

Părintele Arsenie a spus că putea să fie oriunde în lumea asta, dar 1-a rânduit Dumnezeu 
la noi, la români, pentru rugăciunile martirilor Brâncoveni. Mântuitorul i-a spus să fie pictor 


de suflete, să picteze în inimile oamenilor credinţă, să facă din oameni icoane vii. Şi a reuşit! 


(Gheorghe Silea, 45 de ani, Sâmbăta de Sus) 


e Referitor la pictura de la Drăgănescu, ne-a spus că oricât am căuta nu o să vedem 
culoarea neagră acolo [într-o scrisoare pe care Nichifor Crainic i-a trimis-o Părintelui 
Arsenie, acesta remarca opţiunea acestuia, în pictură, pentru culorile deschise şi vii, culorile 


raiului. ]. 


(Mariana P., Făgăraş) 


e La Drăgănescu este singurul portret al Domnului nostru lisus Hristos făcut din 
puncte - Hristos după înviere. Dacă stai departe, ÎL vezi ca atunci când a intrat la ucenici şi a 
zis „ Pace vouă!” 

Eu am pictat o biserică în Drăguş cu un mare pictor român, preşedintele pictorilor pe 
țară, iar Părintele Arsenie, fiind pictor, picta cu el şi l-am întrebat pe acela: „Ce ai observat 
la sfinția sa deosebit?” Mi-a spus: „ Nu vorbea mult, se ruga mult, mânca puţin, dar 
niciodată nu l-am văzut să se urce sus pe scară. Pe frânghie se urca!” Avea o putere fizică 


foarte mare. 


(Pr. Dâmboiu Victor, Râuşor) 

e A spus un părinte când s-a dus acolo, la Drăgănescu: „ Părinte, ce frumos aţi pictat 
pe Mântuitorul!” şi i-a zis: „ L-am pictat cum L-am văzut.” Haina Mântuitorului era ca un 


abur, adică albă, dar şi albul era un alb transparent. 


(Ierod. Ieronim Coldea) 


e La prima întâlnire cu Părintele Arsenie Boca, la Drăgănescu... m-a trimis în biserică 
să văd picturile făcute de sfinția sa. După un anumit timp, Părintele a venit în biserică şi am 
purtat o discuţie despre pictura, pe care a făcut-o inspirat din Biblie şi Sfânta Tradiţie. 
Părintele mi-a spus că i-a plăcut mult fizica şi matematica, vrând să se facă aviator, dar nu s-a 


făcut, chiar dacă nu a renunţat încă la ideea de a zbura. 


(Prof. C.F.) 

Capitolul 4 


Prima întâlnire cu Părintele şi... 


următoarele! 


e Eu m-am dus la Părintele Arsenie pentru tata. Era în război. Într-o sâmbătă după- 
masă, se făcea curăţenie acolo, în altarul din pădure, şi m-am dat pe lângă dânsul şi l-am 
întrebat: „Părinte, când vine tătucul?” Şi m-a întrebat: „Unde-i tătucul tău?” 'Tătucu era în 
război. M-a luat de după umăr şi am mers cu el până unde e clopotniţa unde se vindeau 
iconiţe şi lănţişoare, şi acolo şi mi-a dat o iconiţă cu Maica Domnului şi mi-a zis: ,, Vine, măi, 


şi tătucul tău.” Şi a venit. 


(Elisabeta Filip, Dejani) 


e Pe Părintele l-am cunoscut cu „ajutorul” unei ţigări! M-a trimis mama prin 1933- 
1934 la mânăstire. Eram elev şi aveam un frate care vroia să se căsătorească şi, cum eram 
copii mulţi la părinţi, fetele din sat îl refuzau. Îmi dă într-o zi o prescură şi nişte bănuţi şi 
zice: „Du-te la mânăstire, la Sâmbăta, că e un călugăr acolo, dragu’ mami, şi roagă-l să, 
facă nişte slujbe.” Pe atunci eram la Sibiu la o şcoală religioasă, care era patronată de 
mitropolie. M-am îmbrăcat, mi-am luat şi mâncarea şi am pornit. 

Pe drum, prin Lisa m-am gândit să-mi iau nişte ţigări. Ajungând, m-am dus lângă 
Părintele Arsenie şi am zis: „Săru' mâna Părinte!“; „Mă, de unde eşti?”; „Sunt din 
Râuşor”; „De ce ai venit aici?”; „Am adus o prescură şi mi-a spus mama că dumneavoastră 
sunteţi mare slujitor şi să vă rugaţi pentru fratele meu, care vrea să se însoare.” A început să 
râdă şi a zis: „lei prescura asta şi o duci acolo şi tu te grăbeşti să te duci acasă? ”; „Nu mă 
grăbesc”; „Bine. Hai că te țin trei zile aici; îți dă şi de mâncare.” Când am văzut că sunt 
băgat în seamă, am început să mă încred în mine (mândria, primul păcat) şi simţeam nevoia 
să-mi aprind o ţigară. La Sâmbăta e o alee cu un gard viu de brazi şi cu o cădere de apă. Nu 
era nimeni, era după masă. Mă dau într-un colţ să-mi aprind o ţigară. Deodată aud strigând pe 
cineva: „Băi, tu de acolo, aruncă ţigara! ”. Mai stau puţin şi văd pe alee că vine un om: ,„ Băi, 


ia aruncă pachetul şi gata mă, cu ele!” Aşa a fost întâlnirea mea cu Părintele. Apoi m-a dus 

cu el la masă şi le zice celor de la bucătărie: „La băiat îi dați mâncare cât îi trebuie, ca acasă 
la mama”, Şi apoi către mine:,, Mâine dimineaţă te ţii de mine”. 

Acum, când mă gândesc, îmi dau seama că Părintele Arsenie a fost ceva rar pe 
pământul românesc. lubiţii mei, ne-am dus la biserică, a început utrenia, s-a făcut liturghie şi 
deodată a intrat un cetăţean de la sat în biserică şi-i strigă Părintele: „ Băi Gheorghe, ce-ai 
avut cu vecinul tău azi dimineață?” ; „Păi ne-am certat Părinte. Am făcut un pălan şi el a zis 
ca m-am băgat la el, eu am zis că nu... ”; „Și ce-ai vrut mă, ai luat securea să-i dai în cap?... 
Du securea aia acasă, că altfel să ştii că e rău de tine.” Şi a ieşit omul şi a început să plângă 
şi ne spunea că el, într-adevăr, a vrut să facă o crimă. 

Când a ieşit Părintele din biserică, era o femeie de vreo 50 de ani, paralizată de mâna 
dreaptă şi zicea: „Ajută-mă Părinte să fac cruce!” şi când a strigat Părintele odată la ea: 


„Duh mut si Surd, ieşi... Hai, fă-ţi cruce odată!” şi încet-încet şi-a făcut cruce. 


(Pr. Dâmboiu Victor, Râuşor) 


e L-am cunoscut pe Părintele în 1973-1974 şi persoana care m-a trimis a zis să nu 
întreb nici un poliţist când mă duc la Drăgănescu. Când m-am dus, tocmai pe un poliţist am 
întrebat şi mi-a arătat unde era Părintele. Am ajuns până la urmă acolo şi când mi-a spus pe 
nume -, Ana ” - eu am încremenit şi nici nu am mai zis nici un cuvânt. Am plecat înapoi 
acasă că îmi era frică - de unde mă cunoştea cu numele Ana?! 

Apoi am revenit după un an-doi. Am fost cu un frate care-i bolnav de schizofrenie şi i-a 
spus: „Mă, tu de cancer la plămâni vei muri”, că fuma foarte mult. Spunea că „fărădelegile 
oamenilor aduc pustiirea pe pământ.” Am zis că avem necazuri în familie şi el zicea că asta 
înseamnă ca ne iubeşte Dumnezeu. De multe ori zicea să avem răbdare şi mai zicea: „Ce 
aveți, aşa vă trebuie.“ Tot aşa spunea ca să repetăm şi noi „Ce avem, aşa ne trebuie.“ Să-i 
mulțumim lui Dumnezeu pentru toate, că ştie Dumnezeu pentru ce ne dă. Să avem răbdare. 


Să ne rugăm pentru vrăjmaşi. 


(Ana Riţivoiu, Sibiu) 


e Fu l-am cunoscut când eram copil tata lucra cu Părintele Arsenie la chilia de sus din 


munte. La chilie, înainte să doarmă, mai povesteau şi adesea venea Părintele la ei şi le 

spunea: ,„ Faceţi linişte că eu trebuie să mă rog! “ Când se ruga şi ceasul de buzunar îl 
ascundea ca să nu-l audă. Şi în loc de perină avea o pietroaie la cap. 

Tata cu cumnatul său (în total 12 inşi) au lucrat acolo 2 săptămâni. Eu cu fratele meu 
plecam sâmbăta pe jos şi dormeam acolo. Părintele servea masa acolo şi zicea: „Cam cum 
suntem noi aici?” şi tata a zis: „Ca Domnul Hristos cu apostolii“; „Aşa măi, aşa.” În ultima 
vineri a zis: „Acum coborâm jos. Vă duceţi să vă spălați şi aşteptaţi, că s-ar putea să nu mai 
urcăm. Înaltul Mitropolit Bălan nu prea e de acord cu ce facem noi. A zis că, facem cuib de 
partizani. Şi vă spun eu duminică, după slujbă, dacă ne mai urcăm sau nu.” Aşa s-a 
întâmplat şi nu s-au mai dus. Nu a mai durat mult şi pe Părintele I-au arestat şi l-au dus în 
cetate, aici la Făgăraş, prin 1948. L-au dus pe Părintele acolo, dar la 7 dimineaţa găseau toate 
uşile deschise. Şi de aici, de frică, l-au dus la canal. O fată de colonel de securitate, îl 
simpatiza pe Părintele şi s-a rugat de tatăl ei să-l scoată pe Părintele de acolo de la canal. L-a 
scos. Şi Părintele a zis. „Nu plec! Locul meu este aici. Să le dau la oameni curaj.“ Acolo, la 
canal, duceau profesori universitari, ingineri, colonei, generali. Dar şi acolo le era frică de 
Părintele. 

Când era Părintele Arsenie se aduna foarte multă lume la Sâmbăta. Părintele, când nu era 
slujbă, ne aduna pe toată lumea şi îi spunea la fiecare câte ceva. Parcă-l citea, ca pe o carte. 
Am avut un fin şi s-a gândit să meargă şi el să se spovedească şi să se cuminece la Părintele 
Arsenie, dar el nici nu postise şi fuma mult. Şi când s-a dus i-a spus: „Tu să gați slănina din 
traistă şi să gaţi ţigările din scorbură de unde le-ai pus.“ Apoi a zis: „Mai stăm puțin că 
trebuie să mai vină unul de pe drum că s-a băgat în capul Lisei într-o grădinuţă şi a luat 
câteva cepe.“ După ce a apărut şi acela i-a spus: „Ai întârziat. Te-ai băgat în capul Lisei într- 


o grădinuţă de ai luat ceva ceapă.“ Era să cadă acela de ruşine. 


(Dobrin loan, 67 de ani, Săvăstreni) 


e Eu am auzit multe lucruri despre Părintele Arsenie de la tatăl meu şi-mi doream să-l 
cunosc, numai că în tinereţe nu am avut o viaţă tocmai plăcută lui Dumnezeu; am fost 
dansator şi nu prea căutam biserica. Aşa se face că l-am cunoscut mai târziu, după ce mi-a 
murit unul din copii, prin 1987. Nu aveam curaj să stau de vorbă cu un duhovnic bun pentru 
că ştiam cât sunt de păcătos. La Drăgănescu l-am văzut pe Părintele. Nu am vorbit cu el; ne-a 
spus la modul general multe lucruri, sfaturi duhovniceşti foarte bune de care însă nu am ţinut 


cont. 

Am mai fost la Drăgănescu de câteva ori şi nu l-am mai găsit pe Părintele, în schimb am 
fost găsit de Părintele..., am simţit prezenţa Părintelui, chiar dacă nu l-am văzut în realitate. 
Cu un an de zile înainte de a muri Părintele, am mers la Prislop. Părintele era acolo, n-am 
vorbit direct cu el, era cam bolnav. Când m-am dus la altar să mă închin, era părintele Daniil 
acolo şi m-a întrebat ce necazuri am, de ce-l caut aşa pe Părintele Arsenie. „Părinte, nu am 
nici un necaz, necazurile pe care le am eu, mi le-a dat Dumnezeu pentru păcatele mele şi le 
merit. Eu vreau să stau de vorbă cu Părintele aşa, să primesc binecuvântare, să mă ia sub 
acoperământul lui.“ Am fost atunci pentru 3 zile, dar am stat 5. Îmi amintesc că nu vroiam să 
plec. Simţeam duhul Părintelui acolo. M-a luat părintele Daniil a treia zi şi mi-a zis: „Frate, 
grijile tale sunt rezolvate. “ N-am putut să mai spun ceva. Ce am avut eu de spus i s-a spus 
Părintelui! Am trăit momente deosebite. 

Era acolo şi o femeie care a plecat de acasă şi nu a ştiut bărbatul ei nimic. S-a dus la 
Părintele şi îi era frică de întoarcerea ei acasă. Şi i-a spus Părintele: „Te duci liniştită acasă 
că nu-ți face nimic. Ai să vezi cum te primeşte! “, şi când a ajuns acasă a primit-o bărbatul cu 


bucurie. S-a bucurat că a fost nevastă-sa la Părintele Arsenie. 


(Gheorghe Silea, 45 de ani, Sâmbăta de Sus) 


e Când mama a mers la Părintele Arsenie, a luat cu ea o poză mare în care eram eu, 
tata, bunicul, sora mea, care plecase la Mânăstirea Clocociov încă din 1984, un unchi bolnav 
de scleroză în plăci, o fată bolnavă tot de scleroză în plăci şi mulți alţii. Curios, dintre toţi, 
Părintele s-a oprit cu privirea asupra mea: „Cine-i băiatul?”; Mama i-a spus: „Să ştii că 
băiatul matale n-are ambiţie.; Dacă mai dădea o dată la, facultate, reuşea! “, răspunse 
Părintele. De unde să fi ştiut că dădusem la Politehnică şi nu reuşisem? Într-adevăr, eram cu 
totul lipsit de ambiţie, mă angajasem la o filatură de bumbac, eram preocupat mai degrabă de 
fotbal, de fete, nicidecum de cele bisericeşti. Mama a încercat să-i arate şi alte fotografii, dar 
Părintele a spus: „Nu, pe mine ăsta mă interesează. Să-i spui să facă teologia! Neapărat să-i 
spui, m-auzi?“ Când a venit acasă şi mi-a spus, am pufnit în râs. După câteva luni, mama a 
fost iarăşi la Părintele şi, minune, de cum a văzut-o, el şi-a amintit imediat: „I-ai spus fiului 
tău să dea la Teologie?”; „I-am spus Părinte, dar nu vrea... .“ 

Abia prin anul 1986, aşa, deodată, am prins a mă gândi la Dumnezeu. Nu voiam însă 
facultatea şi preoţia de mir, voiam călugăria, singurătatea, lepădarea de lume. Aveam ispite şi 


îndoieli mari. Intr-o vară, am urcat în munţii Neamţului, la Părintele Cleopa, după care, de la 

Sihăstria, tot în acea zi, plecând m-am hotărât să fac un ocol pe la Drăgănescu, ca să-l 
cunosc, în sfârşit, pe Părintele Arsenie Boca. Iar întâlnirea aceasta avea cu adevărat să-mi 
schimbe viaţa. Stăteam faţă în faţă la o masă lungă din curtea casei parohiale, sub un nuc 
mare, bătrân, noduros, în stânga şi-n dreapta noastră se aşezau din când în când pe scaune 
oameni care-şi povesteau necazurile, cereau sfat, unii veneau doar să-l vadă, să-l asculte, 
căci pe atunci Părintele apărea rar şi nu avea voie să spovedească. Avea nişte ochi mari, 
umezi, albaştri - cel puţin aşa i-am văzut eu - şi se uita fix la mine. Omul din dreapta îi 
spunea: „Părinte, am un băiat care s-o căsătorit şi m-o lăsat singur şi mă batjocoreşte... ”, 
mie, în mintea mea, îmi venea să-i răspund: „Așa-ţi trebuie, dacă ai făcut numai un copil .“ 
Părintele zicea imediat, fără să se întoarcă spre omul acela, privindu-mă tot pe mine: „Aşa-ți 
trebuie dacă ai făcut numai un copil.” Apoi vorbea altul şi altul şi altul... şi vă spun că toate 
sfaturile şi gândurile care îmi treceau prin minte erau rostite de Părintele Arsenie Boca, 
cuvânt cu cuvânt, fără a mă scăpa din privire. M-am cutremurat! Cred că am început să 
tremur la propriu, uite aşa mi s-a ridicat părul pe mână şi mi-am zis: ,, Vai de mine, să vezi că 
Părintele ăsta îmi citeşte gândurile... .“ Pur şi simplu le spunea oamenilor ce gândeam eu! 
Şi, tot privindu-mă în ochi, deodată pe chipul lui a apărut aşa, un zâmbet straniu, abia schiţat, 
care ascundea cele mai adânci subînţelesuri. Un zâmbet ce voia parcă să-mi spună: „Ei, vezi 
că ştii?...” De atunci, l-am urmat mereu pe Părintele Arsenie. Eram flămând să mă 
spovedesc lui. 

A doua oară când am mers la Părintele n-am putut zice decât atât: „Părinte, am 26 de ani 
şi nu ştiu ce să fac. Să mă însor sau să mă călugăresc?“ Părintele s-a uitat aşa la mine şi mi-a 
spus: „Măi, nu eşti bun acuma nici de una, nici de alta... .“ Târziu mi-am dat scama că a fost 
răspunsul cel mai potrivit, unul demn de un mare duhovnic. 

Părintele Arsenie nu contenea să-mi poruncească să dau la Teologie. I-am spus că se 
intră greu la Sibiu. În plus, nici nu prea voiam să ajung preot de mir, căci ar fi trebuit să mă 
căsătoresc, ori eu râvneam călugăria. Era primăvara lui ‘89 - anul morții Părintelui Arsenie - 
şi atunci marele duhovnic aproape mi-a poruncit: „Dă la Teologie, căci eu o să mă rog pentru 
tine şi-o să reuşeşti! Ultimul meu gând pentru tine este acesta: fă Teologia, căci prin 


Teologie vei ajunge la călugărie. ” 


(Părintele Dumitru, Mânăstirea Sf. Ilie, Albac) 

e Fra un moş, Ilie, care avea vedenii şi care nu mânca decât o dată în zi (până la ora 7), 
pâine şi zarzavat fiert, cu sare şi oţet. El a avut poruncă de la Domnul să facă o mânăstire la 
Bucium. Într-o altă vedenie, Domnul Iisus Hristos i-a arătat la Bucium o încăpere la subsol, 
unde erau moaştele unui sfânt, fără cap, şi i-a dat poruncă „să-i facă ceea ce trebuie”. Moş Ilie 
a înţeles că trebuie să-i facă o raclă din argint, iar din altă vedenie a înţeles că este vorba de 
Sfântul loan Botezătorul. Scenele de pe raclă (în legătură cu Sf. loan Botezătorul) au fost 
făcute de Părintele Arsenie (proiectul, schiţele); pe atunci lucra la Atelierele Patriarhiei (de la 
Schitul Maicilor). Apoi Domnul Hristos i-a spus moşului Ilie că de Sfântul Nicolae trebuie 
sfinţită racla. Moşul m-a trimis să aduc racla şi a zis către fetele lui: „Să-mi căutaţi două 
rânduri de haine că pe mine mă arestează.” Când am venit cu racla, când m-am dat jos din 
tren, a zis un om: „Nelule, te aşteaptă securitatea.” Moşul era deja arestat. Când am trecut 
prin faţa poliției şi securităţii, ceilalți care erau cu mine au fugit. Am venit cu racla, am trecut 
prin faţa lor şi nu mi s-a întâmplat nimic! Şi s-a sfinţit racla. [n. ed. : Menţionăm că Elisabeta 
Şandru a fost numită de moşul Ilie să se ocupe atât de construirea Mânăstirii Bucium cât şi a 
raclei. Şi astăzi ea continuă să conducă lucrările ce se fac la Mânăstirea Bucium - „Casa 
Pelerinului". Racla se află în biserica din Hurez, în custodie]. 

Pe moşul Ilie I-au dus la un spital de psihiatrie. După 5 zile moşul zicea: „Doamne nu 
mai pot împlini porunca Ta, că ăştia mă omoară.” Şi atunci zice Domnul Hristos moşului: 
„Adu Biblia mică sau testamentul şi citeşte la Apocalipsă Capitolul 2, versetul 10.” Acolo 
scrie: „Pe unii dintre voi va să-i arunce diavolul în temniţă, ca să fiți puşi la-ncercare şi veţi 
avea 10 zile la necazuri” şi nu vi se va întâmpla nici un rău.” 

Şi când s-au împlinit 10 zile 1-a chemat directorul spitalului psihiatric şi a zis: „Moşule, 
dumneata pleci acasă. Aş vrea să am şi eu mentalitatea dumitale la vârsta dumitale.” Moşul a 


murit la 91 de ani. 


(Ioan Bica, 76 de ani) 


e Am venit la mânăstire şi când am ajuns s-a ţinut o predică. Am rămas foarte 
impresionat de predica pe care o ţinut-o Părintele. Când am ajuns acasă, aveam trei fraţi şi 
săreau prin casă, făceau toate minunile şi eu mă uitam la ei şi nu mi se părea firesc ceea ce 
făceau. Deja intrase în mine frica de Dumnezeu. 

Apoi nu l-am mai văzut pe Părintele până la 25-26 de ani. Aveam o urticarie cronică şi 


am fost internat în spital la Bucureşti şi acolo nu m-au putut vindeca. Trebuia să-mi facă şi o 

operaţie să-mi scot amigdalele din gât. În salon cu mine era un bucureştean care mi-a zis: 
„Eu ştiu un Părinte Arsenie, du-te la el.“ L-am întrebat unde e, şi a zis că e pe la Schitul 
Maicilor, ca pictor. Mă duc eu acolo, dar nu-l văzusem de la 12 ani. Tot aşa tuns era, cu 
barbă. La un moment dat a apărut: „Ce vrei mă“; „Sunt bolnav, am venit la dumneavoastră 
să vă cer un sfat“; „Du-te mă şi fă-ţi operaţia şi scoate-ţi amigdalele că doctorii au dreptate. 
Altceva ce mai ai? “; „Mai am o nedumerire. Eu nu cred că există Dumnezeu. “ S-a uitat la 
mine şi zice: „Ce profesie ai?“; „Îs maistru mecanic“; „Ai citit multe cărți?”; „Am citit 
destule“; „Biblia ai citit-o vreodată? “; „Am citit ceva din Vechiul Testament, ceva din Noul 
Testament, dar nu am terminat niciodată Biblia“; „Vezi mă, atunci de unde ştii tu că nu 
există Dumnezeu? Uită-te la mine, nu-s numai pictor. În lumea aceasta sunt atâţia oameni 
care s-au dus şi au cercetat pe la Muntele Sfânt, peste tot locul şi nu-s nebuni şi cred, acum 
n-am ce să-ţi spun mai mult. Ai de grijă că sunt ăia de la securitate şi ne urmăresc. “ 

După ce m-am vindecat am venit acasă. Mama soacră tot mereu ne ducea la Părintele, la 
Drăgănescu. Am tot fost pe acolo, am avut nişte necazuri, şi odată zice către mine: „Mă, tu ai 
vreun duşman în lumea asta? “; „Da, am pe Ceauşescu“; „Uită-te la mine, cât va trăi, va fi 
bine de voi, când nu va mai trăi, va fi vai de capul vostru. “ 

Altceva ce mi-a spus tata: era război şi totdeauna când le venea ordin de incorporare la 
oameni se duceau la Părintele să se spovedească. Tata de colea, la un pahar, zice: „Să te duci 
să-l prinzi puţin de gât să vezi cum scoate un glas ca un clopoțel.“ Dimineaţa când s-au dus, 


tata sta mai în spate şi i-a zis Părintele: „Hai mă încoace, şi mă strânge, să-mi capăt vocea. “ 


(Șerban Alexe, 73 de ani, Lisa) 


e Am fost cu soţul la Drăgănescu şi când ne-a văzut, ne-a spus că noi ne împăcăm bine 
unul cu altul, dar o să ne despărțim. Şi după un an şi ceva a murit soţul. 

Părintele mi-a spus că soţul meu avea blăstămul încă din pântecele mamei lui, chiar de la 
aceasta, din greşeală. Cum s-a întâmplat? A venit un pocăit acolo în vecini şi anunţa să 
meargă lume că va predica. Soacra a zis că nu vrea ca el să meargă la pocăiţi. „Ba mă duc tu 
Mărie, că nu mă pocăiesc.”; „Gheorghe, dacă te duci, eu să hiu al hăluia (vrăjmaşului) că 
nu mai Sunt femeia ta, nici nu mă mai culc cu tine.“ Nu s-o mai dus socrul dacă i-a spus aşa. 
Dimineaţa ea a mers la preot, s-a spovedit, s-a împărtăşit, i-a citit nişte dezlegări, dar n-o 
dezlegat blestemul din pântece. Când soacra s-a spovedit Părintelui Arsenie, a zis că a spus 


tot ce a ştiut, dar în realitate asta n-a spus-o şi a stat sub patrahir mult şi nu şi-o mai amintea. 

Apoi Părintele a spus: „Îl spui, ori ți-1 spun eu ?“ Atunci o zis: „Aoleu, Părinte, n-o fi 
blestemul din pântece ?”; „„Ba da.“ Şi mama credea că păcatul e iertat! 

După ce a murit soţul, băiatul vroia să dea la facultate, şi eu am zis: „Cum să te duci mai 
băiete acolo, că eu nu am nici un sprijin; taică-tău e mort, iar la facultate merg oamenii cu 
bani, nu intri aşa uşor şi fără sprijin.“ Şi m-am dus la Părintele căci eram şi foarte bolnavă 
atunci şi a zis: „Întocmeşte parastas - el picta acolo într-un colţ şi nu avea voie să vorbească 
pentru că era urmărit de Securitate - şi pe băiat lasă-l, că reuşeşte. “ Şi aşa a fost. 

Se uita aşa ţintit la tine şi apoi zicea. Socrul meu, lucrând la mânăstire, mai punea câte o 
țigară în gură. Părintele predica şi socrul fuma. Şi o zis Părintele: „ Măi, cei ce iau focul în 
gură nu vor vedea fața lui Dumnezeu”, şi s-a uitat aşa cu ochii drept la socrul meu. Acesta, 
când a ieşit de pe pământul mânăstirii, a aruncat ţigările şi mai mult, nu a mai pus în gură 
țigări. Înainte de a-şi da sfârşitul a avut o vedenie şi zicea: „Uite ce de rugăciune face 
Părintele Serafim şi cu Părintele Arsenie şi ce de cete îngereşti!” A fost în comă de 
Duminică dimineaţa până marţi seara, iar în timpul acesta sufletul lui a umblat şi a fost purtat 
şi în iad şi în rai. După ce s-a deşteptat ne-a spus: „Vai ce chinuri sunt în iad)... Să ştii că eu 
am fost mort şi am înviat.“ În timp ce a fost în comă 1-a văzut pe soţul meu mort, a vorbit cu 
el: era cu doi copii într-o grădină cu floricele, iar soţul meu i-a zis: „Tăticule, matale mai stai 
puțin şi apoi vii la mine.” Şi soacra era moartă şi l-am întrebat dacă pe mama n-a văzut-o: 


« 


„N-am văzut-o dar am auzit-o “... Şi zicea că a fost mort şi a înviat şi că o să mai trăiască 
puţin. Şi a mai trăit trei săptămâni. Ne punea să-i cântăm cântări de la mânăstire. Îi plăcea 
„Samarineana la, fântână”, „ Zece fecioare”... 

Erau şi care mergeau la Părintele şi dacă nu le convenea ceva, aceştia nu se mai duceau. 
Iar care au fost oamenii mânăstirii, aceia mergeau. Noi ne duceam pe jos 16 - 17 km. Eram 
însărcinată şi m-am dus pe jos; eram vreo 30, 40 de inşi de pe sate şi mergeam pe rând în faţa 
şirului, căci era iarnă, astfel ca nu numai unul să rupă zăpada. Apoi când mergea lumea pe 
Jos, de era Părintele aici, zicea: „Cela ce dă un pas către Dumnezeu, Dumnezeu dă 100 către 
el, deci paşii la mânăstire sunt (răsplătiți. “ 

Când am fost odată la Părintele, mi-a spus: „Dacă eşti aşa neliniștită, întreabă pe cineva 
şi să faci un canon.” M-am dus la o măicuţă care a murit şi e înmormântată la Prislop. Şi a 
zis să-mi aleg un Sfânt şi să-i citesc acatistul 6 săptămâni. Am ales pe Sfântul Nicolae şi i-am 
citit acatistul 6 săptămâni şi după ce am terminat de citit, în noaptea aceea am fost la Piteşti 
unde era băiatul arestat şi pe la două noaptea m-am dus şi am dormit, iar către ziuă am visat 
că a venit Sfântul Nicolae şi mi-a zis să nu mă mai necăjesc, să nu mă mai supăr că am să mă 


îmbolnăvesc de inimă, iar băiatul nu va sta nici un an de zile la închisoare, cu toate că are 5 

ani. Pe data de 7 va veni acasă. Eu am visat asta în data de 28 decembrie şi în ziua de Sfântul 
Ioan a venit acasă. 

Nu m-a certat, cu toate că avea de ce să mă certe. L-a certat pe al meu, I-a certat puţin, 
da pe mine nu. Mi-a zis: „Tu nu meriţi nici ceartă, nici aspru să fiu cu tine pentru că ai avut 
o viaţă foarte grea“ ; m-a încurajat ca să pot să trec prin ce am avut de trecut. 

La multă lume le spunea toate necazurile ce le au. Nu se supăra dacă-l întrebai. Dacă era 
cineva de avea un necaz mai mare, mai deosebit, îl chema deoparte şi discuta cu el. A fost o 
femeie de la Braşov la care i-a plecat băiatul pe munte şi nu s-a mai întors. L-au căutat cu 
avionul, cu elicopterul şi Părintele i-a spus exact unde să se ducă să-l caute. Am urmărit 
ziarul şi am văzut că l-au găsit până la urmă. 

Nu trebuia să-i spui absolut nimic, el îți spunea tot. Am fost cu cineva căruia îi tot 
mureau animalele şi nu avea noroc de ele şi i-a spus: „Dar de câte ori ţi-a fătat vaca, ai dat 
la cineva un kilogram de lapte de pomană? Sau când ţi-a fătat oaia? Atunci du-te şi dă prima 
mulsoare.” Şi de atunci nu a mai avut femeia probleme. 

Pe urmă nu m-am mai dus la Părintele. Ne-am dus însă la mormânt, ne-am dus iarna şi 


nu era zăpadă pe mormânt, erau flori. Ne-am dus şi vara, tot aşa era. 


(Milşan Vionela, 71 de ani, Recea) 


e Surorile mele s-au făcut maici. Uneia din ele, înainte de a se călugări, Părintele 
Arsenie 1-a spus că în familia noastră avem un călugăr. Am aflat că într-adevăr bunica mea a 
avut un frate ce a fugit în Ţara Românească, unde s-a făcut călugăr, iar când a venit aici toată 
lumea l-a primit cu bucurie. „El s-a rugat lui Dumnezeu să vă faceţi voi maici”, le-a zis 
Părintele Arsenie. 

Tatăl meu a fost rotar şi se purta foarte frumos cu toată lumea. Când s-a dus şi el la 
Mânăstirea Sâmbăta, sora mea l-a văzut pe Părintele Arsenie cum iese în hainele de 
Liturghie şi cu crucea în mană şi merge până la clopotniţă unde era tatăl meu, căruia îi spune: 
„Bine ai venit nene Petre, ca să te spovedesc” şi l-a spovedit. I-a spus că e un om foarte 
cumsecade. 

După moartea tatălui meu, sora mea s-a dus la Mânăstirea Prislop. Când a ajuns la poartă 
au început să bată clopotele. După ce a intrat a întrebat: „Dar de ce bateți clopotele?” şi 


maica a răspuns: „A zis Părintele Arsenie că e la poartă Maica Elefteria şi că a murit tatăl 

ei.” Părintele a îmbrăţişat-o şi i-a spus: „Tatăl tău a murit. Mulţi călugări ar vrea sa ajungă 


unde e tatăl tău, dar nu ajung. Tatăl tău locuieşte în al patrulea cer.” 


(Cismaş Eugenia, 78 de ani, Făgăraş) 


e Într-o zi, când am mers la miruit, pe două femei nu a vrut să le miruiască şi să le lase 
să sărute crucea. Le-a zis: „Voi mergeţi mai întâi să vă spălaţi pe buze... Am ceva să vă spun 
vouă. Vreţi să vă spun în public sau veniţi fiecare la mine în căsuţa aceea?” S-au dus fiecare 
în parte. Când ieşeau de acolo erau aşa de răvăşite, încât credeai că le-a dezgropat din 
pământ. Una din ele zice: „Vai de mine, Părintele ăsta-i sfânt! De unde ştia el ce nu ştiam 
decât eu şi Dumnezeu? Când mi-a spus ce am făcut am crezut că o să cadă cerul pe mine şi 
eu mă cufund în pământ.” N-au vrut să-mi spună ce le-a spus Părintele, dar de atunci una din 
doamne venea mereu la mânăstire, ținea post, Biblia şi Psaltirea nu-i lipseau acasă, de pe 


noptieră. 


(Beleaua Ileana, Recea) 


e L-am cunoscut pentru prima dată pe Părintele Arsenie în iunie 1942. Am mers la Sf. 
Mânăstire Brâncoveanu împreună cu scumpa mea mamă Maria, cu gândul să ne spovedim. 
Pe mine m-a primit zicând: Aşa-i că de când te-a bătut bărbatul, nu-l mai poți vedea?”, mi-a 
spus că nu ne potrivim şi că ar fi bine să mă despart de el. 

Mai târziu, m-am întâlnit cu Părintele Arsenie la Sibiu şi m-a întrebat dacă am divorţat. 
I-am spus că nu şi m-a sfătuit să o fac „pentru că el nu stă cu tine şi împărțiți păcatele.” La 


judecătorie ne-a divorţat de la prima înfăţişare, deşi, de obicei, acest lucru dura ani de zile. 


[notă: După taina căsătoriei, mirii sunt un trup si un suflet, împart păcatele (le ispăşesc 
împreună) dar si obiceiurile bune. În cazul infidelităţii se transfera păcatele din urma 
desfrâului si pe cel fidel la următoarea împreunare; remediul: Spovedania si fidelitatea. Suflet 


pereche sunteţi doar după slujba din Biserică.] 


(Maria Streza, 86 de ani, Voila) 

e L-am cunoscut pe Părintele la Sâmbăta, la mânăstire, când eram fată. Aici am venit 
cu un grup de tineri, am participat la slujba Sfintei Liturghii, iar în urma predicii Părintelui 
Arsenie am plâns şi m-am învinovăţit că nu sunt bună de nimic; am rămas cu acest fior toată 


viaţa. 


(Măniş Septimia, 79 de ani, Codlea) 


e Pe când aveam 18 ani, am mers pentru prima dată la Drăgănescu, împreună cu tatăl 
meu. Părintele obişnuia să meargă printre oameni şi întreba pe câte cineva cu ce problemă a 
venit. A venit şi la tata şi I-a întrebat: „Măi, tu ce problemă ai?” Tata i-a spus că eu doresc 
să dau admitere la facultate. Mi-a spus că nu o să intru în primul an pentru că sunt o fire 
emotivă şi după ce o să ies de la examen o să-mi dau seama ce am greşit. Aşa a şi fost; am 
picat a patra. 

Odată, când am mers la Părintele, tot dând la facultate şi nereuşind, îmi încolţise un 
gând: să merg la mânăstire. Atunci, Părintele adresându-mi-se, fără ca eu să-i fi spus ceva, a 


spus: „Ştii, ca să mergi la mânăstire trebuie să fii pentru aşa ceva. “ 


(Mariana P., Făgăraş) 


e Era în anul 1983, când am plecat la Părintele Arsenie cu o problemă de familie. Îmi 
plecase soția de acasă (în lipsa mea), luând copiii şi lucruri din casă, lăsându-mi un bilet pe 
masă, pe care scrisese, printre altele, că ce a făcut a făcut bine şi să nu mă duc după ea săo 
aduc acasă, că nu va veni. În orice caz îmi aduc aminte că îmi spusese când era acasă, cu 
câtva timp înainte de a pleca, că este sătulă de viaţă... Eu nu am avut nici o ceartă cu ea, ca să 
o determine să plece, afară doar de faptul că dorea să se mute în Braşov, unde, de altfel, 
locuiau şi fraţii şi părinţii ei. 

Trecuse o vreme şi nu-mi mai găseam nici scopul, nici rostul în viaţa aceasta. Nu ştiam 
ce să mai fac. Ţin minte că mergeam prin locuri unde nu mă prea întâlneam cu oameni, în 
locuri mai retrase, plângând şi spunând: Pentru ce Doamne? De ce Doamne? După o vreme, 
îmi spusese cineva de Părintele Arsenie, ca să mă duc să-l caut şi să vorbesc cu dânsul. Cu 
două zile înainte de a pleca la dânsul, îl visasem fără să-l fi văzut vreodată în viaţa mea, şi 


iată cum: 

Se făcea că intrasem într-o încăpere mare, unde era foarte multă lume, iar în faţa tuturor 
era Părintele Arsenie, vorbindu-le oamenilor. Căutam să-l văd mai bine şi dânsul se uita la 
mine şi îmi zise, făcându-mi semn cu mâna: „Mă, tu ăla de acolo, vino încoace mă, vino 
aici... ” şi m-am trezit. Un amănunt: în visul meu Părintele era îmbrăcat într-un costum de 
culoare maro şi avea ochelari de vedere cu ramă aurie. M-am dus la mama mea şi i-am spus 
despre vis. Mama mi-a zis: „Cum l-ai visat pe Părintele că tu nu l-ai văzut niciodată?” 
Spunându-i mamei cum arăta în vis şi cum m-a chemat la dânsul, ea a zis: ,„, Dragul mamei, 
nu mai întrebăm pe nimeni nimic, ne suim în tren şi plecăm la Drăgănescu şi ai să vezi că o 
să-l găsim acolo. Să ştii că te cheamă!” 

După două zile am plecat la Drăgănescu şi nu mică mi-a fost uimirea când l-am văzut pe 
Părintele Arsenie, îmbrăcat în acel costum maro şi cu ochelarii cu acea ramă aurie, precum îl 
visasem. Arăta exact ca în visul meu. 

Ţin minte că, înainte de a vorbi cu mine, a vorbit cu o femeie care îi arătase fotografia cu 
fiica ei, dorind s-o mărite. Când i-a arătat fotografia, Părintele a repezit-o, spunându-i că nu-i 
ghicitor şi nici vrăjitor şi i-a spus să plece. Am rămas blocat pentru că şi eu aveam la mine o 
fotografie, unde eram eu, soţia şi cei doi copii ai noştri. Dar cum să mai îndrăznesc să i-o 
arăt!? Când a ajuns în dreptul meu, s-a uitat undeva sus, într-un colţ al bisericii cu o privire 
atât de drăgăstoasă şi parcă rugătoare în acelaşi timp. Ce ochi frumoşi avea, ce albastru curat 
şi frumos! Nu am văzut niciodată în viaţa mea aşa ochi minunaţi! Avea ceva dumnezeiesc în 
ei şi în toată fiinţa sa. lar eu am gândit în acel moment, repet, am gândit doar, precis i s-a 
arătat cineva - vreun înger sau vreun sfânt - şi vorbeşte cu dânsul, spunându-i că l-am visat şi 
m-a chemat. lar Părintele, fără să coboare privirea aceea minunată, răspunse la gândul meu, 
în auzul tuturor, zâmbind uşor: „Nu mă, mă uit aşa, ca pictor mă.” Ştia ce am gândit!!! 

Şi am rămas înţepenit locului, văzând că Părintele Arsenie ştia gândurile omului şi că mă 
aflu în faţa unui om, ce n-am crezut în viaţa mea că poate să existe. Și totuşi l-am avut 
printre noi, dar nu am ştiut să-l ascultăm şi nici să preţuim un astfel de om pe care Dumnezeu 
ni l-a binecuvântat să-l avem. 

Părintele s-a uitat apoi la mine cu acelaşi zâmbet, spunându-mi: „No mă, care-i baiu* ?” 
Aşa i-am spus Părintelui povestea mea. Apoi Părintele mi-a spus ceva ce m-a uimit, pentru că 
pe acea persoană care fusese înaintea mea o repezise, spunându-i că el nu este clarvăzător şi 
nici vrăjitor, mi-a spus aşa: „Mă, n-ai la tine o fotografie cu ea, s-o văd şi eu, aşa, ca 
pictor?”, şi cu timiditate i-am spus: „Ba da, Părinte.”; „la dă mă, s-o văd şi eu.“ Privind-o 
Părintele Arsenie cu atenţie, m-a întrebat: „Și ce ţi-a zis mă?” Am spus Părintelui că îmi 


zisese, cu ceva timp înainte să plece de acasă, că este sătulă de viaţă. Părintele, privind 

fotografia a spus cu glas tare: „Minte mă, minte. Aici sunt două femei cu mintea goală, şi ştii 
care.” Desigur că nu ştiam, pentru că în fotografie era doar ea femeie. Şi dânsul mi-a spus: 
„Ea şi cu mă-sa mă”, a adăugat: „Lasă mă, că va veni o zi când va da socoteală pentru tot 
ceea ce a făcut. Tu să-ţi duci viaţa aşa... ”, şi îmi spuse cum să-mi duc viaţa. 

Apoi a adăugat un cuvânt care m-a surprins. Mi-a zis aşa: „Mă, să ai grijă! Nu cumva să 
te apuci să bei !!!“. lar eu, mai sigur pe mine de data aceasta, i-am spus Părintelui: „ Părinte, 


$ 


eu nu beau din principiu.” Părintele mi-a retezat-o imediat, spunându-mi: „Lasă mă 
principiul tău şi tu ascultă ce-ţi spun eu!” 

Apoi mi-a dat fotografia înapoi şi a pus mâinile sale pe mâinile mele (pe care le țineam 
lateral, lipite de corp), spunându-mi mai departe ce să fac şi cum să fac cu viața mea, 
neluându-şi mâinile sale de pe mâinile mele. Toată lumea se mira de cum proceda Părintele şi 
spuneau: , Uite, dragă, cum îl ţine.” Se mirau oamenii cum mă ținea Părintele şi nu-mi dădea 
drumul din mâinile dânsului cât timp a vorbit cu mine. Mă miram şi eu de mirarea oamenilor. 

Abia mai târziu mi-am dat seama că de fapt oamenii aveau dreptate să se mire, pentru că 
Părintele Arsenie de obicei nu prea punea mâna pe oameni, cu unele excepții. Şi din acele 
excepții am făcut şi eu parte, spre bucuria mea. Târziu, mi-am dat seama de ce şi pot să afirm 
că Părintele şi-a pus mâinile pe mâinile mele ca să-mi dea putere, pentru că eram deprimat 
atunci. [notă: Prin punerea mâinilor Părintelui peste mâinile dânsului, Părintele Arsenie i-a 
dăruit acestuia Har de la Duhul Sfânt, pentru a-l întări. Despre dobândirea Harului Duhului 
Sfânt vezi excurs: Scopul vieții creştine. ] 

M-am întors acasă şi nu după mult timp, poate după o lună sau cel mult două, am început 
să beau: o bere pe zi, apoi două beri în altă zi, apoi trei până am ajuns la “marea performanță” 
de cinci beri pe zi fără să mă îmbăt, pentru că aveam “antrenament”. Începusem cu o bere şi 
ajunsesem treptat la cinci beri pe zi, uitând de fapt de toate sfaturile pe care le-am primit de la 
acest om, de la acest Om al lui Dumnezeu. Cu toată responsabilitatea mea, spun că Omul lui 
Dumnezeu a fost Părintele Arsenie şi cu greu se mai poate naşte un astfel de Om într-un 
neam întreg. Uitasem deci acea profeție a dânsului, în care îmi spunea: „Mă, să nu cumva să 
te apuci să bei!” Dar într-o dimineaţă, cred că era ora 6, am auzit glasul Părintelui Arsenie 
spunându-mi de trei ori: „Măă/... Măăă!... Măăăă!”, iar eu fiind treaz, aceste cuvinte ale 
Părintelui le-am înţeles cam aşa: Mă, ce ţi-am spus eu ţie să nu bei, mă? 

Şi din acel moment, din acel ceas, din acea clipa, în viaţa mea nu am mai băut niciodată, 
prin orice stări aş fi trecut: bucurie, nefericire, durere, neîmplinire, că este ziua mea de 
naştere sau a altora, nici un strop de alcool nu am mai băut. Dar ştiu că nu este meritul meu, 


ci al Părintelui Arsenie. Dânsul şi rugăciunile lui m-au ajutat! Să mă ierte bunul Dumnezeu şi 

Maica luminii, că nu l-am ascultat, şi să mă ierți sfinte Părinte Arsenie. Ajută-mă, cum m-ai 
ajutat! 

...Două inginere, prietene foarte bune, s-au dus la Părinte la biserica Drăgănescu să 
vorbească cu dânsul. Una dintre ele vorbea cu Părintele Arsenie, când cealaltă era în spatele 
Părintelui, privindu-i picturile din biserică. La un moment dat, inginera M.G. din spatele 
Părintelui, uitându-se la picturi a zis în gândul ei: „A, nu există Dumnezeu.” Chiar atunci, 
Părintele Arsenie o lasă pe prietena acesteia vorbind, se întoarce cu faţa spre aceasta şi îi 
spune: „Și totuşi mă, să ştii că este Dumnezeu”, apoi s-a întors cu faţa la cealaltă şi a 
continuat discuţia cu ea. Povestea aceasta mi-a spus-o inginera când a ieşit din Biserică, 
spunându-mi că după ce i-a spus Părintele că totuşi este Dumnezeu, a simţit că i se face rău 
de emoție, minunându-se de unde i-a ştiut Părintele Arsenie gândurile. Spunea sărmana de ea 


că a simţit că se duce în adâncul pământului de ruşine. 


(Bogdan Juncu, Făgăraş) 


e Când eram student în ultimul an la Sibiu, printr-un „telefon fără fir” am aflat că 
undeva lângă Bucureşti, în localitatea Drăgănescu, se află un mare duhovnic care poate să-ţi 
spună toată viaţa ta şi să-ţi arate calea pe care trebuie să mergi. Eram la răspântie de drumuri, 
nu ştiam în ce direcţie s-o iau. Împreună cu alţi tineri din Făgăraş am plecat în noaptea 
dinainte de 16 iunie (Rusaliile din anul acela) spre Bucureşti. Era plină curtea bisericii şi 
biserica de oameni. Când l-am văzut pe Părintele, înfăţişarea lui, m-a străpuns ceva în inimă. 
Mi-am dat seama că nu văd un om oarecare, că are o putere deosebită. Avea o privire 
pătrunzătoare, un timbru al vocii, nişte mişcări şi o înfăţişare harismatică. În acea zi de 
Rusalii. Părintele mi-a spus: „Începând de astăzi, dacă numele meu te va însoți îţi va pricinui 


şi bucurii si necazuri.” ŞI aşa a fost... 


(Pr. Prof. Simion Todoran) 


e La prima întâlnire cu Părintele Arsenie Boca, la Drăgănescu, m-am trezit cu Părintele 
lângă mine, fără să-l văd venind. Mi s-a adresat zicându-mi că vin de la mare distanţă şi că 
eu predau codul genetic, deci ştia că sunt profesoară de biologie. Mi-a atras atenţia să nu mă 
mai vopsesc pe păr ca să nu-mi pierd mântuirea şi mi-a mai spus numărul copiilor pe care nu 


i-am adus pe lume şi care mă vor striga pe lumea cealaltă, acuzându-mă de fapta mea. M-a 

trimis apoi în biserică să văd picturile făcute de sfinția sa... Apoi m-a îndemnat să plec la 
autobuz fiindcă urma să vină o furtună foarte mare. După ce m-am urcat în autobuzul de 
Bucureşti s-a pornit o furtună, aşa cum spusese Părintele. 

La o altă întâlnire cu Părintele mi-a zis să plec repede că vine securitatea şi verifică 
oamenii găsiţi aici; într-adevăr în drum spre autobuz am întâlnit maşina securităţii care era în 
drum spre biserică. Părintele nu voia să am necazuri cu securitatea, fiind încă la şcoală, 
profesoară. 

Altă dată, o doamnă îl abordează pe Părintele spunându-i că are un băiat, de profesie 
inginer, care a plecat în Munţii Bucegi de şase săptămâni şi nu s-a mai întors acasă. Părintele 
îi răspunde că nu o să mai vină pentru că din cauza unei avalanşe a căzut într-o prăpastie şi i- 
a indicat chiar şi locul, dar să-l lase până la primăvară când „va ieşi singur”, odată cu topirea 


zăpezii. Lucrurile s-au petrecut întocmai, şi locul a fost cel indicat de Părintele. 


(Prof. C.F.) 


Capitolul 5 


Ucenici ai Părintelui 


e Părintele Domeţie Moian, care a murit nu de mult, când era mic s-a gândit să se facă 
călugăr, dar după ce s-a maturizat a uitat de acest gând şi a vrut să se căsătorească de mai 
multe ori şi nu reuşea nicicum. După mai multe încercări s-a dus la Părintele: „Părinte, nu 
ştiu ce să mă fac că nu pot să mă căsătoresc.”; „Mă, aminteşte-ţi ce i-ai făgăduit tu lui 
Dumnezeu când ai fost mic.” Atunci părintele Domeţie, stând şi cugetând mai mult timp şi-a 
amintit că i-a făgăduit lui Dumnezeu că se va face călugăr. 

Îi vine părintelui Domeţie ordin să plece pe front şi pleacă, nu are ce face. La un moment 
dat îi selectează pe cei de acolo, să-i bage pe linia întâi, dar Părintele Arsenie i-a spus 
dinainte ca să citească Acatistul Mântuitorului şi 3 zile să nu mănânce nimic înainte de o 
primejdie mare. Aşa a făcut, 3 zile n-a mâncat, n-a băut apă. Când a trecut prin faţa comisiei 
i-au zis: „Bun, bun, bun... cu tine ce-i?” L-au examinat din nou, l-au pus la toate aparatele, 
l-au consultat, apoi l-au trimis acasă. 

Mama părintelui Domeţie era necăjită că nu mai ştie nimic de feciorul ei, ştia doar că-i 
plecat pe front. A trecut Părintele Arsenie prin Voila şi aceasta i-a spus: „Părinte, sunt 
necăjită, nu mai ştiu nimic de băiatul ăsta“; Părintele zice: „Numai că nu-l vezi.“ Cu primul 
tren a apărut acasă. 

Domeţie Moian, în armată fiind, când a plecat de la Breaza, de la unitatea militară, la o 
intersecție de drumuri, cineva l-a oprit din drum şi-l contrazicea mereu la ceea ce gândea, 
zicându-i: „Nu-i aşa!” Când dă să plece îi zice: „N-ai plecat bine.“ Se uită, nu mai vede 
NIMIC. 

Duminică dimineaţa, când s-a făcut ziuă a şi fost la mânăstire, la Părintele Arsenie. 
Părintele când 1-a văzut i-a şi spus: „Ce-i măi Dănilă? ”, şi fără a mai aştepta răspuns îi zice: 
„Vei mai trece pe acolo, dar fi, fără teamă şi spune-le aşa: A zis Părintele Arsenie că aşa-i. 
Dar fii hotărât.” Când a trecut data următoare pe la intersecţia de drumuri, i-au apărut iar 
diavolii şi I-au încurcat, atunci Părintele Domeţie spune: „A zis Părintele Arsenie că aşa-i. ” 
Din momentul acela au amuţit diavolii. Putere mare a avut Părintele Arsenie asupra duhurilor 
necurate, încât numai la auzul numelui Părintelui Arsenie s-au cutremurat şi au dispărut. 

Părintele Domeţie a fost ales ca ucenic al Părintelui Arsenie. Prea Sfinţitul Daniil, care 
este episcop la Vârşeţ, este cel mai iubit ucenic al Părintelui Arsenie. Acestuia Părintele i-a 


descoperit multe taine. 

Adesea Părintele spunea la lume: „Am în lume călugări mai călugări ca în mânăstiri” şi 
se uita la moşu” Codrea şi la bunica. Duceau o viaţă curată, cu rugăciuni multe şi fapte bune. 
Aşa a rânduit Dumnezeu ca moşu”' Codrea să moară la mânăstire la Sâmbăta, cum şi-a dorit 
mult de tot. Moşul Codrea a avut 2 băieţi, care au fost preoți. Unul din ei a murit, părintele 
Nicolae, iar părintele Codrea trăieşte. 

Moşul Codrea era născut în Drăguş căsătorit în Cârţişoara, a lucrat la fabrica de avioane 
de la Braşov şi s-a dus şi s-a spovedit la Părintele Arsenie. Părintele Arsenie I-a ţinut acolo 
vreo 2 săptămâni până l-a spovedit. El trebuia să ajungă la serviciu, dar nu i-a dat voie să 
plece. Când s-a dus înapoi la serviciu nu a avut însă nici o problemă! Cred că atunci a 
explodat fabrica şi I-a ţinut Părintele Arsenie acolo ca să nu fie la fabrică. 

Să vă povestesc despre Părintele Nicodim. Părinții mamei mele I-au botezat şi el era cu 
lumea, la jocuri striga tot felul de strigături, era om de viaţă. Lucra tâmplărie şi aşa l-a 
chemat Părintele Arsenie la mânăstire, la Sâmbăta, să repare nişte uşi căci întra ursul şi 
mânca vacile în grajd. L-a ţinut Părintele câteva zile la mânăstire, dar el era necăjit căci vroia 
să se căsătorească şi nu reuşea. Părintele Arsenie i-a pus mâna după cap şi i-a spus: „Măi, 
stai pe aici că te linişteşti“, şi când a pus mâna, prin mâna Părintelui a simţit o energie şi din 
momentul acela Părintelui Nicodim nu i-a mai trebuit nici casă, nici căsătorie, numai 
mânăstire. A devenit ucenicul Părintelui Arsenie. 


...Dar un sfânt nu are numai un ucenic, toţi cei care-i urmează sfatul sunt ucenici. 


(Gheorghe Silea, 45 de ani, Sâmbăta de Sus) 


e Eu am venit în decembrie 1963 la mânăstire şi în 1968 -1970 l-am cunoscut pe 
Părintele. Prima dată am auzit de Părintele Arsenie de la un cetăţean din Idici, Ionel, care 
mergea la Prislop. Ne povestea că Părintele Arsenie i-a dat o putere mare spunându-i: „Dacă 
este cineva bolnav şi crede în Dumnezeu şi vrea să se facă bine, numai să te gândeşti la mine 
şi eu îl ajut. “ 

Ionel a mers odată la Prislop şi i-a spus Părintele Arsenie: „Măi lonele, tu ai tot venit aici 
şi n-am Stat încă de vorbă. Ar fi bine să stăm puţin de vorbă. “; „Părinte, eu aş mai sta, dar 
dacă nu mă duc acasă mama se supără, gândeşte că am păţit ceva.”; „Lasă că îi dau eu un 
telefon.” Asta a fost duminică. Luni au mers să facă un gard şi au săpat gropi unde au pus 
apoi stâlpii de gard şi pe la ora 10 zice Părintele Arsenie: ,„ Eu mă duc să dau un telefon la 


mama ta.“ Şi după ce a plecat Părintele vine o măicuţă şi Ionel o întreabă: „Maică, voi aveți 

telefon aici?”; „Nu avem.” A stat acolo, a lucrat şi gândea că Părintele s-a dus cu calul sau 
cu căruţa până în Silvaşul de Sus, unde avea cineva telefon. Dar după o jumătate de oră 
Părintele a venit. În Silvaşul de Sus nu putea ajunge şi întoarce într-o jumătate de oră. 
Părintele i-a zis: „Am vorbit cu mama ta, şi i-am spus că joi te duci acasă.” Ajungând acasă 
Joi, mama sa era în faţa porţii şi râdea. El credea că mama lui este supărată că a stat atât de 
mult, dar ea era veselă şi primul lucru ce i-a spus a fost: „L-am văzut şi eu pe Părintele tău. 
Luni pe la 10 mi-a venit un somn de n-am putut să mai stau trează şi m-am dus şi m-am 
culcat. Imediat am adormit şi a venit Părintele şi mi-a spus care-i treaba.“ Ea a fost 
încredinţată că ceea ce a visat şi ce i-a spus Părintele e adevărat şi aşa a fost. Deci Părintele i- 
a spus în vis totul, ca la telefon. 

Eu am un frate preot care se ducea mereu la Părintele Arsenie şi acum se duce mereu la 
Prislop, la mormânt. Odată Părintele le-a spus: „Când îmi daţi «telefon» să stăruiţi, că vin 
„telefoane” din mai multe părţi şi nu ştiu de unde vine «telefonul» , dar nu era vorba de 


telefonul propriu-zis. Dacă te gândeai la Părintele, Părintele simţea că cineva îi cere ajutor. 


(Ierod. Ieronim Coldea) 

Capitolul 6 


Moștenirea şi ispăşirea păcatelor 


„Trebuie să plătim pentru păcatele noastre” 


e Ne spunea odată: „Vin oamenii la mine pentru că au necazuri. Le spun: Ziceţi după 
mine « Aşa ne trebuie! ». Nu vroia să zică nici unul, dar ăsta-i adevărul. Dacă nu vrem de 
bunăvoie, vrem de nevoie. Trebuie să plătim pentru păcatele noastre... Ce ne dă, aşa ne 


trebuie.” 


(Morar Gheorghe, Ucea de Sus) 


e N-am aşteptat mult şi Părintele a intrat în biserică. Ţin minte că, ajungând în faţa 
sfântului altar, s-a uitat la noi şi ne-a întrebat care are cel mai mare necaz. Cineva din 
mulțime a spus că o femeie în vârstă care era paralizată de la brâu în jos. lar Părintele 
Arsenie, privind-o pe femeie a spus: „Da mă, ea are necazul cel mai mare.” S-a apropiat de 
ea ŞI i-a zis: „Ştii tu, mătuşică, de ce eşti aşa?” Bătrânica dădea din cap că nu ştie şi plângea 
cu amar. Din cauza plânsului nu putea vorbi şi atunci a dat din cap că nu ştie. „Lasă 
mătuşică, nu mai plânge atâta că cineva îţi poartă de grijă. Şi ştii cine? Şi arătă cu degetul în 
sus grăindu-i: „Dumnezeu. ”; „Că şi aşa cocioaba asta se rablageşte ea”, mai spuse Părintele 
referindu-se la corpul omului. „Să ştii - i-a mai spus Părintele Arsenie - că tu duci sau porți 
păcatele lui Gheorghe a lui [cutare], a lui Vasile a lui [cutare], a lui loan a lui [cutare] - 
spunând numele sau porecla pe care o aveau în sat acele rude ale ei - tu le duci pe brațe 


acestea, pe tine au căzut.” 


(Bogdan Juncu, Făgăraş) 


e Maica Teoctista, când era bolnavă, avea un sunet în cap foarte puternic şi alte boli 
grave. Părintele Arsenie i-a scris aşa în bilet: „Inainte de a trece la cele veşnice, vei vedea 
ceva deosebit şi acelea vor fi lucruri adevărate!” Inainte de a muri cu ceva timp, maica a fost 


dusă dincolo, dar pentru smerenie n-a spus prea mult. Tot Părintele Arsenie i-a spus că, la 

capătul acestei suferinţe, va vedea şi pentru cine a suferit. Ea n-a avut păcate grele, ca să 


sufere, dar a suferit pentru cineva din neamul ei, pe care astfel I-a salvat. 


(Pr. loan Sabău, 89 de ani) 


e J-a spus Părintele cuiva care avea un mare necaz: „Ce te mai minunezi de năcazul 
ăsta al tău, căci al 14-lea strămoş al tău a făcut cutare păcat”, şi i-a spus ce păcat a făcut. E 
drept că în Evanghelie spune că se lasă numai până la al 3-lea neam. Dar păcatul pe care l-a 
făcut, înaintaşii lui n-au putut să-l ispăşească, au făcut în schimb alte păcate, şi rădăcina 
păcatului de acolo s-a tras. 

Unei maici i-a scris Părintele Arsenie un bilet şi i-a spus aşa „La capătul acestei 
suferințe va fi mântuirea ta. Atunci vei vedea pentru cine ai suferit!” Ea a fost curată, nu 
pentru ea a suferit, ci pentru bunici, străbunici, Dumnezeu ştie. I-a mai spus ceva: ,, Înainte de 
a te muta din lumea asta vei vedea lucruri deosebite; să nu ţi se pară că sunt halucinații, căci 
vor fi adevărate.” Şi aşa i s-a întâmplat înainte de a muri. Era la Mânăstirea Bistriţa şi după 
ce s-a îmbolnăvit, a venit în Voila, apoi la Guşteriţa (lângă Sibiu), apoi în Sibiu la cineva, 
apoi a murit şi au înmormântat-o la Prislop. Avea un vâjâit în cap tot timpul. A fost la medici, 
i-au pus aparate şi când au auzit zgomotul pe care-l are s-a speriat doctorul şi a zis: „Cum 
poate să reziste o persoană cu asemenea zgomot în cap?!” l-a spus Părintele Arsenie: „În 
capul tău e iadul, să nu-ţi umble nimeni la cap” - că au vrut să o opereze de câteva ori să 


vadă ce şi cum. Chinurile iadului, care trebuiau ele săvârşite, le avea în cap. 


(Gheorghe Silea, 45 de ani, Sâmbăta de Sus) 


e „Eu ştiu mai multe despre voi, decât ştiţi voi despre voi“ zicea Părintele câteodată. 
„Eu văd prin voi până la al treilea neam.” Vorbea în pilde şi te făcea să te ruşinezi de faptele 


rele. 


(Ierod. Ieronim Coldea) 


e Când m-am spovedit la Părintele m-a întrebat un lucru care mi s-a părut curios ca mă 
întrebă. Şi anume, m-a întrebat dacă mi-a venit vreodată în minte să omor vreun om. Acuma, 


poate că la vârsta aceea, de 13 ani şi jumătate, nu era cazul să îmi pun o astfel de întrebare, 

deşi, după aceea mi-am dat seama de ce mi-a pus-o. Pentru că Părintele ştia că copilul este 
oglinda părinţilor că fiecare dintre noi aducem o încărcătură din străfunduri de existenţă, că 
fiecare dintre noi suntem sinteza înaintaşilor noştri: părinţi, bunici, străbunici, până unde 
ajunge spectrul vital al existenţei noastre. Şi, bineînţeles că, chiar dacă m-am mirat, i-am dat 
răspunsul care era de fapt, nu i-am dat un răspuns evaziv, i-am spus că niciodată nu mi-a 
venit să omor un om. Părintele vroia intre în legătură cu înaintaşii mei, să vadă eventual din 
ce tâlhari am apărut eu în această lume. Probabil s-a gândit la aceasta fiind un nevăzător, fiind 
un “copil născut în lanţuri”, fiind un “născut între tâlhari”, a vrut să ştie dacă părinţii mei 
sunt, într-adevăr, ceea ce gândea el că sunt. Mulţumesc lui Dumnezeu, am avut nişte părinţi, 
nu pot zice ca Sfânta Tereza de Lisieux: „Să ştiţi că eu am avut nişte părinţi sfinți”, nu pot 
zice lucrul acesta, dar, în orice caz, au fost oameni de treabă şi-au văzut de îndatoririle pe 
care le-au avut. Ne-au crescut, ne-au îndrumat bine. Că o fi având şi ei vreo vină...mă rog, 
Dumnezeu ştie de toate. Nu alegem noi părinţii şi nici părinţii nu ne aleg pe noi, şi venim în 
lume în contextul fizic, fiziologic şi social în care am venit în lume. (Amintiri despre 


duhovnici pe care i-am cunoscut, Teognost - 2003) 


(Arhim. Teofil Părăian, Mânăstirea Brâncoveanu) 


e A venit o femeie la Părintele, la Drăgănescu, să-i ceară sfat privind împărţirea averii. 
Părintele i-a spus să se ducă să se împace cu sora ei. Trei ore Părintele i-a tot spus acest lucru, 
dar ea o ţinea una şi bună: „Nu o iert. Nu mă împac.” După 3 ore lumea a început să 
vocifereze, căci toți veniseră să primească sfatul Părintelui. Când a plecat, după ce s-a 
închinat la icoane, Părintele a întrebat-o pentru ultima dată: „O ierți pe sora ta?”; „Nu o 


iert”; „Dacă n-o ierți, te va călca o maşină. ” Lucru ce s-a şi întamplat după o vreme. 


(Bălan Silvica, Făgăraş) 


e Din comuna Dăeşti (Jud. Vâlcea), a venit într-o zi la Părintele o femeie care avea trei 
fete. Mama fetelor luase un bătrân pentru a avea grijă de el, dar şi-a bătut joc de el şi i-a luat 
toată averea. Între timp femeia aude de existența Părintelui Arsenie, care atunci era la 
Mânăstirea Sâmbăta de Sus şi se hotărăşte să-i ceară ajutorul pentru căsătoria fiicelor ei. 
Ajungând la mânăstire, slujba fiind în plină desfăşurare la Altarul de vară şi terminându-se 


slujba, Părintele a chemat-o din mulțimea de oameni spunându-i că are trei fete şi că dacă le 

va căsători, toate trei vor muri pentru păcatul săvârşit cu acel bătrân. Neţinând însă cont de 


sfatul primit, fetele au murit pe rând, după căsătorie. 


(D-na M.A.) 


e Unui tânăr din Braşov, care l-a căutat pe Părinte înainte de a merge în armată, 
Părintele i-a spus să fie serios şi să nu-și facă de lucru cu fete până la căsătorie. În armată 
fiind, acesta n-a ascultat povaţa Părintelui şi a avut o aventură cu o fată pe care n-a mai 
întâlnit-o după aceea. Venit din armată s-a angajat gestionar la o întreprindere. Magazia pe 
care o gestiona a fost spartă, iar paguba i-a fost imputată lui, în urma cercetărilor urmând a 
merge şi la închisoare, negăsindu-se adevărații hoţi. Disperat, acesta merge din nou la 
Părintele şi îi povesteşte necazul. Părintele l-a recunoscut, dar amintindu-i ce-i spusese 
înainte de armată îi reproşează că nu l-a ascultat şi i-a spus: „Tu nu ştii, dar fata aceea a. 
făcut crimă (avort) şi tu te duci acum la puşcărie nu pentru lipsa din gestiune, ci ca să 
plăteşti crima ei!” |n.edit.: să ne gândim acum cât mai are de ispăşit poporul român, dacă 
ţinem cont că din 1989 până acum s-au făcut 20 milioane de prunc - ucideri, cam un milion 


pe an!] 


(Maica Adriana, Schitul Cornet) 


Sfaturi şi îndemnuri 
ale 


Părintelui Arsenie 


e Păcatele se înregistrează în codul genetic al fiecăruia. 
e Să nu credeți ca veţi intra după moarte întru Împărăţia în care n-aţi trăit pe pământ! 


e Sufletul e trimis de Dumnezeu în momentul conceperii şi Dumnezeu singur, ştie ce va 
fi cu copilul acela, cu ce capacităţi ar fi venit în lume şi ce va fi şi ce va face în lume. 
Numai te trezeşti la bătrâneţe cu ispăşirea pentru copiii pe care nu i-ai lăsat să se nască 


sau chiar i-ai avortat. 

Cei ce cred nu au voie să nu creadă. De aceea, când fac rău, Dumnezeu îi pedepseşte, 
ca să nu mai poată lucra nimic, pentru ca să-şi vină în fire şi să-şi revizuiască poziţia, 


atitudinea faţă de Dumnezeu. 


Numai cât necaz îi trebuie omului ca să se mântuiască dă Dumnezeu omului. Este cu 
dreptate să tragi scurta (necazul) pentru necredinţă. Când omul îşi revizuieşte poziţia 
faţă de Dumnezeu, faţă de Domnul lisus Hristos, faţă de Biserică, atunci şi Dumnezeu 
va fi cu el. Va fi mai greu de copiii celui ce nu-şi revizuieşte poziţia faţă de 


Dumnezeu. 


Nu-l judeca pe cerşetor că fumează. 
Diavolul prezintă patimile din om ca plăcute şi uşoare. 


Nu suntem din maimuţă; dar mergem cu paşi repezi spre ea. 


Capitolul 7 


Taina Spovedaniei 

„Cu cei ce se grăbesc eu nu mă grăbesc” 


e Acestea sunt scrise în biserica din Drăgănescu de Părintele Arsenie: „Spovedania, 
taina Pocăinţei, prin care puterea lui Dumnezeu dată preoților şterge biruinţele diavolului 
asupra omului, căci păcatul este o conspirație între diavol şi minte împotriva lui Dumnezeu 
sau împotriva unei porunci a Lui, la ascultarea omului de Satana, şi nu de Dumnezeu. Când 
aceste biruinţe sunt spovedite şi ispăşite prin canon şi necazuri, acelea nu mai au nici o 
greutate la cântarul judecății particulare. Când sunt spovedite, dar numai pe patul morţii şi 
n-a mai rămas timp de canon şi îndreptare, ei (diavolii) vin şi înfricoşează sufletul cu necaz 
şi urgie mare; dacă însă omul le-a ars pe pământ măcar cu o lacrimă, acesta nu se pierde, ci 
poate atrage mila lui Dumnezeu. Când biruinţele lor rămân consimțţite toată viaţa şi neşterse 
de taina pocăinței, omul acela, deşi botezat, s-a făcut fiul aceluia de care a ascultat. 
Biruinţele lui au toată greutatea, fărădelegii. Cei cumpliți au câştigat sufletul Omului. 
Sufletele drepţilor însă, ca un şuvoi de foc urcă la cer, ca unele ce s-au îmbogăţit în focul 
Duhului Sfânt. “ 

La serviciu aveam probleme şi mi-a zis că „trebuie să răbdăm şi să iubim”. Odată m-am 
dus la Părintele de Întâmpinarea Domnului. M-am spovedit, m-am cuminecat dimineaţa şi m- 
am dus la serviciu, dar m-am dus mai târziu şi când am intrat în birou toţi au fugit! Părintele 
mi-a explicat: „Cum să stea diavolul în fața lui Dumnezeu; tu aveai pe Dumnezeu, de aceea 
au pierit toți din birou. “ [notă: duhurile rele din persoanele respective] 

El nu era un om care exagera în canoane şi nici în altceva. Căuta întoarcerea, să cauţi 
Biserica, să te duci la Sfânta Liturghie. Pentru noi care trăiam în lume, mirenii, cerea odihnă, 


ca să putem munci. 


(Ana Riţivoiu, Sibiu) 
+ Părintele îndemna mult la Spovedanie şi Împărtăşanie. Şi mai zicea: „Faptul că ai 


stat aici la Sfânta Liturghie şi vei continua să participi în sărbători face foarte mult. “ 


(Maria Nicolescu, Sibiu) 

e Mamei mele i-a fost frică la început să se ducă acolo, la Părintele, deoarece sfinţia sa 
cunoştea firea omului. Dar s-a spovedit şi a venit acasă cu canon să ţină post din Postul 
Sfintei Marii până la Ziua Crucii. 

Părintele nu prea dădea canon. Dacă ţi-a spus cum trebuie să trăieşti creştineşte nu 
trebuia să-ţi mai dea şi canon. Dacă vrei să fii creştin adevărat, faci tu rânduiala, aşa cum 
trebuie. El spunea ce-i bine, spunea ce-i rău şi spunea de ce vin necazurile, de ce vin copiii 
nenorociţi, de ce se întâmplă aşa, de ce vine pedeapsa lui Dumnezeu peste oameni, toate le 


spunea Părintele. 


(Greavu Toma, 55 de ani) 


e Părintele nu prea dădea canon la spovedanie. Era odată cineva la spovedit şi a spus: 
„Părinte, nu ne daţi canon?“ „Ba vă dau, să nu mai faceţi ce aţi făcut.” E un canon destul de 
greu. Nu-i uşor să te laşi de obiceiuri. Odată înrădăcinat în om, un obicei, nu uşor îl stârpeşti, 
îţi trebuie luptă. În cărţile sfinte e o pildă, că dacă e un pomişor mic, când e mic, prinzi de el 
ŞI-l scoţi, dacă e un pom mare, atunci trebuie să sapi cu târnăcopul până îl dezrădăcinezi şi 
până îl poţi scoate. 

Părintele Domeţie a văzut ceva deosebit când se spovedea o femeie la Părintele Arsenie. 
A văzut cum ieşeau şerpi din gura ei, ieşeau puţin şi se dădeau înapoi, şi până la urmă s-au 
tras înapoi şi când a ieşit afară i-a zis: „ De ce n-ai spus ce aveai de spus acolo, tot”; „Am 
spus! “, „Cum ai spus, eu am văzut că nu ai spus!” şi s-a întors înapoi la Părintele Arsenie şi 
i-a mărturisit ultimul păcat şi a dat afară toţi şerpii. Aceasta s-a întâmplat tot prin Părintele 
Arsenie, el i-a deschis ochii sufleteşti părintelui Domeţie să vadă cu sufletul, căci cu ochii 
ăştia fizici nu vedem nimic, şi s-o întoarcă pe femeia asta să spună şi ultimul păcat, cel mai 
greu păcat al ei. 

Când ieşeau de la spovedit, de la Părintele Arsenie, oamenii simțeau că s-au spovedit! 
Spovedea puţină lume. Părintele spunea taine, dar înţelesul tainelor nu se dezvăluia uneori 
decât după moartea celui în cauză, pentru ca să nu cadă în slavă deşartă. 

Nu-mi amintesc să fi dat cuiva canon să facă ceva deosebit, decât poate în cazuri 
deosebite. Părintele Arsenie n-a pus bază numai pe post, rugăciune sau numai pe milostenie; 
a pus bază pe toate la un loc. Pentru că zice Sf. Scriptură: „Fericiți cei milostivi...“, dar dacă 
eşti milostiv nu înseamnă neapărat că te mântuieşti, dacă tu nu eşti curat cu inima. Ca să te 


mântuieşti trebuie să împlineşti toate legile. 

La Vladimireşti l-au trimis pe părintele Cleopa, apoi pe Părintele Arsenie. Părintele 
Arsenie a mers acolo şi le-a găsit pe măicuţe într-o stare jalnică. Un post întreg, postul mare, 
a stat acolo. Le-a dat un canon: „Ca să vă treziți şi să vă vină mintea la cap, să nu mâncaţi 
carne, ulei şi zahăr un an de zile.” Cine vrea. Şi aşa bine s-au simţit de sunt şi acum măicuţe 
care ţin acest canon. [notă: acest canon a fost dat măicuţelor de la mânăstire. Un astfel de 


post, de va fi urmat de cineva, trebuie urmat neapărat şi cu sfatul periodic al unui medic] 


(Gheorghe Silea, 45 de ani, Sâmbăta de Sus) 


e S-au spovedit oamenii şi unul a zis: „Părinte, am un păcat mare. “ Părintele i-a spus: 
„Du-te la râu, ia o piatră aşa, cam cum crezi că ţi-e păcatul de mare”, şi s-a dus omul şi a 
venit cu o piatră. Celălalt a zis: „Eu nu am păcate aşa mari, am multe şi mărunte. “ Şi l-a 
trimis şi pe el la râu să adune pietre cam cât păcatele lui şi a venit cu multe pietricele. Apoi a 
zis: „Acum duceți-vă şi le puneţi amândoi la loc cum au fost fiecare.“ Cel care a fost cu 


piatra mare a putut să o pună, dar acela care a fost cu pietricelele nu le-a putut pune! 


[notă: „Păcatele se înregistrează în codul genetic al fiecăruia.” (pagina 45 Sfaturi si îndemnuri 
ale Părintelui Arsenie Boca) Râul este codul genetic. Pietrele sunt păcatele. În urma unui 
păcat, fie el şi mai mare, codul genetic se reface mai uşor prin Spovedanie si Împărtășanie, 
decât în urma multor păcate; de unde şi înclinația omului spre acelaşi păcat o oarecare 


perioada, până se reface codul genetic. De unde si trebuinţa încercărilor.] 


(Mailat Elena, 87 de ani, Dejani) 


+ Altă dată ne-a spus: „Măi, eu iubesc pe aceia care se spovedesc de şase ori pe an: 
câte o dată în cele două posturi mici (ale Sfintei Marii şi ale Sf. Ap. Petru şi Pavel) şi de câte 
două ori în cele două posturi mari. Pe aceia eu îi iubesc. “ 

Părintele îi selecționa pe care să-i spovedească şi pe care să nu-i spovedească. Unul 
spunea că a omorât un om şi că Părintele nu vrea nicicum să-l spovedească. Insista însă 
spunând că se căieşte şi de ce nu-l spovedeşte. „No hai mă, dacă tu chiar vrei aşa de mult.” 
Dar când I-a întrebat: „Mă, îţi pare rău că l-ai omorât pe omul acela? “; „Nu-mi pare rău, 


Părinte! ”; „Păi vezi, nu ţi-am spus că degeaba vorbesc cu tine?” 


(Morar Gheorghe, Ucea de Sus) 

* În timpul spovedaniei, privind starea morală şi de păcătoşenie, intervenea acolo unde 
socotea necesar, uneori ajutând pe penitent şi amintindu-i de fapte pe care fie că le uitase, fie 
că le ţinea sub tăcere. [...] Acest dar al “înainte vederii” Părintele Arsenie îl folosea numai în 
cazuri mai deosebite, spre folosul duhovnicesc al penitenţilor. Când era vorba de un om mai 
în vârstă, cu o viaţă mai tumultoasă şi cu probleme mai deosebite, spovedania acestuia dura 
chiar ore întregi, numai şi numai spre a descifra tot răul din viaţa acestuia şi spre îndreptarea 
lui. 

Celor care se spovedeau o dată la Sfinţia Sa, le cerea să se spovedească apoi, în toate 
Sfintele Posturi, în Sărbători mari şi să vină la scaunul Spovedaniei, ori de care ori simt că-i 
necesar, sau au o problemă spirituală mai deosebită. 

O atenţie deosebită dădea celor căsătoriţi şi uneori îi chema împreună la Spovedanie, 
spre a limpezi problemele ce se ivesc, adesea, între soţi. Călugărilor, studenţilor în Teologie, 
intelectualilor, le dădea o atenţie sporită şi trata pe fiecare după gradul lui de cultură. 

Recomanda tuturor schimbarea vieţii, printr-o conştiinţă creştină precisă şi căuta să vadă, 
la următoarea spovedanie, progresul făcut. Avea o memorie excepţională, recunoscând pe 
fiecare ce mergea a doua oară sau de mai multe ori şi ştia ce progres a făcut, dând din nou 
recomandările ştiute: rugăciune, post, cercetarea sfintelor biserici în duminici şi sărbători, să 
nu lucreze în zilele de sărbători (mai ales ţăranilor liberi), să nu înjure de Dumnezeu, să nu-l 
pomenească pe cel rău. Spunea adeseori, că „oamenii caută minuni şi pe aşa - zişii făcători 
de minuni, dar cea mai mare minune este schimbarea vieţii, după modelul Domnului lisus 


Hristos.“ (Mărturii despre Părintele Arsenie, Ed. Imago, 2003, pagina 49) 


(Pr. Nicolae Streza) 


+ Pentru mine Părintele a fost un sfânt. Am socotit că e un om deosebit. Cuvintele lui 
erau mai scumpe decât orice altceva. Prin '46 - '48 m-am spovedit la sfinţia sa, până am fost 
la şcoală. Şi după aceea am fost la Prislop de ne-am spovedit, dar Părintele ne-o mânat însă la 
alt preot. El vroia ca cine ajunge la dânsul la spovedit să cunoască că a ajuns. Ţi-a dat un 
canon şi l-ai făcut, te-a împărtăşit şi mai departe să te ţii tot de rele!? La el nu mergea aşa. 

Cu copiii vorbea frumos, era zâmbitor şi blând. Dar cu lumea era mai aspru. Te ţintuia. 


Simţeai că într-adevăr te mărturiseşti. Când mai veneai şi altădată te spovedea normal. Cine a 

ajuns de s-a spovedit o dată la Părintele, a doua oară ştia că nu mai era aşa aspru. In posturi, 


dacă nu posteai nu te împărtăşea. 


(Rus Silvia, 67 de ani, Dejani) 


e La spovedit, atâta te ţinea sub patrahir, până îţi aduceai aminte de toate păcatele. Te 
ținea acolo sub patrahir şi o oră şi două până ce îți aduceai aminte tot. Şi erau foarte mulţi 
oameni la spovedit, stăteau la rând şi câte două zile. 

După spovedanie îţi dădea un canon, după păcatele tale (de citit de 5 sau de 10 ori 
Psaltirea, sau acatiste şi să posteşti) şi după ce-ţi făceai canonul, te duceai din nou la 
Mărturisire şi apoi te împărtăşea. Dar nu de prima dată! Niciodată nu împărtăşea de prima 
dată. Făcea aşa ca să-ţi tămăduiască sufletul, să te convingă să te laşi de ce-i rău. 

Părintele îi spunea că trebuie să citească Psaltirea de atâtea ori că din cauza asta este 
bolnav, că a purtat duşmănie, sau a batjocorit, sau a clevetit. 

Era un om din Bucium căruia îi plăcea foarte mult să cânte. Cânta în crâşmă. Când a 
ajuns la spovedit a zis că, spovedindu-se, se vedea pe el însuşi sub patrahir, ca într-o oglindă, 
cum era faţa lui urâtă, întunecată. După ce s-a spovedit, i-a dat Părintele canon, să citească de 
10 ori Psaltirea şi, după ce a citit de 10 ori Psaltirea, s-a dus din nou să se spovedească şi şi-a 
văzut faţa luminată. Deci vă daţi seama! A fost puterea lui Dumnezeu de s-a văzut pe el 


însuşi cât este de păcătos. 


(Miloşan Vionela, 71 de ani, Recea) 


e Părintele nu era mulţumit dacă te duceai şi nu făceai ce-ţi spune. Spunea aşa: „Eu, 
dacă veniți la mine şi stau de vorbă cu voi, atunci ce vă spun eu aş vrea să şi faceți. Eu nu am 
timp de pierdut. Dacă stau de vorbă cu voi vreau să se simtă ceva. Veniţi la mine, apoi 
mergeţi acasă şi lumea nu ştie că aţi fost la mine. Vreau să spună lumea: omul ăsta nu mai e 
ca până ieri.“ Mai zicea: „M-am săturat să tot aprind lumânările şi iar să cadă, iar le aprind 


şi iar cad. “ 


(Ierod Ieronim Coldea) 

+ De la Sâmbăta, ce să vă pot spune; pe cine spovedea Părintele îl ţinea acolo la 
mânăstire, zile şi săptămâni întregi. ÎI punea să lucreze [notă: prin muncă (cu dreaptă 
socoteală) se dobândeşte Har], se plimba prin pădure.... şi când considera dânsul că l-a 
spovedit aşa cum trebuie îi dădea dezlegare la împărtăşanie. Când am fost eu la el, nu 
spovedea prea multă lume. 

Părintele avea o vorbă: „Mă, ajută-mă să te ajut!“ El avea vorba asta în sensul că: dacă 
mă asculți şi faci ceea ce-ţi spun, într-adevăr te ajut! Ca un medic: dacă îi primeşti reţeta, 
dacă îi asculți poveţele, îi respecţi tratamentul, te ajuţi singur. Doctorul are intenţia să te 
ajute, să te vindece. 

El avea vorba asta, dar foarte mulţi nu-l ascultau. Se duceau şi se minunau de ceea ce le 
spunea, dar nu îi primeau canonul. lar când venea a doua, a treia oară, îl întreba: „De ce ai 
venit, că tot nu m-ai ascultat ?!” 

Altă vorbă a Părintelui: „Măi, fă post!” Nu dădea canoane deosebite, dar canonul era 
părăsirea păcatului, acesta era cel mai mare canon al Părintelui Arsenie. Făcuse şi medicina, 
cunoştea multe şi din tainele medicinii şi te ducea până acolo încât te lămurea că păcatul 
cutare sau cutare, te duce la ruinare, la boală, la moarte; avea o logică extraordinară. 

Nu m-am spovedit niciodată la Părintele Arsenie, pentru că ne trimitea la duhovnicii 
noştri de la teologie, de la seminar sau parohie, ne trimitea pe fiecare la duhovnicul din 


parohia sa. 


(Pr. Ioan Ciungara, Copăcel) 


e Văzând un părinte că mulţi din cei pe care îi spovedea nu-şi schimbau purtările lor, ci 
continuau cu poftele şi păcatele, covârşit de grija datoriei sale preoțești, ştiindu-se chezaş 
pentru sufletele lor, s-a rugat lui Dumnezeu să-i descopere care este pricina pentru care 
oamenii nu se lasă de păcate. Şi, într-o zi, stând pe o bancă şi privind spre cer, numai ce vede 
că apare un nor mare, negru şi întunecat, iar din el se auzea multă gălăgie şi zarvă mare. 
Privind cu mare atenţie, observă că deodată norul se desparte în două părţi, iar în mijlocul 
norului vede un scaun înconjurat de flăcări de foc şi pe satana pe scaun, înconjurat de toată 


ceata drăcească, zicând cu glas tare către draci: 


e Care din voi este aşa de iscusit să găsească un vicleşug şi să-l şoptiţi în mintea 
oamenilor, ca să-i tragem de partea noastră şi să câştigăm suflete mai multe, să facem o 


împărăție mai mare ca a lui Dumnezeu, că puţin timp mai este? 

Atunci se înfăţişează un drac şi se pleacă lui până la pământ, şi-i zice: 


+  Întunecimea voastră, am găsit de cuviinţă să şoptim în mintea oamenilor că nu este 


Dumnezeu. 
Dar satana îi zice: 
e Nue prea bun vicleşugul tău că nu putem câştiga prea mulţi cu el. Să vină altul. 
Şi vine al doilea şi zice: 


+  Intunecimea voastră, să-i lăsăm să creadă că este Dumnezeu, dar nu este rai şi iad şi că 


viaţa aceasta este numai până la mormânt. 
Satana, chibzuind, îi zise: 


e Nici cu acest vicleşug nu putem câştiga prea mulţi, căci Hristos când S-a înălţat la cer a 
zis ucenicilor: „În casa Tatălui Meu multe lăcaşuri sunt (...) Mă duc să vă gătesc loc, ca 
unde sunt Eu să fiți şi voi” (loan 14, 2 - 3) şi sunt destui mai răsăriţi la minte printre 


oameni care ştiu că există Dumnezeu şi că El le va da răsplata după fapte. Să vină altul. 
ŞI vine al treilea şi zice, plecându-se până la pământ: 


+  Întunecimea voastră, eu zic mai bine să-i lăudăm pe oameni pentru credinţa lor în 
Dumnezeu, în rai Şi iad, în judecata de apoi, dar totodată, fără odihnă să le şoptim de mii 
de ori: „Nu vă grăbiţi cu pocăința adevărată, lăsaţi-o mai la bătrâneţe căci moartea e 
departe şi mai petreceţi, faceţi-vă poftele, mai e vreme destulă!” şi vrăjiţi de şoapta 
noastră ademenitoare nici nu vor observa trecerea vremii. Moartea venind pe neaşteptate 


îi va găsi, desigur, total nepregătiţi şi atunci ei sunt ai noştri. 


Abia acum satana îşi strâmbă chipul într-un rânjet de bucurie diavolească şi cu înfrigurarea 


grabei le zise: 


+ Mergeţi şi aşa să faceţi! 


Deci numai de formă şi de ochii lumii îşi îndeplineau acei oameni datoriile creştineşti, în 


timp ce vrăjiţi de şoapta ademenitoare a viclenilor draci nu-şi schimbau purtările şi continuau 


58 


cu poftele cele rele şi păcatele, lăsând sfaturile acelui părinte şi adevărata pocăință pentru la 


bătrâneţe. 


(Ilerod. Domeţie, Mânăstirea Brâncoveanu) 


e O femeie, deşi venise mai târziu, i-a zis: „Părinte, primiţi-mă mai repede la spovedit 
că am oameni la lucru şi sunt grăbită.“ Părintele i-a spus: „Du-te, gată-ți şura şi vino. Cu 


omul care se grăbeşte eu nu mă grăbesc.” 


(Maria Streza, 86 ani, Voila) 


Sfaturi şi îndemnuri 
ale 


Părintelui Arsenie 


e Atâta vreme cât ţinem păcatele nemărturisite, ascunse cu voia, atâta vreme atârnă 
pedeapsa lor asupra noastră, ca o sabie care stă să cadă peste viaţa noastră. De îndată 
însă ce mărturisim păcatele şi vinovăția, primejdia morţii o înlătură Dumnezeu de 


deasupra noastră. 


+ Toți avem o genă oncogenă şi ne putem îmbolnăvi de mai multe ori fără să ştim, dar 
prin spovedanie sinceră şi împărtăşirea cu Sfânta Euharistie ne refacem. Trebuie să ne 
întărim cu Sfintele Taine, cu energie duhovnicească, capabile să stăvilească anarhia 
din creier şi din organismul nostru. Factorul supranatural se dovedeşte capabil de 


atâtea ori să ne scape din multe încurcături. 


e Cea mai primejdioasă este mândria sfântului, de aceea sfinţii adevăraţi sunt cei ce nu 


ştiu că sunt sfinţi, ce ţin morţiş că-s păcătoşi. 

e Nici o patimă nu vrea să părăsească firea fără nevoinţe, adică silinţe ale conştiinţei 
întărite de voinţă. Din pricina acestei lupte între convingeri şi patimi, călugăria e 


dătătoare de Har şi numărată la Taina Pocăinţei. 


e Cât asculţi de Dumnezeu, atât ascultă şi Dumnezeu de tine. Cea mai lungă cale este 


calea care duce de la urechi la inimă. 


Schița a Părintelui - Fecioara cu Pruncul in zeghe - găsită în Biserica Sf. Nicolae din 


Drăgănescu 


Capitolul 8 


Post şi rugăciune 


„Mai mare este omul în genunchi, decât în picioare“ 


e Am avut odată un necaz şi l-am visat noaptea pe Părintele, că a venit şi m-a învăţat o 


rugăciune: „Aşa să te rogi: Doamne, lisuse Hristoase, Fiul lui Dumnezeu, ajută pe toți 


(Cismaş Eugenia, 78 de ani, Făgăraș) 


e Nouă ne-a spus că cea mai puternică rugăciune este: „Doamne, lisuse Hristoase, Fiul 


lui Dumnezeu, miluieşte-mă pe mine, păcătosul. “ 


(Gheorghe Silea, 45 ani, Sâmbăta de Sus) 


e M-a îndrumat Părintele să fac rugăciunea cu care se mântuiesc călugării... Şi-a dat 
seama că eu nu pot rămâne acolo, nefiind absolvent de teologie şi neavând vârsta la care se 
poate hotărî cineva să se facă călugăr şi având şi deficienţa cu care am străbătut prin viaţă, 
Părintele şi-a dat seama de asta şi atuncea a zis, totuşi, că aş putea face eu ceea ce fac 
călugării, adică să zic: „Doamne, Iisuse Hristoase, Fiul lui Dumnezeu, miluieşte-mă pe mine, 
păcătosul.” Am luat aminte la ce mi-a zis Părintele. ...Mi-a spus că această rugăciune să o 
zic în gând, nu cu cuvântul vorbit, ci în gând, s-o lipesc de respiraţie în felul următor: Între 
respiraţii, deci fără să inspir şi fără să expir, acolo unde se întâlneşte o respiraţie cu cealaltă, 
să zic: „Doamne ” - trăgând aerul în piept, odată cu aceasta, să zic „Iisuse Hristoase, Fiul lui 
Dumnezeu”, şi dând aerul afară din piept „miluieşte-mă pe mine păcătosul. ” Altceva nu mi-a 
mai spus în legătură cu aceasta. Aşadar, pot să zic că Părintele Arsenie a fost un ctitor al 


existenței mele. 


(Arhim. Teofil Părăian, Mânăstirea Brâncoveanu) 

e Părintele Arsenie zicea de multe ori la Bucureşti (Drăgănescu): „Măi, în Țara 
Făgăraşului e multă rugăciune“, poate pentru că se fac multe Masluri, ori Maslul - taina 
aceasta - are o mare putere şi de aceea e multă evlavie şi e multă rugăciune în Țara 
Făgăraşului. Spunea Părintele: „Maslul e un paznic puternic pentru casă, pentru familie.“ De 
aceea, cei care l-au cunoscut pe Părintele, cei care au primit canonul acesta de a săvârşi taina 
Sfântului Maslu, nu s-au lăsat de această rânduială şi an de an, la boală sau la un necaz, 


cheamă preoţii să săvârşească taina aceasta. 


(Pr. Ioan Ciungara, Copăcel) 


e Înainte de Sfânta Împărtășanie, când zicea: „Cred Doamne şi mărturisesc... ”, 
Părintele plângea cu lacrimi şi zicea apoi şi o ectenie: „artă Doamne păcatele părinţilor, din 
neştiință.“ Am primit un braţ de cărți de la Părintele, între care şi „Tâlcuirea Sfintei 
Liturghii” şi mi-a recomandat să stau de vorbă mai mult cu fetele şi femeile de la noi din sat, 
să le ajut în credinţă. 

Înainte de a pleca acasă m-am gândit că Părintele nu a mâncat toată ziua stând cu noi, dar 
Părintele mi-a şi răspuns la gând, zicând: „„Mâncarea mea este să fac Voia lui Dumnezeu, că 
de aceea aţi venit aici, ca să vă ajut. Eu am mâncat, dar nu ştiţi mâncarea pe care am 
mâncat-o eu. “ 

Îmi amintesc că am mers la Părintele şi pentru a ne ruga să facă rugăciuni pentru ploaie, 
dar nu am apucat să-i spunem. Părintele a ştiut însă şi ieşind în faţa Sfântul Altar ne-a spus: 
„Măi, eu ştiu că voi aţi venit cu gând să vă fac rugăciuni pentru ploaie şi am deschis cartea 
să fac rugăciuni, dar o mână nevăzută mi-a închis cartea, şi am auzit o voce care mi-a spus: 
«Nu te ruga de Mine să le dau ploaie, Eu ştiu ce să le dau. Roagă-te de ei să facă Voia 


Mea.» Ne-a mai zis că: „Mersul vremii este după purtarea oamenilor. “ 


(Maria Streza, 86 ani, Voila) 


e Părintele ne cerea post şi rugăciune, dar nu era exagerat. Ne sfătuia să ne odihnim, că 
trupul e templul sufletului şi dacă e obosit nici rugăciunea nu e făcută bine. Cel târziu la ora 
10 seara să te pui în pat să te odihneşti. Niciodată să nu te culci după 12 (24.00) că acela nu e 
somn odihnitor. Că dacă te culci înainte de 10 te poţi trezi şi la 3 şi la 4 şi eşti om, dar dacă te 


culci după 12, te trezeşti şi la 10 şi la 12 ziua. Eu ziceam: „Părinte, mă doare stomacul de la 

varză, de la cartofi”; „Măi, nu mânca de post, că boala este postul tău.” [pe bolnavi 
Părintele îi sfătuia să țină regimul alimentar corespunzător bolii] 

Spunea să mâncăm tot timpul lapte ca să avem echilibru de calciu în organism să nu se 
producă dereglări. Recomanda la majoritatea să consume brânză de vaci, lapte crud şi zicea 


că din moment ce calciul scade încep să apară dereglări şi tot felul de boli. 


[notă: Osteoporoza la unii oamenii tineri este cauzată nu de băutul laptelui, ci de aciditatea 
din stomac. Din cauza acidității corpul nu asimilează corect calciul din alimente, preluând-ul 
din organism, si anume, din oase. Griji, stres, multe dulciuri şi băuturile carbogazoase, 
cauzează încă de la vârste fragede, la care organismul trebuie sa se dezvolte, această 


aciditate.] 


(Ana Riţivoiu, Sibiu) 


e Odată a venit o femeie plângându-se că băiatul ei e pe front. I-a spus: „Roagă-re 
pentru el, nu mai plăti. Ai plătit de-l poţi cântări în bani. Roagă-te tu, ca mamă, nu plăti 
preoților. Este mai primită rugăciunea mamei decât a preotului. “ 

O preoteasă i-a zis că o doare capul şi i-a răspuns: „Nu mai posti atâta. Postul până la 
durere de cap nu mai e post, e osândă. Dumnezeu îți dă un anumit timp Să-ţi porți măgarul 
(la trup îi zicea măgar), dar dacă tu l-ai osândit, l-ai gătat; atunci nu-i postit, e osândă... Să 


postească mai mult tineretul, că bătrânii sunt slabi. “ 


(Paraschiva Anghel, Dejani) 


+ Părintele spunea că „în războiul văzut se luptă ostașii pentru împărat, iar în războiul 
nevăzut se luptă Împăratul pentru ostaşi.” Şi mai spunea că la cine are răbdare, cad toate pe 
rând până omul scapă de necazuri. Când dai de necazuri singura soluţie e să te rogi şi să ai 
răbdare. [pentru a ispăși păcatul în urma căruia ţi-a fost trimis necazul si pentru ca sa nu mai 
vină pentru acelaşi păcat alt necaz.] 

Părintele mi-a dat multe sfaturi duhovniceşti, mi-a povestit multe lucruri. A spus că 
„tinereţea nu-i pentru distracţii, tinereţea e pentru învăţătură, că la tinereţe se învaţă cel mai 
bine.” Eu aveam peste 25 de ani. Îndemna pe tineri să facă o şcoală sau o meserie. Eu i-am 


spus că sunt mai sensibil şi poate nu rezist să fac şcoală, că acolo e un efort şi moral şi fizic, 

dar el a zis, referindu-se, în general, la tineri: „Aveţi destulă sănătate, dacă nu v-o cheltuiţi cu 
femeile şi cu desfrâurile.” 

Părintele vorbea despre frână. Desfrânat e un om care nu mai are frâne: nici la vorbire, 
nici la mâncare, nici la băutură; adică şi-a pierdut frânele. Atunci e ca o maşină care nu mai 
are frâne. Spunea şi de radio. Dacă radioul e bun prinde undele, dacă radioul e stricat nu 
prinde undele, numai huruie. 

I-am spus: „Părinte, eu sunt mai sensibil, parcă tot timpul am ispite”, şi mi-a zis: „Da 
măi, că bufnița se bagă în lemnul scorburos |notă: bufnița este un duh rău, iar lemnul 
scorburos este codul genetic fărâmițat de păcate; de aceea scorburos. Lemnul se reface prin 
Spovedanie si ispăşire]. Ai destulă sănătate. Să îi mulțumeşti la Dumnezeu că ai suferinţa 
asta. Dacă erai sănătos făceai multe păcate.” Nu totdeauna sănătatea e ceva bun. E bună 
dacă ştii s-o foloseşti: „Nu vinu-i rău, beţia e rea”, adică nu lucrul e rău, ci întrebuinţarea 
greşită a lucrurilor. Sănătatea e bună dacă o foloseşti bine, dacă ai prea multă şi nu o 
foloseşti, ca tânăr, e cam primejdios. Că tinereţea are nişte energii care te aruncă în lucruri 
nevoite. Dacă eşti cu grijă scapi, dacă nu ai grijă... 

M-am dus odată la Părintele cu fratele - care-i preot - şi cu încă un coleg de-al fratelui 
care făcea seminarul la Argeş. Părintele le-a spus lor: „Ați fost la baraj?”; „N-am fost, 
Părinte. ”; „Să vă duceți să vedeți cum e un baraj. Dacă barajul e tare, rezistă la presiunea 
apei, dacă e slab se rupe şi nu mai produce lumină şi strică pe unde se duce apa, iar dacă nu 
se rupe barajul, apa se urcă până la turbine şi pe urmă produce curent, dacă nu, nu produce. 
Aşa e şi cu omul. Adică omul să aibă un baraj, care, când vin ispitele, să reziste la presiunea 
ispitelor, să nu cedeze. Că dacă cedează la ispite, atunci nu mai produce lumină. Dacă nu 
cedează atunci dă şi Dumnezeu ajutor şi începe să producă omul Lumină.” Zice Sfântul 
Apostol Pavel undeva că „suntem împreună lucrători cu Dumnezeu.” |notă: Dumnezeu face 
fapta ta lucrătoare şi pentru alții, şi aşa ajungi sa produci Lumină nu numai pentru tine. „Aşa 
să lumineze lumina voastră înaintea oamenilor, aşa încât să vadă faptele voastre cele bune şi 
să slăvească pe Tatăl vostru Cel din ceruri.” (Matei 5, 16)] 

Părintele spunea despre viaţa de dincolo: de ceea ce nu te poţi lăsa în viaţa pământească, 
când te duci dincolo pofta creşte şi nu mai există posibilitatea stăpânirii şi nu mai poţi să te 
duci să-ţi cumperi ţigări, spre exemplu. Astea sunt chinurile de dincolo, că doreşti un lucru cu 
care ai fost obişnuit aici pe pământ. Te duci dincolo şi doreşti lucrul ăsta, dar zice că dorinţa e 
aşa de mare încât te arde. Doreşti să ai lucrul ăsta şi nu-l poţi obține, că nu mai există 
materia. Chinul ăsta nu e uşor, e ca şi când ţi-ar fi sete. Vii pe o căldură aşa mare şi ţi-e sete 


aşa de tare, de simţi că ai bea o fântână întreagă, dar nu ai de unde să o bei. 

Spunea că oamenii care sunt credincioşi cred şi fără să vadă, dar care sunt necredincioşi 
chiar dacă văd focul iadului tot nu cred până ce nu ajung, acolo. Spunea că oamenii cred că 
Dumnezeu e numai o poveste. „Dumnezeu nu e o poveste, e o realitate. Acum e pe crezute, 


atunci va fi pe văzute!” 


(Ierod. Ieronim Coldea) 


+ Într-o noapte citind din Sfânta Scriptură, mă aflam la Evanghelia de la Ioan, 
Capitolul 14, 23, unde scrie: „lisus a răspuns şi i-a zis: Dacă Mă iubeşte cineva va păzi 
cuvântul Meu, şi Tatăl Meu îl va iubi, şi vom veni la el şi vom face locaş la el.” Am lăsat 
puţin Sfânta Scriptură şi mă gândeam: cum este cu putință să vină Domnul lisus Hristos, 
împreună cu Dumnezeu Tatăl (de fapt Sfânta Treime) şi să-şi facă lăcaş la mine, în casa mea, 
în inima mea!? Nu puteam să înţeleg! 

După ce am terminat capitolul de citit, am stins lumina şi m-am îndreptat spre locul de 
rugăciune (un geam al camerei care dă spre răsărit). Am început să mă rog la Bunul 
Dumnezeu, scoţându-mi orice fel de gând din mintea mea, inclusiv versetul pe care nu îl 
înţelegeam, şi rugându-mă lui Dumnezeu, mi-a fost dat să trăiesc o mare minune. Am simţit o 
stare de mare-mare bucurie, dar şi de frică, însă cea de bucurie întrecea cu mult pe cea de 
frică; apoi am simţit o stare de pace pe care nu ştiu cum să o descriu, dar pe care nu am 
cunoscut-o niciodată până atunci. M-a copleşit. Apoi, o stare de iubire, o iubire atât de mare 
către Dumnezeu şi oameni încât, a doua zi, îmi venea să strig în gura mare: „Vă iubesc! Vă 
iubesc oameni buni, pe toţi, din toată inima mea!” Nu mai ştiam că există răutate, pe toți 
oamenii îi vedeam buni şi curaţi; câtă bucurie, pace şi iubire aveam în toată fiinţa mea faţă de 
toate şi faţă de toţi. 

După această mare minune şi trăire din viaţă, l-am căutat pe Părintele Arsenie Boca. 
Întâlnindu-mă cu dânsul i-am zis: „Părinte, am şi eu problemele mele lumești, dar nu pentru 
aceasta am venit la dumneavoastră.” Părintele îmi zice: „Nu, mă? Atunci pentru ce ai venit? 
Și am răspuns Părintelui: „Să mă ajutaţi Părinte, să-mi pot ţine credinţa în Dumnezeu până 
la moarte, pentru că ştiu că există Dumnezeu.” Când am spus aceasta mi-au dat lacrimile, 
fiind încă copleşit de experienţa şi marea minune prin care trecusem. Părintele mi-a spus: 
„Frumos mă, frumos!” mi-a spus-o de trei ori. Apoi, probabil ca să nu mă îngâmf, mi-a spus 
aşa: „Mă, eu îți spun cum poți să-ți ţii credinţa. Păstreaz-o mă, în inima ta şi lasă tu 


propaganda care o faci la serviciu, că să ştii, colegii tăi, au început să te vorbească. Dacă 

noi care suntem în drept să facem propagandă şi nu suntem lăsaţi, apăi tu cine eşti s-o faci?” 
îmi spuse Părintele, zâmbind uşor. 

I-am spus ceea ce văzusem în plină noapte când mă rugam; era foarte atent la tot ceea 
ce-l spuneam, apoi mi-a spus: „Tu cum te rogi, mă ?”; „Părinte, am un geam care dă spre 
răsărit şi încerc să transpun în viaţa mea ceea ce spune Sfântul Apostol Pavel, că bărbatul să 
se roage în orice loc, să ridice spre cer mâinile curate, neîndoielnice şi aşa să se roage lui 
Dumnezeu.” Părintele îmi zice: „Cum mă, aşa?”, arătându-mi poziţia mâinilor, exact aşa 
cum le ţineam eu în timp ce mă rugam. l-am spus: „Da, Părinte!” Părintele mi-a replicat: 
„Mă, să nu te mai rogi aşa , că nici eu nu am curaj să mă rog aşa. De acum să te rogi cu 
mâinile aşa, mă!”, şi-mi arată cum să mă rog, cu mâinile împreunate „pentru că mâinile 
împreunate înseamnă şi smerenia omului înaintea lui Dumnezeu. Cu mâinile ridicate se 
roagă numai pustnicii , adică numai oamenii despătimiţi. ” 

Mi-a mai spus: „O să ai multe necazuri în viaţă, dar şi cu mai multă putere o să le 
înfrunţi”, iar apoi mi-a mai zis să-mi duc credinţa în Dumnezeu : „de la unghiile picioarelor 
până la vârful firului de păr din cap.” Apoi a adăugat: „Să te punem la încercare, mă!” 
După ce m-a binecuvântat am plecat gândindu-mă mereu la ceea ce-mi spusese Părintele. 

lată că într-o zi, pe la prânz, mă aflam la mama şi vorbeam despre Dumnezeu, aşa 
cum ne ducea pe noi mintea şi exact la ora 13.20 am ieşit din casă ca să iau autobuzul pentru 
a merge la serviciu. Când am ajuns în dreptul porţii, am văzut deodată că ceva, ca un nor alb, 
ca o ceaţă, a coborât de sus pe lângă stâlpul casei şi teiul din faţa casei. Apoi de câteva ori, a 
fost un fel de du-te vino al norului, între stâlp, pom şi casă. M-am frecat la ochi, crezând că 
am ceva cu ochii, şi când am dat să văd mai bine ce este, a apărut în faţa mea şi a mamei un 
tânăr, a făcut o înclinare uşoară din cap drept salut, a zâmbit, apoi ne-a spus: „Nu aveți un loc 
de găzduit?” Mama îi spune: „Dragă, la cetate există un hotel, du-te acolo.” Acel tânăr 
frumos răspunde zâmbind: „Am fost, dar nu am găsit nici un loc.” Dar eu îi spun mamei: ,„ Tu 
mamă, găzduieşte-l în camera dinspre stradă.” Dar mama îmi spune: „Tu ştii bine, cum îi 
taică-tu.” Apoi L-am întrebat: „De unde vii?”, iar el mi-a răspuns: „De departe vin.” ÎL 
întreb din nou: „Câr de departe?” Şi el îmi răspunde: „Foarte de departe!” lar mie mi s-a 
transmis mental aşa: „Ai văzut tu bine de unde am venit, de ce mă mai întrebi de unde vin?” 
Am simţit atunci ceva deosebit în toată ființa mea, vroiam să îngenunchez, vroiam să fac 
ceva, dar n-am putut să fac nimic, eram ca ţintit locului. l-am spus mamei ca totuşi să-l 
găzduiască. Dar mama a rămas la ceea ce îmi spusese prima dată: din cauza tatei nu poate fi 
găzduit. Apoi acel tânăr a făcut din nou o înclinaţie a capului drept salut şi a făcut doi paşi, 


suficient cât să iasă din vederea noastră, iar eu fără să-mi explic până astăzi, i-am spus 

mamei: „Mamă, acesta nu-i om!” Mama îmi spune: „Cum vorbeşti aşa, dragul mamei?” 
Atunci i-am spus mamei: „Hai să ne uităm şi ai să vezi că nu mai este.” Ne-am uitat şi nu 


mai era nimeni pe toată strada. 


(Bogdan Juncu, Făgăraş) 


Sfaturi şi îndemnuri 
ale 


Părintelui Arsenie 


e Toate rugăciunile sunt bune; e mai bună rugăciunea vameşului: „Doamne Iisuse 
Hristoase, Fiul lui Dumnezeu, miluieşte-mă pe mine păcătosul. ” la-o în braţe în orice 


moment. 
e Mai bine o rugăciune pentru cel care înjură, decât o observaţie. 


e Înainte de o primejdie mare să se citească Acatistul Mântuitorului trei zile, timp în 


care să nu se mănânce şi să nu se bea nimic. 
e Mai multă rugăciune către Sf. Inger Păzitor. 
e Mai mare este omul în genunchi, decât în picioare. 


e Soluţia nu e de a aduna totul în tine, de a încerca să rezolvi tu totul de unul singur; 


fără ajutorul lui Dumnezeu nu vei izbuti. 


e Mi se pare că factorii esenţiali ai vieţii sunt instinctele primordiale, profunde, ale 
omului: de înmulţire, de nutriţie, de îmbrăcăminte, de foame, uneori mult mai 
puternice decât raţiunea şi credinţa. De aceea trebuie să ţinem seama de aceşti factori 
esenţiali ai vieţii, ţinându-i în echilibru, cu rațiunea şi credinţa. Soluţiile de mijloc nu 


pot depăşi crizele existenţei, tragedia omului. 


e Fapte că credinţa e o asceză a raţiunii. 

Lepădarea de lume are două trepte. Întâi ne lepădăm de lumea din afară şi de tot ce 
ne-ar putea ţine legaţi de ea. În al doilea rând ne lepădăm şi de toate asemănările 
noastre lăuntrice cu lumea. Acestea sunt patimile, năravurile şi toate slăbiciunile 
noastre personale. Să desăvârşim lepădarea de lume cu lepădarea de sine. Lepădarea 
de lume e o convingere, pe care poţi s-o ai şi-n mijlocul lumii stând, precum poţi să n- 


o ai în adâncul pustiei petrecând. 
Mântuirea se lucrează numai pe ruinele egoismului. 


Toţi cei ce umblă după plăceri, de orice fel, nu vor scăpa de primejdii, căci sub orice 


plăcere e încolăcit un şarpe. 


Să nu vorbeşti niciodată despre proiectele tale, căci cel rău ştie doar ce vorbeşti, nu şi 


ce gândeşti şi ţi le nimiceşte. 


Dreapta socoteală îi mai mare ca postul, dar cu ascultare de duhovnic... Iar dacă va 
veni asupra ta vreo furtună şi vreo clătinare, acestea vor fi pe măsura neascultării tale. 
Căci pe cel ce ascultă cu adevărat, nici diavolul însuşi, spun Părinţii, nu-l poate 


vătăma. 
Când eşti împrăştiat, nu-i bine. 


Păstrarea capacităţii de încadrare în disciplină a unui suflet, face dovada armoniei şi 


valorii sale. 
Un organism topit cu postul nu mai are putere să schimbe convingerile conştiinţei. 


Mai bine de jumătate din numărul patimilor sunt ale minţii. Postul lucrează şi asupra 


acestora. 
Să-mi ţină Dumnezeu credinţa de copil. 
Să căutăm lerusalimul din noi, nu cel din Israel. 


Cel cu un talant, din Sfânta Evanghelie, are numai botezul, şi talantul lui i se va da 


celor fără botez, dar cu fapte. 

Capitolul 9 


Vindecări şi sfaturi 


„De acum să nu mai păcătuieşti“* 


+ Eram la Mânăstirea Râmeţ şi aşteptam un autobuz. Mai erau doi bătrâni lângă mine. 
La un moment dat am scos buletinul să caut ceva. Pe o copertă a buletinului aveam poza 
Părintelui Arsenie. Doamna mai în vârstă m-a întrebat imediat: „L-ai cunoscut pe Părintele 
Arsenie? Dragule, eu l-am cunoscut. Omul acesta m-a salvat, m-a scos din moarte 
sufletească... Aveam boli ale glandelor endocrine. Ani întregi am stat prin spitale şi sanatorii 
din toată ţara. Într-un final mi-au zis să mă duc acasă că în 2-3 luni voi muri. O soră 
medicală, înainte de a ieşi din spital mi-a spus: «Degeaba tot iei medicamente şi-ţi pui 
nădejdi în medici şi spitale. Du-te şi roagă-te lui Dumnezeu. Am auzit că este un om al lui 
Dumnezeu, Arsenie. Du-te şi roagă-te, poate îl găseşti.» ” 

Dar ea nu credea în Dumnezeu, credinţa era pentru ea o prostie. Stând acasă şi văzând 
cum moare încet-încet, slăbise în greutate foarte mult, începuse să se gândească cu groază la 
moarte. La un moment dat s-a gândit că nu se poate ca omul să moară şi să dispară pur şi 
simplu. Trebuie să se întâmple ceva cu el. Începuse să gândească cu sufletul, care e 
nemuritor, care nu poate accepta moartea. Îşi spunea apoi, repetat: „Nu se poate să nu existe 
Dumnezeu. Nu se poate să mor şi să nu mai existe nimic cu mine”, o spunea aproape disperat. 

Începuse să se roage cu ce cuvinte ştia. Îşi aduse aminte de numele Părintelui Arsenie şi 
se ruga: „Cine eşti Părinte Arsenie? Ajută-mă! ” Nici nu ştia dacă trăieşte sau dacă a murit, 
nici unde este. Şi în noaptea aceea a avut un vis: „Am visat un Părinte într-un anteriu alb, 
care mi-a zis: «Femeie, te scoli dimineaţă , te sui în trenul acesta (în vis a văzut exact trenul), 
în vagonul acesta, cobori la staţia cutare; acolo te duci la autogară şi te sui în autobuzul 
acesta (şi a văzut şi şoferul şi autobuzul), cobori în staţia asta, o iei pe drumul acesta şi mă 
găseşti la biserica asta.» Toate reperele din traseu le-a văzut în vis. Şi a făcut întocmai. 
Dimineaţa însă bărbatul i-a zis: „Ce faci? Ai înnebunit? Bolnavă cum eşti vrei să o iei pe 
coclauri după visele tale!?” Până la urmă a lăsat-o: „Dacă vrei să mori, mori!” 

Într-o staţie, un cerşetor s-a rugat insistent de şofer să-l ia şi pe el fără bani. Dar şoferul a 
zis: „Dacă n-ai bani, jos!” Femeia, deşi cheltuise o avere pe medicamente, i-a zis şoferului: 
„Lasă-l să urce, că-i plătesc eu” şi i-a dat bani pentru bilet. Cerşetorul a urcat şi i-a 


mulţumit. După un timp însă femeia a observat că cerşetorul nu mai era în autobuz. 

Când a ajuns la biserica din vis, l-a văzut rezemat de zidul bisericii pe omul din vis, pe 
Părintele Arsenie. Când s-a apropiat, Părintele i-a zis: „Ei, vezi că dacă ai crezut, ai ajuns?” 
şi se în mână cu biletul de autobuz dat cerşetorului. Femeia săraca a căzut în genunchi. El a 
dus-o în biserică, a făcut o rugăciune şi i-a zis că se va face bine, dar să-şi schimbe viaţa. Şi 


şi-a schimbat viaţa din temelii. Nu ştiu dacă acum mai trăieşte. Erau din Alexandria. 


(Pr. Ciprian Negrean) 


e Odată a venit un om şi a zis cu mare supărare, plângând: „Părinte am o fată, singurul 
copil pe care-l am şi are epilepsie. N-am putut s-o aduc căci e prea mare.” Părintele Arsenie 
l-a întrebat de la ce vârstă are epilepsie şi acela i-a spus: „De la 6 ani (acuma are 16). Noi 
am fost la sapă, şi acolo era un pârâu mai mare. Fetiţa se juca în pârâu şi deodată am auzit 
că ţipă. Când m-am dus lângă ea am găsit-o încremenită şi cu spumă la gură. Am fost cu ea 
pe la mânăstiri, prin biserici, prin spitale, prin toate părţile. Dar acum, nu o mai pot duce, 
căci e prea mare. Ce să fac, Părinte?” Părintele a spus să ţină post şi să facă rugăciune 
pentru ea şi Sfântul Maslu cu 7 preoţi. Dar să caute pe preoţii care crede că sunt mai buni, 
mai credincioşi. Şi dacă o să-i spună o dată unui preot să vină şi zice că nu poate, să nu 
insiste. Să vină numai cei care vor să vină. Am auzit apoi, că nu mult timp după Maslu fata a 
murit. Spunea Părintele: „/Fericiţi cei ce au epilepsie, căci osânda şi-o fac pe lumea asta şi 
merg direct în rai... Numai Să nu moară înecaţi sau în foc.” 

Era la mânăstire unul Dumitru, tot cu epilepsie, pe care îl trăgea satana la apă, la fântână 
sau la lacuri. Odată i-a smuls crucea cu care umbla în mână şi i-a aruncat-o în fântână ca să 
meargă după ea. De aceea era legat cu lanţuri la picioare ca să nu poată fugi repede. Spunea 
Părintele: „Uitaţi-vă la Dumitru să vedeți şi voi ce face satana.” Făcea ca o cloşcă atunci 
când îşi cheamă puii, făcea ca toate animalele. Odată a început o numărătoare: „1, 2,... 18, 
18 păuni se bagă in mine.” Şase oameni mari îl ţineau în pat. Se zbătea de mişca patul cu toți 
şase. Dar a dat Dumnezeu şi l-a vindecat Părintele. Umbla Dumitru cu crucea în mană şi 
spunea: „Părintele m-a scăpat de boala grea pe care am avut-o!” 

Altădată a venit un tată cu băiatul său bolnav de epilepsie şi l-a apucat boala chiar acolo 
la mânăstire. A venit Părintele cu o carte şi cu patrafirul şi i-a citit din ea. ÎL ţinea tatăl său şi 
un băiat, dar i-a doborât cel bolnav. A apucat cu dinţii un colţ din patrafir. „Mi-l rupe”, a zis 
Părintele. Au sărit cu toţii şi i-au pus un lemn în gură ca să nu-şi muşte limba. , Uite ce face 


satana! “, a zis şi a intrat în mânăstire (erau in faţa mânăstirii). Bietul epileptic luase o piatră 

mare de jos şi a aruncat după Părintele. A lovit uşa chiar în momentul în care Părintele a 


închis-o. „Vedeți ce face satana? Dacă mă lovea, mă omora cu bolovanul ăla!” 


(Paraschiva Anghel, Dejani) 


e Duminica, Sfânta Liturghie se săvârşea la Altarul din pădure, de părinţii Arsenie, 
Serafim (Popescu) şi Mihail. Odată, când a început Sf. Liturghie, pe un epileptic l-a trântit 
diavolul şi a început să strige din el: „Mă fac câine” şi lătra ca un câine. „Mă fac orice 
târâtoare”, şi făcea ca orice animal, numai porumbel, miel şi măgar spunea că nu se poate 
face. Alteori se auzeau din el foarte multe voci deodată (ca pe stadion), căci spunea că au 
venit toate legiunile. Eu stăteam lângă el şi auzeam tot ce spune. Odată, Părintele Arsenie a 
zis să fie ţinuţi departe toţi copiii, a coborât din Altar cu Sfânta Cruce în mână şi 1-a bătut cu 
crucea de lemn peste gură. Acela a amuţit. După Sfânta Liturghie a venit din nou la el, 1-a 


mângâiat şi i-a spus: „Frate Dumitru, te doare?”; „Nu Părinte, nu mă doare.” 


(Bălan Silvica, Făgăraş) 


e Socrul meu a fost bolnav, dar prin rugăciunile Părintelui şi după dezlegări s-a făcut 
sănătos. A fost ca stricat de cineva şi n-a mai fost normal la cap. I-a spus aşa Părintele - că 
socru mergea duminica la crâşmă: „Să laşi prietenii şi dacă bei un pahar de rachiu să-l bei 
aşa, ca medicament, dacă crezi că te poți ţine, iar dacă nu, să nu-l bei! Să nu lipseşti la 
sfânta biserică duminica şi de sărbători. ” 

Când a început să vină la biserică, dânsul era primul pe treptele bisericii. S-a făcut 
sănătos. Dar nici nu l-am văzut vreodată să mai fie nervos sau să zică un cuvânt rău. Nu 1- 
am auzit în 38 de ani cât am trăit cu socrul, să înjure, să-l pomenească pe acela sau să 
clevetească pe cineva. El era numai cu rugăciunea în gură. Cred că ştia aproape jumate de 
Psaltire şi Acatiste. Era tot timpul cu cartea in mână. Părintele îi spunea, de câte ori îl 
întâlnea, să ţină credinţa mai departe. 

Eu am văzut când Părintele a făcut bine un băiat bolnav de epilepsie. Acela era de la 
Constanţa şi a venit la Prislop. I-a dat Părintele o carte cu Patimile Mântuitorului, dar o carte 
foarte groasă, aproape ca Scriptura, şi nu ştiu câte zile au citit: ba citea el, ba maică-sa, ba o 


mătuşă şi înainte de a termina cartea i s-a făcut rău şi după aceea s-a liniştit. Apoi a venit 

Părintele şi i-a spus: „No, de acum încolo să ştii că nu o să mai fii bolnav” şi s-a pus băiatul 


în genunchi în faţa lui şi plângând îi săruta picioarele. 


(Miloşan Vionela, Recea, 71 de ani) 


e Când eram copilă locuiam în Lisa, nu departe de Mânăstirea Brâncoveanu. Eram 10 
fraţi (5 băieţi şi 5 fete). Numele de fată îl aveam Andreiaş. Aveam 13 ani când sora mea cea 
mare, Elena, de 23 de ani, era bolnavă de ochi (o dureau ochii, îi curgeau lacrimile şi îi 
scădea vederea). Se gândea să meargă la Bucureşti pentru operaţie. Dar într-o duminică, fiind 
la mânăstire, a ieşit Părintele Arsenie din biserică şi a strigat (era multă lume): „Leana din 
Lisa, vino-ncoace.” Când s-a apropiat i-a spus: „Tu eşti bolnavă cu ochii. Să nu te duci la 
medic la Bucureşti să faci operaţie.” I-a adus apă sfinţită: „Cu ea să te speli pe ochi.“ Aşa a 
făcut şi boala i-a trecut imediat. De atunci a mers tot timpul la mânăstire şi ne-a luat şi pe noi, 


surorile. Aşa am ajuns să merg şi eu în fiecare duminică. 


(Bălan Silvica, Făgăraş) 


+ Odată, când spovedea în biserică, era şi un cetăţean orb de multă vreme. La un 
moment dat l-a spovedit, după aceea l-a împărtăşit şi i-a zis să iasă afară din biserică. Şi 
lumea a vrut să-l ajute, fiind orb, dar Părintele a zis să-l lase singur. Şi când a ajuns la uşă a 
zis: „Măi fraţilor, eu văd!” Şi de atunci a văzut. 

A fost şi un paralizat la pat, l-a dus cu căruţa la mânăstire şi i-a zis Părintele să se dea jos 


din căruţă. Şi el s-a dat jos şi de atunci a umblat. 


(Greavu Toma, 55 de ani) 


+ Un orb a stat o lună de zile la mânăstire şi cânta mereu o cântare despre pace. Într-o 
zi, după vecernie, după ce au ieşit toți din biserică, Părintele Arsenie I-a luat pe orb afară şi i- 
a zis să se uite în sus şi să-i spună dacă vede ceva şi i-a răspuns că parcă zăreşte ceva. A doua 
zi, după vecernie, din nou l-a luat şi i-a zis să privească spre cer, iar orbul i-a zis că vede mai 
bine. În a treia zi orbul a văzut şi mai bine. În circa o săptămână orbul s-a vindecat. 

O fată de 13 ani, oloagă, dintr-un sat din Ardeal, a stat o săptămână la mânăstire. 


Părintele Arsenie a făcut rugăciuni asupra fetei, ea fiind pusă pe un scaun în fața Altarului. 

Părintele a întrebat-o: „Crezi în lisus Hristos, în Dumnezeu-Tatăl, în Maica Domnului?” Ea a 
răspuns: „Cred din toată inima.” La fel i-a întrebat şi pe părinţii fetei care au răspuns că şi ei 
cred. Părintele i-a zis fetei: „Dacă crezi, scoală-te şi mergi!” Ea a răspuns că nu poate. 
Atunci Părintele i-a zis iarăşi: „Dacă crezi în lisus Hristos, scoală-te şi vino la mine!” Atunci 
fetiţa s-a sculat pe picioarele ei, ajutată, şi a mers spre Părintele Arsenie. Părintele i-a spus că 
atât cât va trăi să nu se ducă în lume la distracţii, baluri, dansuri şi să se încredinţeze în 
mâinile lui Dumnezeu. Dar după 2 ani, la 15 ani, fiind frumoasă, a mers la un bal şi astfel la 
scurt timp fata a murit. [notă: Părintele spunea ca jocul nu e de la Dumnezeu. Fata avea un 
păcat de dus (pe cod genetic, de unde şi starea ei de sănătate înainte de a fi vindecată ), când a 
fost la bal, s-a băgat bufnița la loc în lemnul scorburos, adică duhul rău în structura ei 
genetică. Dumnezeu îl ia pe om atunci când e cel mai aproape de El.] 

Părintele Arsenie se izola de lume la izvorul din pădure. Apa de acolo devenise sfințită 
prin rugăciunile lui, fiind izvor de mântuire creştinească. Vor fi vremuri grele, iar cei ce se 
vor osteni până acolo vor fi păziţi şi răsplătiți de Domnul lisus Hristos şi vor avea putere în 
credinţă. Mulţi credincioşi vin la acest izvor cu putere vindecătoare de orice boală, depărtând 


gândurile rele şi duhurile necurate. 


(Bârsan Elena, Sâmbăta de Sus) 


+ Înainte de căsătorie ne-am dus amândoi la Mânăstirea Prislop pentru a primi de la 
Părintele Arsenie binecuvântare pentru căsătorie, să ne spovedim şi să ne împărtăşim. Odată 
cu noi a venit la mânăstire şi un băiat de vreo 25 de ani, olog. Patru oameni l-au dus în braţe. 
Sâmbătă seara l-a spovedit, iar duminică oamenii l-au dus în biserică. Când ne-am împărtăşit 
cu toţii, acel olog a rămas în urmă. Oamenii s-au apropiat să-l ridice, dar Părintele Arsenie i- 
a zis unuia: „Nu-l lua de braț, Gheorghe ... ridică-te în picioare. ”; „Dar, Părinte de patru 
ani de zile nu am mai umblat! ”; „Ridică-te în picioare şi zi: Doamne, lisuse Hristoase, ajută- 
mă! Dai un pas, mai dai un pas şi zi: Doamne, lisuse Hristoase, Fiul lui Dumnezeu, fă ca 
Sfânta Împărtășanie să pătrundă în toate încheieturile mele, în toți rărunchii mei şi să mă fac 
sănătos. ” Şi l-a împărtăşit şi a ieşit din biserică la braţ cu acei oameni. S-a mirat toată lumea, 


iar mama lui plângea de bucurie de uda pământul. 


(Cismaş Eugenia, 78 de ani, Făgăraş) 

+ A fost un neam de-al nostru din Bucureşti care nu putea merge şi ne-am dus cu el cu 
maşina până acolo, la Părintele. Fetele cu nevasta lui au intrat în biserică, iar el stătea în 
maşină şi fuma în acest timp. Între timp înăuntru se ţinea slujbă de către preotul satului, 
Părintele Bunescu. La un moment dat ruda noastră din maşină n-a mai simţit nici o durere, n- 
a mai simţit nici o răceală, parcă era în aer şi plutea şi dându-se jos a mers în biserică. El nu 
mai fusese niciodată în biserică şi la nevasta lui nu-i venea să creadă [că a putut umbla]. A 
intrat în biserică şi s-a aşezat lângă nevastă-sa şi a trecut Părintele pe lângă el. L-a întrebat 
nevastă-sa: „Ce-i cu tine, mă Nicule?”; „Parcă nu mai aveam nici o durere, trebuia să mă 
dau jos din maşină şi să intru în biserică; parcă cineva m-a dat jos din maşină, se mişca 


maşina cu mine.” Apoi am plecat şi am spus Părintelui că mai venim. 


(Șerban loan, Voila) 


e Părintele cunoştea medicină şi de multe ori ne spunea că „transpirăm” din cauză că 
nu ne funcţionează bine rinichii. Îi spuneam că îmi cade părul, iar el ne dădea remedii, că şi 
părul trebuie să se hrănească şi ne spunea să facem gălbenuş de ou cu ulei de ricin şi să ne 
spălăm capul şi să-l clătim cu oţet de mere. Totdeauna ne dădea soluţii la probleme de 


sănătate. 


(Ana Riţivoiu, Sibiu) 


+ Eu, din nefericire, numai o dată am mers la dânsul dar m-a impresionat enorm de 
mult. Eram foarte bolnavă şi nu aveam nici o şansă să stau la rând. Știu că îmi doream din tot 
sufletul să vorbesc cu dumnealui; era seară se făcuse 20:30 şi spunea că nu mai ia pe nimeni. 
Vă daţi seama câtă dezamăgire era în sufletul oricărui om de acolo! Şi a ieşit Părintele afară 
ŞI a zis: „Hai, vino înăuntru.” Ştiu că atunci m-am pierdut. Nu mai găseam cuvinte, nu mai 
ştiam nici de ce m-am dus. La un moment dat am zis că-s bolnavă. El a zis: „Să ştii că era să 
mori de multe ori”, dar eu în naivitatea mea am zis: „Părinte, eu sunt bolnavă, dar nu chiar 
de moarte.” Sfatul lui a fost să particip la Sfânta Liturghie, care face mult. 

De abia după ce am plecat de acolo mi s-a luminat mintea şi am început să mă trezesc la 


realitate, să cred în Dumnezeu, nu în doctori. 


(Maria Nicolescu, Sibiu) 


74 


+  Altădată a venit un bolnav de plămâni şi Părintele i-a zis să ia hrean plămădit cu miere 
de albine, spunându-i că: „Cel ce a făcut cerul şi pământul e în stare să lipească o piele 


ruptă.” 


(Streza Nicolae, 83 de ani) 


e  Altădată venise la Părintele un inginer cu fiica lui şi cu fotografia soției lui, bolnavă 
fiind în spital. Acest om îi spune Părintelui: „Părinte, acum un an pe soția mea am internat-o 
în spital pentru o intervenţie chirurgicală la stomac. Acum, după un an de la intervenţia 
chirurgicală, am internat-o iarăşi că nu se simte bine; ce ne sfătuiţi să facem?” Părintele 
Arsenie îl întreabă: „Și ce au zis doctorii ca are la stomac?” Omul îi răspunde: „Ulcer, 
Părinte. ” Părintele privindu-l îi spune: „Nu are ulcer mă, cancer are. Să nu o opereze. Dacă 
o operează, moare. Dacă nu o operează, o mai duce un an.” Omul în toată firea a început să 
plângă ca un copil şi aşa a ieşit din biserică. 

Mersese la Părintele o femeie din Făgăraş (d-na Burlea) destul de în vârstă, care avea 
probleme cu ochii (cataractă), dar ajunsă în faţa lui, femeia a uitat pentru ce a venit la dânsul. 
Părintele o întreabă: „Care-i baiu' mă femeie? ”, iar ea îi răspunde: „Păi Părinte, am venit 
aşa, ca să vă văd.” Părintele o întreabă: „N-ai venit pentru asta, mă! Nu ai venit pentru 
ochi?” Bătrânica îi răspunse: „Vai Părinte, mă iertaţi, dar chiar pentru asta am venit la 
sfinția voastră.” Părintele Arsenie îi spune: „Mă, şi ce ți-au spus doctorii? Să te duci şi să te 
operezi. Aşa-i?”; „Da, Părinte. ”; „Mă, îi spune Părintele, să nu te duci la operaţie, că o să 
rămâi oarbă. Să faci ce-ţi spun eu. Primăvara, să pui o sticluţă la viţa de vie, şi din seva pe 
care o aduni în sticluţă, să iei câteva picături cu pipeta şi să-ţi pui în ochi şi nu o să mai ai 
nevoie de operaţie.” După un timp m-am întâlnit cu femeia şi cu adevărat nu a mai fost 
nevoie de intervenţie chirurgicală, pentru că îi trecuse cataracta cu seva de la vița de vie, 
precum îi spusese Părintele. 

O femeie din Făgăraş, Victoria D., a fost la mai multe spitale mari din ţară (Braşov, Cluj, 
Tg. Mureş, Bucureşti) şi toți doctorii i-au dat acelaşi rezultat: cancer. Toate analizele 
medicale arătau că este în stadiu avansat. Femeia îl cunoştea de mult pe Părintele Arsenie, de 
când era la Mânăstirea Brâncoveanu. S-a dus la Drăgănescu când avea deja dureri mari şi i-a 
povestit Părintelui toate. Atunci Părintele i-a spus: „Lasă mă, nu mai plânge, că n-ai 


cancer.” A intrat în sfântul Altar, a ieşit cu un măr şi i-a spus: „la mărul acesta şi să-l 

mănânci numai când ajungi acasă. Când ai să te duci la control la doctori şi te vor întreba 
ce ai mâncat, tu să le spui că ai mâncat de toate |notă: mărul respectiv nu era unul lumesc]. 
Să nu te temi, că nu ai cancer şi nu vei muri. Când vei mai îmbătrâni te vei îmbolnăvi de o 
boală grea, îți va curge apă din corp, prin piele.” Când a ajuns acasă femeia a mâncat mărul. 
După câteva zile a simţit o ameliorare în toată fiinţa ei, i-au dispărut durerile, i-a revenit pofta 
de mâncare şi se simţea plină de viaţă. A venit şi timpul să meargă la control, la Braşov, apoi 
Cluj, Tg. Mureş şi Bucureşti, căci era în evidenţa lor. I-au făcut din nou analizele şi filmele. 
Comparând cu filmele dinainte toţi au exclamat: „Nu se poate. S-or fi schimbat filmele sau 
altceva nu este în regulă.” Nu mai avea nici urmă de cancer. Acum, femeia a ajuns la 
bătrâneţe şi - aşa cum i-a spus Părintele - a început să-i curgă apă prin piele. [n. ed. : A murit 


în anul 2003] 


(Bogdan Juncu, Făgăraş) 


e Laun moment dat intră în biserică o bătrână la braţ cu o altă femeie. Părintele, cum o 
vede, îi spune: „Tu ai scleroză în plăci.” Ea nu ştia de boală, aşa că-i enumeră simptomele şi 
observând un domn în apropiere, Părintele îl îndeamnă să zică mai departe simptomele bolii; 
domnul s-a blocat, nu a putut scoate un cuvânt (se gândea de unde ştia Părintele că este 


medic!). Femeii i-a spus, că dacă nu făcea scleroza, era pe cale să devină desfrânată. 


(D-na Prof. C. F.) 


e Ne povestea maica Teodosia Laţcu (poeta Zorica Laţcu) că a ajuns să-l cunoască 
foarte bine pe Părintele, căci în perioada în care împreună cu părintele Stăniloae traducea 
Filocalia, dânsa ajuta la traducere, stilizând textul. Apoi, o vreme destul de îndelungată a 
întrerupt legătura cu Părintele - probabil perioada cât a fost închis şi când a fost dus la Canal. 
În acest timp însă, maica s-a îmbolnăvit de cancer, care avansase până la faza de metastaze şi 
internându-se în spital îşi aştepta, după spusa medicilor, sfârşitul vieţii. La un moment dat 
însă, a apărut Părintele aievea lângă patul ei şi i-a spus pe numele dinainte de călugărie: 
„Zorica, am venit să te vindec!”, după care a dispărut la fel cum apăruse. În următoarele ore 
a început să elimine tot răul din ea, după care s-a ridicat din pat şi a doua zi a fost găsită de 
medic pe coridorul spitalului, plimbându-se. După externare s-a dus la Părintele să-i 


mulțumească, Părintele reproşându-i de ce nu l-a mai căutat: „Dacă s-ar fi întâmplat ceva 

între timp [dacă ar fi murit], ai fi fost lipsă la apel” (se referea la apelul turmei sale de 
păstoriţi). A mai trăit câţiva zeci de ani, murind după vârsta de 80 de ani în mânăstirea unde 


îşi avea metania şi care s-a redeschis după 1989, Vladimireşti. 


(Maica Adriana, Schitul Cornet) 


Sfaturi şi îndemnuri 
ale 


Părintelui Arsenie 


+ Bolile încep de la suflet, de la minte, de la concepţia despre lume, de la dezechilibrul 


mintal. 
+  Paralizia loveşte de obicei pe cei nesătui de avere şi poate fi moştenită. 


e De obicei pătimesc de cancer cei care nu postesc niciodată. Cancerul încă nu are leac 
şi apare fără alte explicaţii, decât ca o frână pedepsitoare a desfrânării stomacului. Se 
vede că prin el se pedepseşte lăcomia mâncărilor şi obârşia desfrânării. [notă: Lucru 
confirmat si în cadrul terapii Gerson, unde pacienții se refac prin sucuri naturale din 
fructe si legume din aceasta boala, punând astfel un capăt desfrâului stomacului] 


e  Bătrâneţea-i un cavou ajutător... Să nu cârtim la necazuri. 


+ Fumatul slăbeşte nu numai plămânii, ci şi mintea omului, încât credinţa nu o mai vezi 


atât de curat. 


e Cei bolnavi să ţină regimul bolii în loc de post. 

Capitolul 10 


Căsătoria 


„Copiii nefăcuţi strică pe cei făcuţi” 


e ]-am spus Părintelui că fratele e bolnav de nervi şi a zis: „Măi, moşteneşte pe un 
bunic beţiv. Acestea sunt urmările la beţie, iar educaţia unui copil se dă în timpul sarcinii. 
Cât este copilul în pântecele mamei, atunci se dă educaţie. Dacă mama în timpul sarcinii 
fumează şi bea, ăla va ieşi precis un destrăbălat. Dacă se duce la operă sigur îi place 
muzica, îi place arta. Dacă va merge la biserică, copilul respectiv va merge la biserică. “ 
[notă: Această educaţie prenatală este destinată eşecului dacă mama face aceste lucruri nu 
pentru ca îi aduc ei bucurie, ci ca să-l „programeze” pe viitorul copil sa fie într-un anumit fel, 
are aşadar doar atunci reuşita, când este făcuta cu sinceritate.] 

De multe ori veneau copii la 14 ani cu mustață şi când îi vedea spunea că în timpul 
sarcinii soţul nu are voie să aibă relaţii cu soţia. Dacă în timpul sarcinii sunt relaţii din astea, 
atunci ei se nasc şi cresc măgari [Părintele folosea pentru trup expresia de „măgar”. Copii 
cresc măgari poate fi înțeles ca oameni plecați spre cele trupeşti]. Sunt expresii dure, dar asta 
este realitatea. 

O cunoştinţă de-a mea a înfiat un copil, un nepot. Era de vreo 5 anişori. Acest copil era 
foarte, foarte rău şi doamna respectivă a luat copilul şi s-a dus la Părintele şi când a văzut 
Părintele copilul, a pus mâna pe capul lui şi i-a spus aşa: „Nu te mai chinui măi, acest copil a 
fost zămislit într-o zi de sărbătoare şi aşa va rămâne ”, şi într-adevăr acum este în vârstă şi 
aşa este de rău! 

Tot legat de înfiatul de copii. O cunoştinţă bună s-a dus la dânsul şi a zis: „Părinte, eu n- 
am copii şi vreau să înfiez un copil”, şi Părintele îi spune aşa: „Să nu înfiezi, că nu ştii al cui 
este, tu mai bine orientează-te asupra unui copil de mic şi urmăreşte-l şi ajută-l până când 


acel copil îşi va avea rostul lui. ” 


(Ana Riţivoiu, Sibiu) 


e A venit o femeie din Apuseni şi se plângea Părintelui Arsenie că o bate bărbatul. 
Părintele i-a spus să „dezgroape” pe cei 4 copii pe care i-a îngropat, căci acei copii îşi 


blestemă părinţii pentru că sunt la întuneric. Părintele i-a dat canon să citească o carte despre 

Iisus Hristos şi să se împace cu bărbatul ei. O perioadă de timp femeia se stricase la cap 
aflând în ce pericol a ajuns din cauza faptelor sale. Apoi atât ea cât şi soţul au ajuns buni 


creştini. 


(Bârsan Elena, Sâmbăta de Sus) 


e În privinţa avorturilor era mai aspru! A fost cineva la Părintele şi a zis: „Părinte, am 
necazuri, copiii fac aşa şi aşa”, „Ce te miri mă, câţi copii ai?”; „Doi părinte”; „Ceilalţi 
până la cinci unde sunt? Pe cei care erau buni i-ai omorât şi i-ai ţinut pe ăştia care te 
chinuie.” 

S-a dus un bărbat la Părintele: „ Părinte, mă bate copilul”; „Mă, tu gândeşte-te ce i-ai 
făcut lui când era el în pântece. Acuma îţi dă înapoi!” Deci copiii se aduc pe lume în curăţie. 

lubea copiii, dar le spunea la părinți că pentru faptele lor o să fie copilul bolnav. Păcatele 
părinților le trag ei, copiii. Le spunea ce păcat au făcut şi ce să facă pentru a-l ispăşi mai 


uşor. Vorbea pe înţelesul tuturor. 


(Gheorghe Silea, 45 de ani, Sâmbăta de Sus) 


e O bună parte din învăţăturile Părintelui vizau familia; era cu desăvârşire împotriva 
avorturilor. Odată, era o doamnă la Părintele şi se plângea că are un singur băiat care nu se 
căsătoreşte. Părintele i-a spus: „Nici nu o să se căsătorească, aici ţi se opreşte neamul.” Tot 
din cauza avorturilor. 

Părintele spunea că în momentul în care o femeie avortează, ceva bun din ea se pierde şi 
copiii care vor urma o să aibă de suferit ca urmare a acestei lipse generate de avort. Pentru ca 
să se evite avortul atunci când sarcina este interzisă, am auzit când Părintele Arsenie a 
recomandat unei femei care avea Rh negativ să meargă la ginecolog pentru a i se stabili 


perioada de fertilitate pentru ca în felul acesta să nu se afecteze legătura firească dintre soţi. 


(Mariana P., Făgăraş) 


e La Drăgănescu o femeie a spus că are un băiat bolnav, beţiv, care face rele când se 
îmbată, Părintele i-a zis: „Ştii de ce? Fiindcă, n-ai fost atentă când ai rămas însărcinată cu 


soțul.” Bărbatul ei a fost beţiv. Altă femeie a spus că băiatul ei a furat, Părintele zice: „Dar şi 

tu ai furat când ai fost însărcinată cu el.” Se uita doar la om şi spunea! Altcineva zice: ,, Eu 
am avut un necaz... .” Părintele zice: „Știi de ce? Fiindcă tu ai iubit mai mult copilul decât 


pe Dumnezeu, în loc să-i mulțumeşti lui Dumnezeu de copilul pe care ţi l-a dat.” 


(Miloşan Vionela, 71 de ani, Recea) 


e Era clarvăzător Părintele! Spunea la femei: tu ai umblat rău sau ai făcut avorturi. O 
vecină de aici, nu avea copii, se simţea dreaptă. Zicea: „Eu copii n-am avut aşa că n-am făcut 
păcate, am ştiut un singur bărbat.” Ea nu s-a cununat însă cu bărbatul ei: „Bărbatul se 
mutase la mine şi am ştiut că ăsta e bărbatu' meu.” Şi s-a dus şi ea la mânăstire cu gândul că 
Părintele nu are ce să-i spună. Era multă lume acolo, şi a arătat-o Părintele cu degetul, şi i-a 
spus: „Tu trăieşti cu bărbatul tău în fărădelege, în curvie”, că ea n-a fost cununată cu el şi a 


divorţat. A găsit-o mai păcătoasă ca toate. 


(Mailat Elena, 87 de ani, Dejani) 


e  Dânsul era împotriva avorturilor. I-a spus unuia: „Du-te repede acasă, că nevastă-ta 
vrea să meargă acuma să-şi facă chiuretaj (avort), du-te repede că încă o prinzi şi să nu facă 
păcatul acesta.” 

A mers odată la sfinţia sa o femeie cu un copil bolnav, şi i-a zis femeii: „Copilul ăsta te 
chinuieşte cât ceilalţi 9 pe care i-ai omorât.” 

Când cineva are în casă un beţiv, atunci tu, ca preot, te lupţi ca să nu destrami o 
familie, dar Părintele spunea deseori: „Lasă-l, că uite, te omoară, se întâmplă ceva. Mai bine 
lasă-l!” Şi atunci înțelegeau tinerii căsătoriţi sau mai in vârstă, să se despartă, pentru că s-ar 


fi ajuns la o crimă în familia aceea; ştia Părintele ce le spune. 


(Pr. loan Ciungara, Copăcel) 


e O vecină avea un copil handicapat şi s-a gândit să se ducă la Părintele Arsenie la 
biserica Drăgănescu. Părintele Arsenie i-a zis cu blândeţe: „Ce vreți măi de la mine să vă 


spun?” l-a spus de copil şi Părintele i-a răspuns: „Ginerele a trăit cu soacră-sa. De aceea a 

dat Dumnezeu palma aceasta. Du-te acasă şi mai adu pe lume un copil ca să aibă cine să 


aibă grijă de amărâtul acela.” Şi a mai născut o fată. 


(Dobrin Rosalia, Arpaşu de Jos) 


e Părintele Arsenie se bucura foarte mult de tineri, să-i unească, să-i binecuvânteze, să 
le dea poveţe ce să facă ca să aibă copilaşi curaţi, să meargă pe calea lui Dumnezeu. Pentru 
asta a luptat mult Părintele. Mi-a zis odată: „M-am silit mult şi cu rugăciunea şi cu predica şi 


cu toate, dar tot n-am putut face ce-am vrut eu. Omul ascultă, dar tot cum ştie el face.” 


(Cismaş Gheorghe, Făgăraş) 


e S-a dus la Părintele o femeie însărcinată care nu vroia să aibă copii. Părintele i-a zis: 
„Dacă tu nu faci copilul ăsta, fata asta, omori mama a doi preoți.” Peste vreo 20 de ani fata 


a născut la rândul ei gemeni. Nu am aflat dacă au ajuns preoţi, dar sigur aşa este. 


(Taflan Maria, Mândra) 


e Ne spunea Părintele: „Dacă vreți să aveți copii curaţi, să aveţi împreunare cu 
bărbatul numai marți şi joi, pentru că celelalte sunt zile oprite; să nu fiţi băuţi. Odată ce ai 


rămas gravidă să nu mai ai împreunare cu bărbatul. Nici cât timp alăptezi.” 


[notă: În timpul împreunării nu se secretă doar hormoni sexuali, ci şi hormoni tipici 
ataşamentului dintre oameni (ocitocină). Copiii, ai căror părinți au avut împreunare în timpul 
sarcinii şi alăptării, nu numai ca vor avea o înclinaţie spre promiscuitate, ci se vor simți şi 
însingurați fără a avea un motiv anume, simțind deficitul hormonilor cu care au fost obişnuiţi 


peste măsura din pântece.] 


Fata mea cea mică avea un suflet bun, dar nu se putea lega de nimeni. Şi cântăreaţă şi 
deşteaptă, cunoştea băieţi buni, dar la toţi le găsea vină. Îmi spunea: „Mamă, stau de vorbă 
cu el cât stau şi de-abia aştept să plece, să nu-l mai văd.” M-am dus la Părintele la biserica 
Drăgănescu şi i-am spus că fata mea are 30 de ani şi nu se poate lega de nici un băiat şi l-am 


întrebat dacă să se mai căsătorească sau nu. Mi-a spus că o să se căsătorească. S-a căsătorit, 

dar acela era beţiv şi după o lună a bătut-o; era hotărâtă să divorţeze, dar am fost să-l întreb şi 
pe Părintele care mi-a zis: „Să-l lase! Câţi beţivi care se lasă de băut ai văzut? Poţi să-i 
numeri pe degete!” Fata spunea că îi este milă de el, că va ajunge un mare beţiv şi va dormi 
prin şanţuri amărât ca vai de capul lui. Şi ne-am rugat pentru el şi s-a rugat şi Părintele 
Arsenie că s-a lăsat de băut şi de fumat şi nu mai era nici rău ca înainte. Acum e foarte 


cumsecade. După 6 ani au avut o fetiţă. 


(Paraschiva Anghel, Dejani) 


e Părintele ne spunea să nu ne împreunăm pe timpul sarcinii şi alăptării, căci păcatele şi 
obiceiurile rele ale părinţilor vor trece asupra copiilor. La doi tineri care au venit la Părintele, 
pentru binecuvântare în vederea căsătoriei, le-a spus că le dă binecuvântarea numai dacă sunt 
de acord să nu umble la numărul copiilor (să nu facă avorturi), care va fi doisprezece. 

Odată, m-am dus la Părintele cu o femeie. Ea credea că are tenie, dar medicii nu i-au 
spus ce are. Părintele i-a spus: „Dacă nu ți-au spus doctorii, îți spun eu. Tu ai cancer. Du-te 
şi pregăteşte-te de plecare, căci Dumnezeu ţi-a scurtat viaţa. Trebuia să ai 7 copii şi nu ai 
decât unul.” Ea a recunoscut că are numai unul, dar a spus că şi acela-i face necazuri. „Nu-ţi 
face destul”, i-a zis Părintele. „Pentru că în tribunalul pământesc, dacă omori pe cineva, 
trebuie să plăteşti cu viaţa... Dar tu nu poţi plăti cele 7 vieţi, căci ai o singură viaţă. Ai să 
plăteşti dincolo în veşnicie, la nesfârşit. Du-te şi pregăteşte-te de plecare!” A început a 
plânge şi a spune că soţul e vinovat, că el a îndemnat-o. „Nu, tu eşti vinovată. Tu nu trebuia 
să faci avort, chiar dacă te omora. Tu nu trebuia să faci asta.” În timp ce-i vorbea, Părintele 
era cu spatele la ea şi picta în fața Altarului. În gândul meu întrebam: „Părinte, de ce nu 
veniţi jos să stăm de vorbă?” Mi-a ştiut gândul, s-a întors şi mi-a răspuns: „Nu pot să vin să 
stăm de vorbă căci trebuie să dau lucrarea asta gata. Vă spun de aici.” După un timp iar am 
avut gândul acela, şi iar Părintele mi-a răspuns: „Măi, ţi-am spus că nu pot să vin, n-am 


timp.” 


(Morar Gheorghe, Ucea de Sus) 


e O femeie din Ucea de Sus, deşi era credincioasă şi ştia că avortul este păcat, a hotărât 


să avorteze pentru că avea un bărbat care o bătea, era beţiv, era rău. In noaptea de după avort 

a avut un vis în care Părintele Arsenie (deşi ea nu-l cunoştea) îi spunea: „Ce ai făcut 
Georgeta? Ce-ai făcut! Ține minte: decât să omori, mai bine să mori!” 

După câteva luni a avut o dorinţă puternică de a-l vedea pe Părintele Arsenie şi s-a dus la 
Drăgănescu. Când a intrat la el, Părintele i-a spus: „Ce ai făcut Georgeta? Decât să omori, 


mai bine să mori.” 


(Pr. Ciprian Negrean) 


e ...Fra în război. O femeie din Sibiu, Cătălina, a aflat că soţul ei a murit. A luat în 
braţe copilul şi fugea cu el prin Sibiu. În pântece avea alt copil. La un moment dat a văzut că 
era plină de sânge. O schijă îi omorâse şi copilul din braţe. Deznădăjduită şi descumpănită s-a 
dus şi a avortat copilul din pântece. Auzind apoi de Părintele Arsenie s-a dus şi ea la 
Mânăstirea Sâmbăta. După Sf. Liturghie Părintele a ieşit şi a strigat: „Cătălina, Cătălina, ce 
ai făcut! Știu că ţi-a murit soțul şi copilul. Ai fost încercată. Dar dacă-l lăsai pe cel din 
pântece... Ai omorât un copil cu care Dumnezeu avea un plan mare!” 

Vedeţi că azi Irod e în fiecare familie. Noi îl judecăm pe Irod (şi în colinde) că a omorât 
copiii, dar îl acceptăm aproape în fiecare familie. Ne omorâm singuri copiii prin avorturi. Şi 
omorâm aleşi ai lui Dumnezeu. De aceea neamul nostru nu progresează. Când, după 
revoluţie, am auzit că ăştia liberalizează avorturile, am zis: „fi gata cu noi.” Zicea Părintele 
că „din cauza avorturilor ne vor stăpâni ţiganii.” Şi printre ei sunt creştini. Da, creştini 


adevăraţi! lar noi am ajuns „mai rău decât necredincioşii.” 


(Pr. Petru Vănvulescu) 


e Într-o duminică, când mergeam spre Mânăstirea Brâncoveanu împreună cu surorile 
Elena şi Olimpia şi cu o fată din sat, Varvara, a apărut deasupra noastră o pasăre mare, a făcut 
trei ocoluri asupra noastră, văitându-se! Când am ajuns la mânăstire, monahul Sebastian ne-a 
spus că au un necaz mare: „L-au luat pe Părintele.” A fost dus (închis) în Cetatea 
Făgăraşului. Aici a fost vizitat numai de preoteasa Ciocănelea, căreia Părintele i-a spus că o 
va ajuta şi el când ea va trece dincolo. [n. ed. : Preoteasa Ciocănelea a fost înmormântată pe 
data de 22 Noiembrie 2002] 

Eu, văzând că diavolul face ce vrea şi în mânăstire [cu îngăduinţa lui Dumnezeu], mi-a 


slăbit credinţa şi am plecat în lume, trăind ca orice necredincioasă. După aproximativ 20 de 

ani, sora Olimpia (atunci locuia in Victoria) a aflat că Părintele este la Biserica Drăgănescu, 
lângă Bucureşti. A plecat acolo. Când a intrat şi l-a văzut a început a plânge. Părintele s-a 
apropiat şi i-a spus: „Degeaba plângi, că Dumnezeu încă n-a hotărât ce face cu criminalele ” 
(ştia, fără să-i spună nimeni, că ea făcuse avorturi). Odată I-a dus şi pe soţul ei la Părinte, 
căruia i-a spus: „Cu tine nu am ce discuta căci eşti necredincios. lar pe ea, ai s-o pierzi.” 
Olimpia a murit după 2 ani de cancer. Până să moară, ea tot timpul a făcut milostenie, a 
botezat şi cununat, pentru a-şi ispăşi din păcate. A murit cu fotografia Părintelui pe piept. 

[notă: am întâlnit o doamnă în vârsta din Romania, dragă Părintelui (pe când trăia), care 
a ajuns până în biserica română din Viena spre a-şi mărturisi şi aici păcatul avortului la 
întâlnirea tinerilor] 

„„„Am plecat şi eu la Biserica Drăgănescu. Când am intrat în biserică (care era plină de 
lume), l-am văzut pe Părintele în faţa Altarului, cu o lumină (aureolă) în jurul capului. Atunci 
m-am retras într-o strană plângând, căci nu eram vrednică să vorbesc cu el, cu toate păcatele 
mele. Nu ascultasem nimic din ce ne-a spus la mânăstire. Dar până la urmă m-am resemnat şi 
eram mulţumită şi numai pentru faptul că puteam să-l văd. Când Părintele a trecut prin 
dreptul la fiecare, ajungând la mine, mi-a pus mâna pe cap spunându-mi: „Tu eşti mulțumită 
numai că mă vezi.” 

Cu toate acestea, am păcătuit în continuare. Soţul, întorcându-se din străinătate, a adus 
medicamente cu care se putea întrerupe sarcina (mai aveam 5 copii). Am luat pastilele, am 
pierdut sarcina, dar m-am îmbolnăvit foarte rău. Am plecat la Părintele cu remuşcări şi 
plângând continuu. Acolo am aşteptat de la ora 8 la 15. Nu ajungeam la Părintele şi de frică şi 
din cauză că erau mulţi care intrau în faţă. Am zis în gândul meu: „Și aici merge ca la 
comunişti, căci şi Părintele ia pe cine vrea.” Atunci Părintele m-a chemat la dânsul şi mi-a 
zis: „Da mă, aşa merge, ca la comunişti. Și ce ai mă? Eşti bolnavă?”; „Sunt bolnavă şi 
sufleteşte şi trupeşte. ”; „De ce eşti bolnavă sufleteşte? Pentru că a murit Limpi? (eu îl 
judecam în gând pe Părintele de ce a lăsat-o pe Olimpia să moară). Cu capitolul Limpi ai 
terminat. Când vei trece dincolo vei şti de ce a murit. Şi tu eşti bolnavă, pentru cele trei 
pastile pe care le-ai luat. N-ai să te mântuieşti dacă nu ai al şaselea copil in viaţă. ”; 
„Părinte, sunt bătrână, am 40 de ani şi mă râde lumea. ”; „Dar când te-ai duce în iad nu te 
va râde lumea?” Am început să plâng. „Până la 43 de ani ai timp să faci al şaselea copil”, 
mi-a spus la despărțire. Soţul nu vroia. Dar până la urmă am rămas însărcinată de 2 ori, 
pierzând însă sarcinile. La exact 43 de ani am născut însă o fetiță. 

La numai 6 săptămâni fetiţa - Maria - s-a îmbolnăvit grav. Când plângea îşi înghiţea 


limba şi nu mai putea respira. Se înnegrea la faţă. Făceam orice numai să nu plângă, totuşi de 

trei ori a avut aceste crize. După un an am plecat la Părintele, care mi-a spus doar atât: „Să nu 
o duci la doctor că o omoară.“ Era vineri. Duminică am fost la Mânăstirea Brâncoveanu, la 
izvorul Părintelui. Când am ajuns la izvor, naşa fetiţei, Malcovici Elena, care o ţinea în braţe, 
s-a împiedicat de o rădăcină de brad şi i-a căzut copila din braţe. Am sărit repede să o iau de 
Jos în braţe, căci ştiam că dacă începe să plângă îşi înghite limba. Dar fetiţa, cu lacrimi în 
ochi, a zis: „Mamă!” Acesta a fost semnul că s-a vindecat căci atunci când începea să plângă 


nu mai putea vorbi şi se învineţea. Acum are 22 de ani şi n-a mai avut acele crize. 


(Bălan Silvica, Făgăraş) 


e Fra în mulţimea aceea de oameni şi un preot din împrejurimile Făgăraşului (din 
Drăguş), care a zis: „Părinte, vreau să vă spun ceva între patru ochi.” Părintele Arsenie îi 
spune: „Nu între patru ochi, ci tare mă, tare, că aşa veți învăţa unul de la altul. Zi mă, care-i 
baiul” ?” Însă preotul a spus că nu poate să spună tare, la care Părintele Arsenie a spus 
„Drumul, mă”, altfel spus, putea să plece dacă nu vroia să zică. 

Desigur că omul venind aşa de departe nu a mai avut ce să facă şi a zis: „Părinte, soția 
mea este foarte nervoasă de o vreme şi nu ştiu ce să mă mai fac cu ea.” Atunci Părintele 
Arsenie îl întreabă: „Chiar mă, nu ştii de ce este aşa?” Preotul răspunde: „Nu, Părinte.” Îl 
mai întreabă o dată Părintele: „Chiar nu ştii mă?”; „Nu, Părinte.” Atunci Părintele Arsenie 
îi spuse: „Ba ştii, mă!” 

După aceea a făcut o paranteză şi s-a adresat mulţimii din biserică, zicând: „Măi oameni 
buni, eu aş putea să vă vorbesc în termeni medicali, dar nu o să înţelegeţi toți, de aceea o să 
vă vorbesc în termeni populari, să mă înţeleagă toată lumea.” Părintele a mai spus apoi un 
lucru extraordinar şi anume că: „nu e ruşinos să se vorbească despre lucrurile fireşti oriunde 
s-ar afla omul, dar a face lucruri împotriva firii, acela este lucru ruşinos”, şi a continuat 
zicând preotului: „Mă, este adevărat că în lipsa ta, dar cu acordul tău, a venit cineva şi i-a 
legat trompele ca să nu mai poată face copii.” Şi a adăugat: „Ştii tu ce urmări asupra 
psihicului femeii au loc când se săvârșesc astfel de lucruri ?”, şi a continuat să spună lucruri 
de-a dreptul uimitoare la adresa sănătăţii psihice şi fizice asupra acestor femei, care recurg la 
asemenea intervenţii. După ce a ascultat ce a spus Părintele Arsenie, preotul a întrebat: „Ce 
să fac Părinte? Să o spovedesc şi să o împărtăşesc? ”, de unde Părintele îi răspunde: „Da mă, 


dar nu tu; un altul să o spovedească.” 

O tânără în vârstă de 19-20 de ani, avea în mâna ei două fotografii cu doi tineri şi a 
încercat să spună ce este cu aceştia din fotografie. Părintele Arsenie i-a spus: „Lasă mă, nu- 
mi Spune tu...” Şi a adăugat: „Aşa-i că pe ăsta - arătând către una din cele două fotografii - îl 
vor ai tăi şi că îi place să bea?” Fata i-a răspuns că da, iar Părintele a adăugat: „Lasă-l mă tu 
pe ăsta, ia-l pe ăsta - arătându-l pe celălalt din fotografie - pentru că şi părinții tăi, până la 
urmă, vor zice ca tine.” Fata a dat să plece, dar Părintele i-a spus: „Stai, mă!” Fata s-a întors, 
iar Părintele privind-o de sus până jos şi de jos până sus, i-a spus: „Mă, înainte ca să te 
măriți, să-i spui viitorului tău soț că nu poți să faci copii.” Fata îi răspunde: „Ba pot 
Părinte.” Părintele îi repetă: „Ba nu poți mă, şi ştii de ce nu poți?” Fata răspunse că nu ştie. 
Părintele îi zice: „Mă, tu lucrezi în mediu cu raze Rontgen (X), aşa-i mă?” ; „Da, Părinte”, îi 
răspunse fata. Părintele adăugă: „D-aia nu poți mă, că tu eşti iradiată. ” 

Când Părintele Arsenie a ajuns în dreptul unei femei tinere din Făgăraş, femeia a început 
să plângă în hohote şi i-a spus Părintelui că are mari necazuri cu soţul ei şi nu ştie ce să mai 
facă cu el. Părintele a întrebat-o dacă nu are o fotografie cu el. Femeia i-a dat Părintelui 
fotografia cu soţul ei, dar nu a îndrăznit să spună Părintelui mai mult, de ruşine (soţul acestei 
femei era homosexual). Părintele, privind fotografia, a zis cu glas tare: „Mă, pe ăsta se 
dărâmă zidul, lasă-l mă!” Femeia a divorțat de el la scurt timp. 

O mamă s-a dus cu fiul ei, care avea în jur de 18 ani, la Părintele Arsenie. Când femeia s- 
a aflat în dreptul Părintelui, a început să-şi laude copilul şi a zis: „Părinte, am un băiat 
cuminte, nu bea, nu fumează, nu are treabă cu fetele. Este un băiat foarte cuminte!” 
Părintele, privindu-l, a zis cu un glas domol, zâmbind: „Da mă, îi cuminte”, apoi a adăugat 
tare să audă toată lumea: „Mă, nu mai preacurvi cu mâna, mă!” , lăsând-o blocată pe biata 
femeie şi pe copilul ei. 

Un coleg de serviciu, Radu C., s-a dus la Părintele Arsenie pentru că avea mari probleme 
cu soţia lui, fiind foarte nervoasă. Şi i-a spus Părintelui Arsenie că nu ştie ce să mai facă cu 
ea. Părintele îi spune: „Mă, câți copii aveți?” Colegul îi spune: „Unul Părinte, că viața îi 
grea şi nu am cu ce să-i cresc.” Părintele i-a spus imediat: „Mă, nu unu-doi, ci patru-cinci 
copii să ai mă, ai înţeles?!” Omul a plecat supărat fără să spună un cuvânt, şi când a ajuns în 
dreptul uşii bisericii să dea să iasă afară, Părintele 1-a strigat tare: „Lasă mă copiii să vină, nu 
unu - doi, ci patru - cinci mă, că dacă nu, va înnebuni, mă. Să ţii minte ce ţi-am spus!” 
Desigur că acest avertisment l-a îngrozit. Ajuns acasă, i-a spus nevestei ce i-a spus Părintele. 
Astăzi, au cinci copii, iar soţia lui este cât se poate de liniştită, de calmă, se înţeleg foarte bine 


ŞI au şi cu ce să îi hrănească pe copii. Au tot ce le trebuie. 


86 


Doi ingineri, soţ şi soţie din fabrica unde am lucrat şi eu, au divorțat din vina 
părinţilor lui. Când l-a văzut pe Părintele Arsenie, femeia (Elena G.) a început să plângă şi 
să-i spună de situaţia ei, că a divorţat de soţul ei din vina socrilor şi ca are şi o fetiţă şi nu ştie 
ce să facă. Părintele Arsenie îi spune, zâmbind: „Lasă mă, nu mai plânge, că după 7 ani, vă 
veţi împăca.” Nu ştiu dacă inginera 1-a crezut sau nu pe Părintele Arsenie, pentru că 7 ani, nu 
sunt 7 zile sau 7 săptămâni, sau 7 luni, ci...7 ani. Cert este că exact la 7 ani s-au împăcat, au 


mai făcut un copil, iar astăzi trăiesc în pace şi bună armonie. 


(Bogdan Juncu, Făgăraş) 


e Părinții mei s-au căsătorit cu binecuvântarea Părintelui Arsenie, dar timp de 2 ani n- 
au avut copii. De aceea, s-au dus şi i-au spus Părintelui că dacă ar şti că nu pot avea copii, 
atunci ei ar dori să ducă o viaţă curată, cum zicea şi pravila Părintelui („binecuvântată e 
numai Zămislirea de prunci”). Părintele însă le-a zis: „Nu mă, Dumnezeu să vă binecuvânteze 
căsătoria cu copii.” A rămas apoi însărcinată, dar se simţea foarte - foarte rău. S-a dus la 
Părintele la Sâmbăta, iar Părintele i-a spus: „Suferă şi tu, că şi suferința asta are un rost.” 
Când a ajuns la maternitate, din cauza complicaţiilor, au venit să o consulte un medic şi o 
asistentă şi s-au mirat foarte tare: „Extraordinar, cum de ai rămas însărcinată!” Aşa am 
apărut eu pe lume. Îi datorez viaţa Părintelui Arsenie şi de aceea am curaj să mărturisesc 
despre el. 

O femeie din oraşul Victoria (lângă Făgăraş) era foarte rău bătută de soţul ei pentru că 
mergea la biserică. Soţul era propagandist de partid şi probabil avea neplăceri la serviciu. 
Femeia mergea pe ascuns la Mânăstirea Sâmbăta de Sus de unde se întorcea cu nişte saci de 
urzici, pentru a nu da de bănuit unde fusese. La un moment dat, soţul ei şi-a dat seama de 
unde vine, şi, după o bătaie straşnică, a trântit-o şi s-a repezit la ea cu un cuţit ca s-o omoare. 
În disperare, femeia 1-a strigat în gând pe Părintele şi în acel moment, soţul a încremenit cu 
cuțitul în mână deasupra ei. Când s-a dus la Părintele, i-a povestit toate cele întâmplate iar 
Părintele i-a răspuns: „L-am tot lăsat, dar când am văzut că depăşeşte măsura, am zis: «Până 


aici!»” 


(Maica Adriana, Schitul Cornet) 

e Au venit doi concubini la Părintele să-l ispitească, întrebându-l dacă se potrivesc. 
Le-a spus Părintele: „Mă, tu du-te la soția ta, că ai patru copii. lar tu du-te la soţul tău, că ai 


trei copii.“ Au rămas aceia uimiţi: De unde ştie!? 


(Pr. Nicolae Boboia) 


e În 1939 mă aflam la Mânăstirea Brâncoveanu, de Izvorul Tămăduirii. Văd şi acum 
acea scenă când o femeie îşi ducea în braţe copilul handicapat, apropiindu-se de Părintele 
Arsenie. Părintele, înainte de a o întreba cum o cheamă şi de unde este, i-a zis: „Ei, ce să-ţi 
fac maică dragă. Ai zămislit acest copil în noaptea de Paşti. Aşa este?”; „Aşa“, a zis femeia. 

Acum, când familia este atât de discreditată, când, ca şi Sf. Apostol Pavel, putem spune 
că ne e şi ruşine a grăi despre aceasta, mă gândesc: Oare n-a lăsat Părintele Arsenie în nimeni 
acest duh al mustrării, care să ne aducă aminte de justiția divină, de pedeapsa divină pentru 
cele ce se întâmplă azi? Căci spune înțeleptul Solomon: „Când nu mai există vedenie de 
prooroc, poporul acela se pustieşte.” 

Când poporul Israel, din cauza căsătoriilor cu femeile străine, era în pericol să-şi piardă 
rădăcina, sămânţa şi numele, Ezdra a chemat poporul la pocăință şi rugăciune şi au făcut un 
nou legământ. La fel, singura salvare a neamului nostru, ca să rămână cu nume, cu sămânță şi 
cu rădăcină, este reaşezarea sfinţeniei familiale. Nici o problemă nu l-a preocupat mai mult 
pe Părintele Arsenie ca sfinţenia vieţii familiale. De aceea, mi-aş îngădui, în numele 
Părintelui Arsenie, să încercăm un legământ către Dumnezeu, să încercăm reabilitarea vieţii 
noastre familiale. Avem obligaţia să nu lăsăm ţara calomniată prin prostituție şi înjosiri ale 
familiei. Aşa cum Ezdra a rupt legăturile cu femeile străine, să rupem şi noi orice legătură cu 
toate cele străine de familie (avorturile, întreruperile de sarcini, divorţurile, toate cele ce au 


compromis familia). 


(Pr. loan Sabău) 

Sfaturi şi îndemnuri 
ale 


Părintelui Arsenie 


Pe cei necununaţi să nu-i împărtăşeşti. 


Părul pe ochi la băieţi şi fete le strică şi mintea. 

Copiii - şcolari să se culce la ora 10 (22) seara şi să se scoale la ora 5 dimineaţa, ca să 
poată învăţa. Şi să se ferească de prieteniile rele. [numai în timpul somnului dintre 
orele 22 - 24 organismul uman produce un hormon de creştere şi refacere a celulelor. 
Când dormim în afara acestor ore, celulele (şi organismul întreg) se odihnesc, dar nu 
se repară, nu se refac. Rezultatul: cei ce nu dorm între 22 - 24, îmbătrânesc mai 


repede şi nu au detentă (spontaneitate) fizică şi mentală. ] 
Cine face curte nu face carte. 


Tinerele fete, după 20 de ani să se căsătorească, să nască copii, căci ispitele mari sunt. 
Singurătatea nu e bună: şi o fată poate cădea uşor. Examenele se iau mai uşor în stare 
de înfrânare, de castitate, pentru că se convertesc mai uşor energiile în inteligenţă. Se 
ştie că marii savanţi îşi convertesc, endocrin, energia lor aproape total şi nu au avut 


nevoie de femeie. 

Căsătoria e sacul cu păcate, mărită-te şi ia-l în spate. 

În timpul sarcinii, mama să nu stea în fum şi să nu ia medicamente. 

Dacă nu-i dă pace la copil în vremea sarcinii, copilul va avea precocitate sexuală. 
Decât cancer, mai bine copii. lobagii aveau câte 16 copii. Şi erau slugi! 

Copiii născuţi numai după distracţii şi destrăbălări au ieşit răi. 

Copiii nefăcuţi strică pe cei făcuţi. 

Cei care opresc copiii de la credinţă sunt osândiți mai rău ca sinucigaşii. 

Dacă nu poţi vorbi cu copiii despre Dumnezeu, vorbeşte cu Dumnezeu despre ei. 
Căsătoria-i pentru mântuire şi prunci, nu pentru plăceri şi desfrânare. 

Din cauza avorturilor ne vor stăpâni ţiganii. 


Tinerii să se mute de la bătrânii care le strică casa. 


89 


Pantalonii la femei - mult mai grav ca lipsa de basma la rugăciune. [notă: Creierul nu 
a evoluat în aşa fel încât să se fi obişnuit cu pantalonii la femeie; el fiind obişnuit de 
sute de ani cu o imagine a femeii purtând rochie. Subconştient, când bărbatul vede o 
femeie în pantaloni, primeşte un stimul de senzualitate, care de-a lungul timpului 
schimbă modul în care funcţionează creierul la bărbați (primind în timpul zilei acest 
stimul încontinuu). Bărbaţii tind să se obişnuiască cu secreţa hormonală si chimică 
rezultată datorită acestui stimul şi să caute stimuli mai puternici din partea femeilor, 


de unde foarte multe împotriva firii.] 


Abstinenţa sexuală dă vigoare, dar din când în când, rar, trebuie soții să se 
împreuneze, în afară de posturi (Sf. Ap. Pavel). Femeia (luată din bărbat) are nevoie 


de completare endocrină, prin contact, de la bărbat. 


Vrei copii puţini? Nu lăsa bărbatul să se atingă de tine. Insă, ca să puteți face lucrul 
acesta, trebuie să vă înfrânaţi cu postul, iar eu zic cu foamea. Căci trupului acestuia de 
noi nu-i pasă dacă ne bagă în focul iadului. De aceea ar trebui ca nici nouă să nu ne 


pese de poftele lui, ci să le mai ucidem cu postul. 


Femeia e necesar să fie căsătorită, de la vârsta împlinirii fiziologice, după 20 de ani. 
Pentru menţinerea sănătăţii are nevoie de combustibil masculin, care se poate obţine 
numai în viaţa conjugală, legală civil şi bisericeşte; ce se face prin desfrânare este spre 
pedeapsă. Femeile care nu primesc combustibil masculin, fie din lipsa căsătoriei, fie 
că se abţin de la raporturi conjugale, ajung la anxietate (stare de nelinişte, de aşteptare 
încordată, însoțită de palpitaţii, jenă în respiraţie etc., întâlnită în unele boli de nervi), 
nevroze, agresivitate etc. Acestea pot fi şi efecte ale văduviei forţate (moartea 


prematură a soţului) sau ale sterilităţii. 


Onania are urmări foarte grave. |notă: malahia omoară celulele nervoase, singurele 


din corp care nu se mai refac] 

Excurs 


Urmările Onaniei 


Extras din Cartea "Cărarea Împărăției" de Arsenie Boca 


e Presupunem că un copilandru, la primele anunţări ale instinctului, cade în viciul 
onaniei. Nu-l află părinţii, face excese, e din ce în ce mai retras, mai tăcut, mai obosit, nu mai 
învaţă la şcoală; memoria — scoarța cerebrală a minţii — e atinsă; nu mai e agerită de hormonii 
ce izvorau din sectorul respectiv, încleştat de viciu. Cu alte cuvinte, mintea se tâmpeşte şi 
încă repede. Creşterea corpului încetinită, cearcănele vinete pe lângă ochi îl dau de gol — 
pentru cine ştie să vadă. Imaginaţia nu mai e vioaie, nu-i mai place joaca, parcă e bătrân, 
serios, şi, mâinile — cu care a greşit — îi tremură. Iarăşi dovadă că nervii sunt într-o primejdie. 

Dacă n-are norocul să dea de un sfat, sau măcar de o carte, sporind cu vârsta, sporesc şi 
urmările viciului, după cum urmează. 

Pomeneam că glandele genezice au o dublă funcțiune: una endocrină, vărsând hormonii 
în sânge, şi alta externă, formând celule genezice. De îndată ce viciul sau desfrânarea de orice 
fel, şi la orice vârstă — cazul e acelaşi — încleştează pe om, atunci țesuturile glandelor 
masculine sau feminine, sunt peste măsură de mult solicitate şi silite să furnizeze material 
extern şi, prin urmare, nu mai pot secreta şi mediul endocrin. Acest dezechilibru se răsfrânge 
asupra sistemului nervos, în felul că celulele nervoase, nemaiavând agenţi simulatori cuveniţi, 
degenerează, mai întâi funcțional, şi insul respectiv începe să fie un fleşcăit; iar dacă 
desfrânarea continuă, celula nervoasă moare. Desfrânarea omoară milioane de celule 
nervoase. 

Mai trebuie ştiut şi aceasta că toate țesuturile se refac, afară de celula nervoasă. Omorâtă 
o dată, nu mai învie niciodată. 

Presupunem că tânărul-bătrân vrea să fie şi el în rând cu lumea, vrea să se însoare. Nu 
izbuteşte. Nici pe el nu-l prea atrage femeia şi nici fetele nu se simt atrase spre el. Ce e la 
mijloc? Viciile instinctului i-au stins vioiciunea, i-au şters farmecul, l-au fleşcăit cu totul, nu 
mai aprinde dragoste, ci milă. De milă, ca de silă, nu faci casă. 

Doctorii sfătuiesc: femeile sau căsătoria. Fireşte, un viciu nu va ieşi cu alt viciu, — 
chestiunea rămâne mereu într-un cerc vicios. Dar căsătoria, chiar dacă se face, poartă 


ponoasele trecutului şi mustrările viitorului. 

Astfel bărbatului, de pe urma viciilor de tot felul şi de pe urma dezechilibrării funcționale 
totale sau locale a sistemului său nervos, i se întâmplă că pierde frâna nervoasă a ritmului său 
funcţional şi nu se va potrivi poate niciodată cu ritmul femeii sale — neostenită în astfel de 
vicii. Osteneala şi scârba ei abia acum încep, căci mereu va rămâne nemulțumită, ceea ce îi 
va pricinui nevroze, dureri regionale şi gânduri de căutare în altă parte. Nu e ea de vină că-l 
va părăsi, ci trecutul bărbatului se răzbună. Bărbatul, aşa cum l-au desfrânat viciile, nu mai 
corespunde instinctului maternității femeii sale, şi aşa trebuie sa-şi tragă plata: rămâne fără 
urmaşi şi fără soție. 

Dar, să presupunem că, totuşi-totuşi, i se va nimeri ca să aibă şi urmaşi. Aceştia vor purta 
următoarele poveri părinteşti: o sănătate şubredă, un chip îmbătrânit, diferite neputinţe fără 
leac, iar de scapă cu zile vor fi nişte chinuiţi ai soartei şi slabi de minte. Cum şi de ce? Iată 
cum şi de ce: ştim de adineaori că toate faptele insului se înseamnă în două locuri: undeva 
într-o contabilitate nevăzută, şi al doilea, ceva mai văzut, în grăuncioarele de cromatină, în 
genezele cromozomilor, adică în factorul biologic al eredității. Şi-a distrus părintele cu viciile 
lui milioane de celule nervoase? Acestea, nemairefăcându-se niciodată, ci totalul celor 
distruse şi sănătatea la care se găsea în momentul când îşi chema un urmaş pe lume, 
reprezentând situaţia lui, se şi însemnase în stocul de cromozomi, cu atâtea geneze recesive 
mai mult, ceea ce n-ar fi păţit dacă ar fi avut o purtare mai bună. Vreţi dovadă la îndemâna 


oricui? Iat-o, nu lovesc pe nimeni, dimpotrivă simt alăturea cu durerea oricui. 


(Arsenie Boca) 

Capitolul 11 


Catolici, greco-catolici, sectanţi, legionari 


„»Sectanţii sunt proorocul mincinos“ 


Catolici şi greco-catolici 


e Aici în Copăcel, copăcenii noştri nu ştiu mai nimic despre Părintele Arsenie. În 
vremea aceea Copăcelul era în marea majoritate greco - catolic şi Părintele nu primea pe 
greco-catolici şi pe catolici. Zicea: „Mergeţi la Voila, la biserica voastră, la preoţii voştri”, 
chiar dacă oamenii se duceau de dragul lui. Părintelui nu puteai să-i spui că eşti altceva decât 
eşti, că te ştia cine eşti. 

În *48 când a fost revenirea (greco - catolicilor la ortodoxie), Părintele a fost trimis la 
Alba Tulia. Acolo, în biserica aceea, unde erau adunaţi şi catolicii şi ortodocşii, el a fost trimis 
ca delegat de la Sibiu. S-a încins acolo o ceartă de nu se mai înţelegea om cu om. Ai noştri 
(ortodocşii), căutau să-i lămurească, ceilalţi se opuneau şi bineînţeles a ieşit un scandal mare 
în Biserică. 

Părintele parcă nu avea nici un cuvânt să-i lămurească. A ieşit afară din biserică, şi nu 
departe era o pădure şi a chemat lupii din pădure, şi a început să-i mângâie. Şi cineva a zis: 
„Măi, Părintele ăsta Arsenie a chemat lupii din pădure?!; la vedeţi, ce face acolo?” Şi când 
au ieşit din biserică a început să-i mângâie şi a zis: „Măi, şi cu lupii ăştia mă înţeleg, numai 
cu voi nu mă pot înțelege”, şi din clipa aceea imediat s-a schimbat atmosfera. Părintele şi-a 


spus cuvântul şi revenirea n-a mai fost cu probleme. 


(Pr. loan Ciungara, Copăcel) 


e Eu eram catolică, dar Părintele Arsenie avea un chip, o înfăţişare, ceva aparte de lume 
şi mi-a intrat la inimă. Nu pot sta fără fotografia lui. Nu m-am spovedit la Părintele Arsenie, 
nu i-am cerut ajutorul niciodată, dar odată am vrut să fac un lucru rău şi el m-a oprit. Când 
spunea predica părea că îmi spune numai mie. Ziceam: „Doamne, oare ştie ce am eu în gând 
să fac?!” Am venit acasă plângând. Aveam de gând să fac o prostie, dar n-am mai făcut-o. 


Mă tot întrebam cine i-a spus şi de unde ştia ce am eu în gând să fac? 

(Murar Maria, 77 de ani, Arpașu de Sus) 


e Frau greco-catolici atunci, dar care simțeau ortodox. Foarte multă lume din sat de aici 
mergea acolo la mânăstire pentru că era ortodoxă. La început nu i-a primit la împărtăşanie pe 
greco-catolici, dar le-a dat binecuvântare ca să meargă să ceară aprobare de la vlădică, de la 
episcop, ca să fie împărtăşiți. Și a venit Mitropolitul Bălan şi a spus că se pot spovedi şi 


împărtăşi. 


(Greavu Toma, 55 de ani) 


e Cu privire la Biserica Ortodoxa si cea Catolică, Părintele zicea că sunt două strane ale 
aceleiaşi Biserici; mai spunea despre biserici si mânăstiri, că în vremurile din urma se vor 


construi multe, dar nu se vor termina. 


(Sora Aurica Tinca, Sf. Mânăstirea Sâmbăta) 


e Despre catolici a spus: „Biserica Catolică este aproape fără greşeală.” 


(Gheorghe Silea, 45 de ani, Sâmbăta de Sus) 


Sectanţi 


e Zicea să nu ne prindem mintea cu sectanţii, pentru că nu putem să reuşim cu ei, căci 
sunt atât de înrăiți încât: „Mie, au sărit şi mi-au rupt cartea.” Părintele a hotărât să le 


argumenteze din Biblie şi ei, dacă au văzut că nu pot să-i răspundă, au sărit să-i rupă cartea. 


(Gheorghe Silea, 45 de ani, Sâmbăta de Sus) 


e  Pocăiţilor le spunea că, dacă nu cred în lisus Hristos [în Dumnezeirea acestuia], în 


Maica Domnului şi în Sfânta Cruce, vor merge în iad cu Biblia în mână! 


(Cismaş Eugenia, 78 de ani, Făgăraş) 

e Părintele Arsenie zicea: „Sectele sunt proorocul mincinos.” 


(Nelu Bica, 76 de ani) 


e Despre sectari ne-a zis să nu ne legăm, să-i lăsăm în pace, că vor da socoteală. 


(Morar Gheorghe, Ucea de Sus) 


e Nişte oameni din Viştea l-au invitat pe Părintele să facă vecernia în Viştea de Sus. 
Erau mulţi sectari acolo. Când a ajuns acolo, Părintele a zis: „Dar ce văd aici? O mulțime de 
persoane care nu-şi pot face Sfânta Cruce. Să iasă toți afară!” Încet-încet, deşi se codeau, au 
ieşit. Le-a spus Părintele: „Eu vă cunosc pe voi căci aveţi pecetea satanei pe frunte şi vă arăt 


cu degetul.” După ce au ieşit toți, Părintele şi-a rostit cuvântul. 


(Beleaua Ileana, Recea) 


e Părintele Arsenie nu-i suferea pe pocăiți | notă: nu omul, ci neadevărul nu suferea]. 
Odată a stat mai mult de vorbă cu unul din ei şi apoi ne-a spus: „Câte i-am spus. Pe aici a 
intrat, pe aici a ieşit. N-a ţinut nimic minte din toate ce i-am spus.” 

Într-o zi, de “Duminica Ortodoxiei”, Părintele vorbea despre Cruce, despre icoane şi 
altele. Erau şi doi pocăiţi în acea mulţime venită din toată ţara care spuneau că icoanele sunt 
chipuri cioplite şi că e păcat să te închini lor. Erau departe de Părintele, dar acesta a strigat: 
„Tu, ăla de acolo. Taci din gură că-ţi cos gura cu drotul! ” [notă: Părintele ştia prea bine cine 
spune aceasta (nu omul). Adresa făcuta era pentru om, ca odată cu ruşinarea acestuia, acela, 
care vorbea despre icoane, să părăsească pe om.] Şi a continuat a vorbi despre icoane. Aceia 
iar au comentat între ei, iar Părintele a zis: „Mă, n-aţi înțeles? Vă cos gura cu drotul!” Aceia 
au înţeles că despre ei este vorba şi au plecat. Erau din Urăguş. Celor ce se uitau după ei le-a 
spus: „Nu vă mai uitaţi după ei că şi pe voi vă voi vedea în curând umblând pe alte cărări.” 

Când Părintele era încă la Mânăstirea Sâmbăta, sora mea, Leana, vroia să meargă la o 
sectă. M-am dus la ea să o conving să vină măcar o dată la mânăstire, dar n-am reuşit. l-am 


spus Părintelui şi mi-a zis să mă rog pentru ea: „O să mă rog, dar rugaţi-vă şi 

dumneavoastră, căci n-aş vrea să o văd la pocăiți.”” Dar a venit securitatea şi l-a luat pe 
Părintele. Eram tare supărată. Părintele însă nu m-a lăsat. Erau în Recea doi bătrâni, soț şi 
soţie, cu numele Niculici. Bătrânul a avut probleme la cap, dar Părintele Arsenie I-a făcut 
sănătos. În fiecare duminică şi sărbătoare luau pe băiatul lor şi mergeau cu căruța la 
mânăstire. lar femeia a visat că s-a dus Părintele Arsenie la ea şi i-a zis: „Marie, să te duci la 
sora Leana a lui Comşa din Recea şi la sora Victoria a lui Floca, să le chemi la mânăstire.” 
Şi s-a dus şi le-a spus că duminică ei merg la mânăstire şi să-i aştepte în capul drumului să-i 
ia cu ei în căruţă, că aşa a spus Părintele Arsenie. Victoria n-a venit în acea duminică, ci mai 
târziu. Sora Leana însă s-a dus şi, deşi nu era Părintele Arsenie acolo, aşa o dragoste a prins 
de mânăstire, că mergea mereu. A fost şi la biserica din Drăgănescu. Nu-l cunoştea pe 
Părintele, iar Părintele nu mai lăsa pe nimeni să vină din cauza securităţii. Dar când a ajuns 
acolo, chiar Părintele i-a deschis uşa şi i-a zis: „Hai soră Leană în biserică”, şi a stat de 
vorbă cu ea. A devenit sora Leana foarte credincioasă. Ţinea toate posturile şi nu lipsea de la 
biserică în nici o duminică şi sărbătoare. Era cu frică de păcat şi se ruga pentru fetele ei. Era 
prezentă oricând era ceva de făcut pentru biserică. Le-a întors şi pe pocăite, care deşi nu merg 
la biserică, nu mai merg nici la pocăiţi. A murit la 88 de ani. 

Era la noi unul Toader, căruia Părintele i-a zis că are în pod nişte cărți de la pocăiți şi să 
le dea jos, să le distrugă. Toader a recunoscut că are într-adevăr aruncate prin pod acele cărți. 
Apoi Părintele i-a zis că, drept răsplată că l-a scăpat de acele cărți, să-l ducă duminică la 
mânăstire pe vecinul lui Gheorghe. Acesta era un om gras care mereu spunea că el este un om 
tare, puternic. Cu greu a reuşit Toader să-l ducă pe Gheorghe la mânăstire. După Liturghie, 
Părintele a ieşit din biserică şi i-a luat pe cei doi, ducându-i spre lacuri până au ajuns lângă un 
bolovan rotund, foarte mare şi i-a spus lui Gheorghe să-l ridice. N-a reuşit nici împreună cu 
Toader, nici măcar să-l mişte puţin din loc. „Păi întoarce-l măi, dacă eşti aşa de tare”, zice 
Părintele. Apoi s-a aplecat şi 1-a întors el. Lui Gheorghe i s-a făcut frică când a văzut. „În 
primul rând să te rogi la Dumnezeu şi nu să spui că eşti tare”, i-a zis Părintele. „Să ai 


credinţă tare!” 


(Paraschiva Anghel, Dejani) 

Legionari 


e Eu am fost martor cum Părintele Arsenie le transmitea şi le dădea traistele acestea 
pline cu alimente pentru cei din munți. [...] Am asistat la convorbirile de pe malul lacului 
dintre Părintele Arsenie şi cei paraşutaţi prin anii aceia din Germania, care veneau să 
organizeze rezistenţa românească. Cred că printre ei era şi Vică Negulescu, cel care a scris de 
curând o carte în care nu spune că Părintele Arsenie era legionar cumva. Nu! El o făcea în 


numele credinţei creştine şi în numele datoriei lui îi ajuta pe cei persecutați. 


(ÎPS Antonie Plămădeală - în volumul Amintirile Mitropolitului Antonie Plămădeală, 


Bucureşti, 1999) 


e Odată a venit la Părintele un partizan, dintre aceia care au opus rezistență 
comunismului în munţi, şi i-a spus Părintelui: „Părinte ce să fac? Să mă duc cu puşca în 
munți sau nu?”, la care Părintele îi spune că nu poate lupta cu două arme: ori cu pușca, ori cu 


crucea. 


(Gheorghe Silea, 45 de ani, Sâmbăta de Sus) 


e Le da sfaturi la tineri să se ducă să-şi facă datoria pe front. Partizanilor care s-au 
împotrivit regimului comunist le spunea însă că nu puteau să fie şi cu crucea şi cu arma în 


mână. Ei erau şi cu Dumnezeu, dar erau şi cu arma. Unii ascultau, alţii nu ascultau. 


(Ierod. Ieronim Coldea) 


e Despre legionari spunea că-s oameni credincioşi, dar prea se jură; acesta era „salutul” 


lor: ,, Jur!” Juratul este un păcat. 


(Paraschiva Anghel, Dejani) 

Sfaturi şi îndemnuri 
ale 


Părintelui Arsenie 


Numai sila unei prigoane peste tot pământul împotriva creştinilor îi va hotărî să lase la 
o parte orice vrajbă confesională şi să fie una, cum au fost la început. Nu vor scăpa de 
sub tăvălugul urgiilor istoriei până nu vor veni şi la mintea aceea să asculte şi să 
împlinească, măcar la sfârşit, rugăciunea cea mai de pe urmă a Mântuitorului în lume. 
Poate că în vremile acelea abia vor mai fi creştini, dar oricâţi vor rămâne, aceia 
trebuie să treacă peste ceea ce ar fi foarte bine să treacă creştinătatea vremii noastre şi 
să fie una. Primejdia comună s-a arătat în lume, unirea creştinătăţii întârzie Doamne, 


până când? 


Se vorbeşte de unirea Bisericilor, deci de ajungere la sobornicitate. La sobornicitatea 
Bisericii ajung cei ce renunţă la confesionalitate... Tendința Papei de a atrage în 
acelaşi staul pe toţi creştinii nu se va realiza niciodată. Papa nu va ajunge niciodată la 
o turmă şi un păstor în staulul Romei, deoarece Biserica are un singur Păstor: lisus 


Hristos. 
Sectarii au provocat o libertate catehetică care-i duce la erezie. 


Diavolul ştie şi el Scriptura, însă diavoleşte, deoarece mintea lui fiind nebună, 


strâmbă înţelesul oricărui cuvânt, de vreme ce el nu stă în adevăr, ci în minciună. 


Dracii nu au putere asupra creştinului ortodox, botezat după rânduială, în Biserică. 


Botezul pocăiţilor (de tot felul) este lepădare de primul botez drept şi e păcat. 
Nu da cu bâta în viespile sectare. 


Ba unii vor ajunge ca, cu ajutorul demonilor, luându-se după amăgiri satanice, să 
pogoare chiar foc din cer amăgind chiar şi pe sfinţii adevăraţi. Aceştia sunt mucării de 
azi, din mijlocul vostru, adică sectarii, care atunci când vor fi lepădaţi de dreptul 
Judecător vor zice: „Doamne nu am făcut minuni în numele Tău? Nu ne-am închinat 
noi Tie?” La toate acestea Dumnezeu le va răspunde: „Duceţi-vă de la Mine 


blestemaţilor fiindcă nu vă cunosc pe voi.” 

Capitolul 12 


Dacă vreţi preoţi buni, naşteți copii creştini 


e Au venit odată nişte studenţi de la teologie la Părintele Arsenie la Sâmbăta: „Părinte, 
ieşim şi noi preoţi dacă Dumnezeu ne va rândui. Cu ce putem noi să demonstrăm la lume că 
există Dumnezeu?” A zis Părintele: „Foarte bine, bună întrebare, dar să-mi răspundeţi voi 
mie, cu ce demonstraţi că există Dumnezeu.” S-au apucat, au luat după Scriptură, nu răzbeau 
nicicum; i-a lăsat Părintele până seara şi n-au putut să spună răspunsul perfect. La care 
Părintele Arsenie le spune aşa: „Mă, prezența voastră trebuie să demonstreze existenţa lui 
Dumnezeu, când te vede lumea pe tine, să zică că există Dumnezeu.” Mai zicea Părintele 
Arsenie: „Dacă vezi un preot beat în şanţ, ridică-l şi du-l acasă şi a doua zi du-te şi te 


spovedeşte la el, că harul nu i se ia.” 


(Gheorghe Silea, 45 ani, Sâmbăta de Sus) 


e Eram la şcoala normală când l-am cunoscut pe Părintele Arsenie. Ne ducea în pădure 
şi acolo ne adunam mulţi studenţi, printre care multe fete care astăzi sunt stareţe de mânăstiri. 
Trăiam o viaţă foarte frumoasă. Părintele Arsenie zicea atunci când se duceau femeile la 
mânăstire: „Măi Mărie, de ce nu te duci la biserică în satul tău?”; „Apoi vezi Părinte, 
părintele nostru mai pipă, mai bea, nu-i ca dumneata. ”; „Ai copii, ai fete măritate; să te duci 
şi să spui la fetele tale să zămislească copii, care să se facă preoți aşa cum vă place vouă.” 

Părintele Arsenie ne spunea şi căuta să spună la lume şi la tineret, că atunci când se 
căsătoresc e un moment mare. Spunea: „Măi, nu rasism, nu sângele albastru trebuie urmărit, 
ci să naştem copii creştini.” 

Eu am fost în 1985 în America şi când am văzut biserica lui satan am rămas uimit: iată că 


satanismul e o realitate. De aceea nu mai avem nici preoți. 


(Pr. Dâmboiu Victor, Râuşor) 


e Părintele dădea sfaturi de convieţuire conjugală creştinească, sfaturi de moralitate, de 


lăsarea poftelor rele, de felul cum trebuie aduşi copiii pe lume: în credinţă şi în rugăciune. Le 

spunea oamenilor: „Dacă vreți să aveţi preoți buni, aduceți pe lume copii buni, din care să 


iasă preoți buni.” 


(Pr. loan Sofonea) 


e Pe cei ce furau îi descoperea; pe femeile vopsite le certa; pe fumători îi oprea de la 
fumat; pe preoţii care fumau îi certa aspru şi le zicea: „Voi sunteți purtători de Hristos că vă 
Impărtăşiţi şi-L aveţi pe Hristos în voi, şi voi îi puneţi lui Hristos ţigara în gură. Foc îi dați 


lui Hristos, foc vă va da şi El vouă!” 


(lerod. Domeţie, Mânăstirea Brâncoveanu) 


e Părintele ne-a spus aşa: „Eu am fost pictat în pântecele maicii mele, fiindcă mama 
mea când o văzut că-i însărcinată s-a uitat la icoana Maicii Domnul şi a zis: « Maica 
Domnului, îţi cer un copil, fie parte bărbătească, fie parte femeiască, care să îţi slujească ţie, 
Maicii Domnului şi Domnului lisus Hristos. Nu pentru mine îl cer.» Ea mergea în câmp la 
sapă şi vedea înaintea ei, la sapă, cum săpa, icoana Maicii Domnului la care s-a închinat. 
Tot timpul ea vedea icoana aia. Mama a pictat icoana Maicii Domnului în sufletul ei şi eu am 
ieşit pictor. Am fost pictat din pântece!” Şi mai spunea Părintele: „De ce nu faceţi şi voi 
femeilor aşa, să vă rugați la Dumnezeu cât sunteţi însărcinate, să citiți Visul Maicii 
Domnului, să citiţi cărţile bisericeşti. Apoi, dacă nu faceţi rele, vă iese şi copilul aşa cum îl 


doriţi.” 


(Miloşan Vionela, 71 de ani, Recea) 


e Odată mi-a spus: „Măi, să nu cumva să judecaţi pe preoţi, căci cei ce judecă pe 
preoți ajung la judecata lui Dumnezeu. Și ei greşesc, şi ei sunt oameni. Dacă zice cineva ceva 
rău de preoți, să mă dai exemplu pe mine... .” 

„Bate-voi păstorii şi se vor risipi oile.” Biserică fără preoţi nu există şi nici preoți fără 


Biserică. 


(Morar Gheorghe, Ucea de Sus) 

e Soția Părintelui Răduleţ era însărcinată cu Anişoara care acum e la facultate şi i-a 
arătat fotografia cu părintele şi zice Părintele Arsenie: „Mă, ce smerenie. Ceilalţi preoți care 


slujesc la Sfântul Altar l-ar mânca!” 


(Ana Riţivoiu, Sibiu) 


e M-am dus ca preot şi m-a întrebat: „Tu de ce nu ai barbă.”; „Părinte, sunt preot 
tânăr şi... .” S-a uitat la mine (era multă lume) şi a zis: „Nu-i nimic, o să-ți laşi tu”, şi mi-a 
arătat aşa, trei degete, le-a înclinat spre mine. Şi exact după 3 luni a murit tata, şi atunci a 
trebuit să-mi las barbă. Şi am ţinut canonul ăsta de atunci. 

Părintele a spus unui preot din Voivodeni: „Măi, puțini preoți sunt ca tine!” Acest preot 
nu exagera cu nimic, nu slujea decât numai în duminici şi sărbători şi avea aşa o vorbă 
aşezată şi un pas aşezat. Pe omul ăsta eu aşa l-am ştiut 40 de ani cât am fost împreună. El a 
fost lăudat de Părintele Arsenie, pentru felul lui aşezat, domol; niciodată nu se grăbea, nici la 
pas, nici la vorbă, cu un echilibru moral deosebit. 

L-am întrebat pe Părintele, ca preot, despre acele dezlegări ale Sfântului Vasile şi mi-a 
spus: „Tu să nu le faci! Tu cunoşti pe preotul din Hârseni, Nicolae Țeposu, care zice: 
«Părinte Arsenie, eu citesc dezlegări şi am succes... vin creştinii la mine... .» Măi, nu le mai 
citi, că nu-s pentru tine, lasă, să le citească călugării. «Nu Părinte, eu nu mă pot lăsa.» Măi 
Nicolae, are să te bată Dumnezeu, diavolul are să vină asupra ta. Nu m-a ascultat şi vezi cum 
l-a bătut diavolul, soţia l-a părăsit, familia s-a destrămat, copiii l-au părăsit în parohie, i-a 
stricat diavolul viaţa de preot.” 

Zic: „Părinte, dezlegările acestea sunt puse în Molitfelnic. Explicaţi puţin taina asta, de 
ce totuşi dacă poţi să-l ajuţi pe om, să nu-l ajuţi?” Şi iată ce mi-a spus: „Dacă Dumnezeu 
vrea să îndrăcească pe cineva, lasă să rânduiască Dumnezeu ce va fi cu el, nu trebuie să te 
amesteci tu în planurile lui Dumnezeu, pentru că Dumnezeu aşa vrea să-l mântuiască pe 
omul acela.” |notă: păcatele care trebuiau ispăşite de cel demonizat sunt ispăşite de cel care a 
scos demonul din dânsul, de unde necazurile la preotul respectiv. Monahii duc o viaţa, ce le 
permite să duca aşa păcate.] Biserica Romano - Catolică a canonizat o îndrăcită pentru 
munca ei cu ispitele timp de o viaţă, lucru care a stârnit uimire în Răsărit. Părintele aşa 
spunea: că Dumnezeu, dacă vrea pe cineva să-l îndrăcească, să-l chinuie, ştie pentru ce. 


[notă: atâta timp cât pe suflet se află aşa un păcat, acesta nu poate sta în lumină, de unde şi 

nevoia de aşa ceva. Nu pentru chin, ci pentru viaţa veşnică.] Păcatul poate să vină şi de la al 
şaptelea neam. 

Dacă cineva mergea cu un copil bolnav, un necaz, îi spunea: „Păi da, uite, păcatul ăsta 
l-a avut stră-străbunicul şi va trebui plătit de 7 generații.” Sau păcatul merge până la al 7 - 
lea neam, cum spunea Părintele. Părintele spunea că diavolul stă liniştit acolo ca un trântor 
întru-un stup; dacă te duci cu băţul şi zgândări acolo, albinele vin asupra ta; şi bineînţeles că, 
dacă nu-l laşi în pace, şi-l pomeneşti în dezlegările acestea, şi nu eşti bine pregătit sau nu e 


familia bine pregătită, nu e bine şi nu e potrivit. 


(Pr. Ioan Ciungara, Copăcel) 


Sfaturi şi îndemnuri 
ale 


Părintelui Arsenie 


e Vine timpul, şi e foarte aproape, când toți preoţii vor repara bisericile, iar alții vor 
construi altele noi, dar nelucrând ei la sufletul omului, vor rămâne bisericile goale, 
cucuvelele vor cânta întrânsele. Roadele slăbirii în dreapta credinţă a teologilor în 
facultăți şi seminarii vor fi preoţii, care vor fi şi mai slabi ca învățătorii lor; mai ales în 
Transilvania ortodoxia aproape că va dispare, ultima redută va fi Sibiul, dar va cădea 


şi acesta. Dumnezeu nu forţează mântuirea nimănui. Cine are minte să ia aminte. 


e Fraţilor, ascultați de Biserică, fiindcă cei ce ascultă de preoţii ei, aşa cum sunt, de 


Dumnezeu ascultă. 

Interiorul Bisericii Sf. Elefterie Nou din București 


Pictură relizată de Părintele Arsenie Boca 


Capitolul 13 


Maica Zamfira 


„Sunt însurat şi am copii, unii chiar mai bătrâni decât mine!” 


e Într-o duminică, când la Drăgănescu slujea Părintele Bunescu, iar Părintele Arsenie 
era în Altar (citea pomelnicele şi era fără haine preoțești, neavând voie să slujească), a intrat 
în biserică Maica Zamfira. Atunci, o femeie din acel sat a zis către alta tot din sat: „A venit şi 
nevasta pictorului.” După slujbă, Părintele a zis, pentru cele două femei, dar şi pentru mine 


care auzisem vorba lor: „Măi, eu sunt călugăr şi sunt aşa cum m-a făcut mama.” 


(Bălan Silvica, Făgăraş) 


e Într-o zi a venit la dânsul o fată cu gând să-l ispitească, dar Părintele îi zise: „Tu, 
fată, văd că îţi cauţi mirele, dar pregăteşte-te că e pe drum şi vine să te ducă.” Şi după 


câteva zile i-a venit mirele (moartea) şi a dus-o. 


(Ierod. Domeţie, Mânăstirea Brâncoveanu) 


e A fost întrebat odată de cineva dacă este căsătorit şi el a răspuns: „Da, sunt însurat şi 


am copii, unii chiar mai bătrâni decât mine!” |notă: Mirele fiind lisus Hristos] 


(Pr. Ioan Sabău, 89 de ani) 


e Maica Zamfira l-a ocrotit foarte mult pe Părintele Arsenie. 


(Gherghe Silea, 45 de ani, Sâmbăta de Sus) 

Capitolul 14 


Alte mărturii 
despre 


darurile şi sfinţenia Părintelui Arsenie 


e Tatăl meu povesteşte că într-o duminică dimineaţa a pornit, împreună cu încă cineva, 
spre Mânăstirea Sâmbăta de Sus, cu bicicletele; însă drumul este lung şi greu din satul său 
natal, Hârseni. Plecaseră şi cam târziu de cum procedau de obicei şi sperau să ajungă măcar la 
predică. Din satul Lisa, urcuşul fiind şi mai greu, aveau tendinţa de a renunţa, însă simțeau un 
îndemn să se silească încă. Părintele terminase Sfânta Liturghie şi le spusese oamenilor că o 
să mai întârzie cu predica căci trebuie să mai ajungă cineva de pe drum. De abia după ce au 
ajuns, a început predica. Bunica, care era de faţă la slujbă, s-a mirat mult când a văzut pe cine 
a aşteptat Părintele cu predica. 

Tot tatăl meu povesteşte, că a fost de faţă când s-a întors de pe front un tânăr, pe care-l 
spovedise Părintele cu o lună înainte de a pleca şi îi spusese să vină la împărtăşit după o lună 
de la întoarcerea de pe front. Mărturiseşte că avea mantaua toată ciuruită de gloanţe şi din 
buzunarul de la piept a scos un glonţ pe care i l-a arătat Părintelui şi i-a spus că se oprise 


acolo. Părintele i-a răspuns: „Dumnezeu nu se lasă împuşcat de gloanţe!” 


(Maica Adriana Șerb, Schitul Cornet) 


e Preotul care este acum la Drăgănescu, părintele Petcu Lucian, vorbea cu o fată din 
Voila cu care era coleg de grupă la Facultatea de Fizică din Bucureşti; erau prieteni şi ea era 
credincioasă, mergea la biserică, iar mama ei era unul din ucenicii părintelui Arsenie. Mergea 
la Patriarhie cu prietena lui. Era foarte deştept. Ea l-a convins să meargă la Părintele Arsenie. 
Când a intrat la Părintele şi l-a văzut, a simţit un curent de sus şi până în călcâie. Din 
momentul acela s-a convertit. Printre discuţiile ce le-au avut atunci, Mărioara, prietena 
părintelui Lucian, i-a spus părintelui Arsenie: „Părinte, dintre noi doi nu ştim care-i mai 
bun”; „Mă, întotdeauna cel care merge la biserică este mai bun decât cel care nu merge la 
biserică.” După mai mulți ani s-au căsătorit cu binecuvântarea părintelui Daniil, pe care l-au 


avut ca duhovnic şi care i-a îndemnat să se căsătorească. După ce s-au căsătorit Părintele 

Daniil i-a spus lui Lucian: „Te duci şi faci teologia.” A doua zi era ultima zi de înscriere la 
Teologie. S-a dus şi s-a înscris la Teologie şi a terminat, apoi a făcut şi masterul. După aceea 


s-a preoţit ca preot misionar şi s-a dus preot la Drăgănescu. 


(Gheorghe Silea, 45 de ani, Sâmbăta de Sus) 


e Nu punea mâna pe bani zicând că sunt deşertăciunea deşertăciunii şi spurcăciunea 


pământului. 


(Bârsan Elena, Sâmbăta de Sus) 


e A venit odată un om bătrân, mai necăjit, a venit cu puţină făină şi cu un pomelnic şi 
bani. Şi zice: „Am adus şi eu Părinte, să-mi faci şi mie o rugăciune”; „O moşule, du făina 
acasă şi banii, şi adu pomelnicul.” 

În Braşov, mi-a spus cineva că e o femeie care deschide cartea şi de fiecare dată când am 
vrut să mă duc la ea, s-a întâmplat câte ceva de nu m-am putut duce. Şi Părintele mi-a spus: 
„Unde ai vrut să te duci? La o femeie care ştie şi spune? Să nu laşi Biserica pe femei şi pe 


ghicitori şi altele de felul acesta. La biserică să te duci. ” 


(Streza Maria) 


Excurs 


Despre ghicitori si astrologi 


Isaia 47, 10 - 15 


10. întru fărădelegile tale tu nădăjduiai şi ziceai: "Nimeni nu mă vede!" Înţelepciunea ta 
şi ştiinţa ta te-au amăgit astfel, că ziceai în inima ta: "Eu şi nimeni alta nu este ca 


mine!" 

11. Drept aceea va veni peste tine o nenorocire pe care tu nu vei şti să o înlături cu 
frumuseţea ta şi te va copleşi nenorocirea pe care tu nu o vei putea ocoli şi pe 


neaşteptate va da peste tine pieirea, fără să fi avut vreme s-o prevesteşti! 


12.  Păstrează pentru tine fermecătoriile tale şi vrăjitoriile cu care te-ai trudit din tinereţe, 


poate îţi vor sluji, poate vei insufla temere! 


13. Tu te-ai obosit întrebând pe atâţia sfătuitori! Să iasă la iveală şi să te izbăvească acei 
care măsoară cerul şi iscodesc stelele; care în fiecare lună nouă spun ceea ce se va 
întâmpla. 

14.  Iată-i ca pleava pe care o mistuie focul, aşa vor ajunge ei şi de puterea flăcărilor 
viaţa lor nu vor putea s-o scape căci nu va fi jeratic la care să se încălzească, nici vatră 


ca să stea dinaintea ei. 


15. Aşa se va întâmpla cu aceia pe care te-ai ostenit să-i întrebi şi cu care ai făcut negoţ din 


vremea tinereţii tale. Fiecare va pleca la ale sale şi nimeni nu va fi să te scape." 


e L-am căutat pe Părintele la Drăgănescu cu o problemă mare. Şi a zis Părintele: „Știu 
că aveţi un necaz mare, dar nu trebuie să vă supăraţi, ştiu că băiatul vostru este închis. Să nu 
vă fie teamă, el nu are vină nici în valoare de 50 de bani, el a fost mult mai în urmă ca 
ceilalți.” Doar un avocat din Piteşti, singurul, la rugămintea mea l-a susţinut pe fiul nostru, 
după puterea lui. Nici un avocat nu vroia. A fost un proces cu uşile închise (Popa Gică a fost 
preşedintele Congresului de Judecată, care l-a judecat şi condamnat pe Ceauşescu la moarte. 
Atunci îi judeca pentru ani grei de puşcărie pe cei care erau împotriva lui Ceauşescu şi apoi îl 


judecă şi pe Ceauşescu!). 


(Șerban loan, Voila) 


e Unui om din Sâmbăta de Sus i-a zis Părintele: „Tu când mori o să fi anunţat.” Şi el 
zice: „Dar cine mă va anunţa. ”; „Lasă că o să vezi tu atunci.” După vreo 20 de ani a venit la 
mânăstire ca paznic şi o dată spune: „Mă duc până la Părintele că nu mă simt chiar bine, să 
mă ajute puţin.” Şi când s-a dus, Părintele l-a recunoscut şi i-a spus: „Să te pregăteşti de o 
cale lungă”, dar el n-a întrebat ce fel de cale şi când a venit acasă mi-a zis: „N-o fi ăsta 


anunțul de care mi-a spus Părintele?” Peste 2 săptămâni a murit omul. 


(Ierod. Ieronim Coldea) 

e Frau la mânăstire doi oameni, Gheorghe şi Gheorghe, cu acelaşi nume; pe drum, unul 
din ei aprinse o ţigară de la celălalt şi Părintele când i-a întâlnit le-a zis: „Gheorghe a dat, 
Gheorghe a luat”, şi au rămas oamenii aşa miraţi. Nu accepta patimile astea! 

Am avut o mătuşă care era foarte bolnăvicioasă, a avut vreo 5 operaţii la stomac. Unchiul 
era un om cât un munte şi a mers la Părintele într-o zi şi i-a zis: „Părinte, am amarul ăsta de 
femeie; se mai face bine?”, şi Părintele îi spune: „Vezi tu, brazii ia din vârful muntelui, ăia 
cad mai repede decât tufele astea care se ascund aşa de vânt, totdeauna vântul bate-n brazi 
nu-n tufe“, n-a durat mult şi unchiul a paralizat, 3 ani a stat pe pat, apoi a murit şi mătuşa a 
trăit 80 şi ceva de ani; era numai o mână de femeie, foarte energică şi foarte puternică şi 
bineînţeles că îl pomenea mereu pe Părintele Arsenie. 

Când predica odată, acolo în pădure, a început să se facă de ploaie, cum vine ploaia la 
munte, repede; toată lumea a început să se mişte pe acolo cu umbrelele. Părintele le-a spus: 
„Pune-ţi măi umbrelele, că nu plouă.“ Era furtună, dar acolo nu ploua. Părintele avea şi 
puterea asta de la Dumnezeu, să stăpânească natura. 

Tot la Sâmbăta, într-o perioadă, Părintele n-a vorbit, îmi spunea o vecină, deşi slujea. Şi- 
a luat un canon al tăcerii, nu ştiu ce s-a întâmplat. Când graiul i s-a deschis şi şi-a dat drumul 
era în timpul prefacerii; când a zis „Luaţi, mâncaţi, acesta este Trupul Meu, Care se frânge 
pentru voi, spre iertarea păcatelor”, a început să se cutremure mânăstirea, zidurile, de toată 
lumea s-a înfricoşat... . 

La Drăgănescu venise cineva de la Târgu Mureş şi plângea, iar Părintele i-a zis: „Lasă-l 
pe bărbatul tău că e securist şi te omoară; taică-său a fost beţiv, bunul său a fost bețiv, ce 
vrei să ştii mai mult, du-te şi lasă-l repede, că ăla te omoară. “ 

La fiecare îi spunea câte ceva şi nici nu se uita la oameni (căci picta), era biserica plină şi 
spunea: „/Cutare] ieşi afară, du-te mai fă copii, sau du-te mai îmbracă copii, sau du-te mai 
botează, pentru că o să ajungi rău de tot.“ Nu era zi sau săptămână să nu fie trenul plin de 
făgărăşeni, să nu fie biserica plină de făgărăşeni. 

Am adus la Părintele pe o doamnă de la Braşov. Nu a avut până atunci „tangenţă” cu 
Dumnezeu. Fiul ei, plecând pe munte în concediu cu nişte străini din domeniul universitar, nu 
s-a mai întors. A fost omorât acolo în munte. Ajunge la Părintele Arsenie (femeia aceasta 
începuse să facă cu ciubărul!) iar Părintele îi zice: „Tu, să nu mai faci cu ciubărul că n-o să 
rezişti la ce vezi acolo.” Şi într-adevăr, ne-a destăinuit femeia ce a văzut acolo, cum l-au 
luat, cum l-au chinuit, cum l-au legat, cum l-au omorât. Părintele le-a spus unde să-l caute 
şi exact acolo, după îndrumarea Părintelui, după 6 luni de zile, au găsit rămăşiţe din cel 


decedat. Femeia aceea, din clipa aceea, împreună cu soţul, s-au apropiat în aşa măsură de 

Dumnezeu încât, pentru familie, Părintele Arsenie era un sfânt. Numai în Părintele îşi găsea 
linişte. Aşa plângea biata femeie când am adus-o de la Prislop până la Făgăraş, pentru că îşi 


pierduse cel mai mare sprijin moral, pe Părintele Arsenie. 


(Pr. loan Ciungara, Capăcel) 


e O femeie din familia noastră a mers la Părintele şi nu prea avea curaj să se apropie de 
el să-i spună pentru ce a mers şi a stat, a stat şi dintr-o dată a zis Părintele: „Hai tu Leano, hai 
că tu ai năcaz.” A început să plângă şi îi era frică să se ducă. „Hai că sunt aici femei foarte 
păcătoase şi mint, dar le-am spus eu adevărul”, şi s-a dus acolo şi i-a spus: „Părinte uite, am 
băiatul ăla bolnav de... ”, iar Părintele i-a răspuns: „Să ştii că dacă mai trăieşte până la 7 ani 
şi nu moare, atunci Să ştii că mai trăieşte în continuare. “ Trăieşte până astăzi! 

Mi-a spus că erau o dată la Părintele nişte femei din Lisa, şi aveau 2 băieţi care au făcut 
lucruri murdare. Două bătrâne s-au dus la mânăstire la Paşti, şi ei fiind beţi pe acolo, că e 
restaurant lângă mânăstire, şi-au bătut joc de ele; mamele n-au spus nimic, la nimeni, dar 
Părintele le-a spus: „Dar voi de ce nu ziceţi de băieţii voştri ce au făcut ? Ce au avut cu 
femeile alea bătrâne care s-au dus cu ulcica să ia paştile de la Sfânta Mânăstire?” N-a mai 


zis nici una nimic, au pus capul în pământ şi au plâns. 


(Pria Ludovica, 80 de ani) 


e Odată a venit o femeie, Maria. Părintele i-a zis: „Tu, Marie să nu mai faci vrăji! Cu 
vrăjile tale pe mulţi ai vrăjit. Vezi cărarea aceea? Du-te pe ea şi nu te mai opri!” Şi s-a dus, 
dar aşa se ducea încât ziceai că o duce cineva. 

Mie mi-a zis că o să mă duc la mânăstire, dar n-o să rezist. Şi aşa a fost. Am fost soră la 


Mânăstirea Bistriţa. 


(Beleaua Ileana, Recea) 


e Regelui Mihai i-a spus că pentru nelegiuirile tatălui său va pierde coroana. 


(Cismaş Eugenia, 78 de ani, Făgăraş) 

e O femeie foarte frumoasă din Sibiu, numită Olimpia, din familie mare, a venit la 
mânăstire şi a zis că nu mai pleacă de acolo, că în lume a făcut prea multe păcate. Era ca 
Maria Magdalena. Nu-i scăpa nici un băiat frumos. De mai multe ori a vrut să se 
spovedească, dar Părintele i-a zis să mai stea că încă nu este timpul. Odată însă, ea n-a mai 
rezistat, de încărcătura păcatelor, şi s-a dus la spovedanie. Şapte şerpi au ieşit din ea, zbiera 
Olimpia în mânăstire, iar Părintele îi spunea: „De ce ai venit? Eu ţi-am spus să mai stai”, Şi 


aşa a fost curățită şi mântuită. Apoi a trimis-o la o mânăstire de maici, aici fiind de călugări. 


(Paraschiva Anghel, Dejani) 


e Ştiţi cum a ajuns piatra aceea mare de la Mânăstirea Sâmbăta? Un om din Calbor s-a 
dus la Părintele ca să-l roage să facă nişte slujbe pentru soţia lui care era la pat, grav bolnavă. 
Dar când a ajuns, Părintele i-a luat-o înainte şi i-a spus: „Măi omule, ia vino-ncoace. Te duci 
acasă şi nevasta ta te va aştepta în portiţă... .”; „Păi e-n pat Părinte... e în pat, e bolnavă“; 
„Ascultă ce-ţi spun eu. Ea te aşteaptă în portiţă. Tu ai o piatră mare în curte. Am nevoie de 
piatra asta. Pui boii la car şi o pui în car.” ; „Dar cine o pune în car? “; „Tu cu nevasta, unul 
de un cap, celălalt de altul.“; „Dar Părinte, are sute de kile!”; „Măi, de ce nu vrei să 
înţelegi? Crezi în Dumnezeu? Puterea lui Dumnezeu te ajută. ” 

S-a dus acasă, a pus boii şi a pus mâna pe piatră cu toată încrederea, au ridicat-o, au pus- 


o în car şi au dus-o la Sâmbăta. 


(Lazăr Rudolf- Rudi, Ucea de Sus) 


e Povestea o bătrânică că atunci când a murit mitropolitul Mladin (era bolnav) după 
chinuri mari, a venit multă lume la mânăstire deoarece a fost foarte îndrăgit, alături de 
Părintele Serafim Popescu şi Părintele Arsenie. Înaltul Mladin spunea predici foarte frumoase 
despre Maica Domnului şi venea multă lume să asculte. Când acesta a murit, Părintele 
Arsenie era la Drăgănescu, controlat de Securitate. Şi bătrâna povesteşte că a luat o plasă cu 
mere şi altele, ca să dea de pomană. După înmormântare a văzut undeva, mai la margine, un 
bătrân mai amărât şi i-a spus: „Uite, ia astea pentru sufletul lui Mladin.” Omul i-a zis 
„Maulțam”, şi a plecat cu tot cu plasă. Ea nu intenţiona să-i dea şi plasa, care era greu de găsit, 


era ţesută din lână. Da, dacă omul nu i-a dat-o, i-a lăsat-o şi nici nu l-a mai văzut pe acolo. 

După cam un an, femeia s-a dus la Părintele Arsenie, la Drăgănescu. După ce a spovedit-o, 
Părintele a scos de sub scaun o traistă şi i-a spus: „a-ți traista!” 

Două maici (surori) de la Schitul Cornet povesteau că erau nehotărâte dacă să intre sau 
nu în monahism. S-au dus la biserica Drăgănescu, dar acolo era puhoi de lume. Stăteau şi se 
gândeau ce ar putea face căci peste o jumătate de oră pleca autobuzul şi n-aveau cum ajunge 
la Părintele Arsenie. În acelaşi timp, una din ele se gândea cum să-i pună întrebarea: 
„Părinte, ce să fac, să mă căsătoresc sau să intru în monahism?” Stătea cu capul în jos 
gândindu-se cum să întrebe, când, deodată, a simţit un gând clar, lucid. Simţea că nu-i gândul 
ei, căci ea nu gândea aşa de clar şi de lucid: „Dacă vrei să fii monah trebuie să duci şi 
păcatele tale şi ale neamului, ale neputincioşilor, este o cruce grea, etc. etc. .” Ştia că nu e 
gândul ei; era peste puterea ei de a gândi atunci. Acel gând i-a mai venit încă o dată şi atunci 
a ridicat capul şi s-a uitat de departe la Părintele Arsenie, care peste mulțime, i-a zis: „Ei, ai 
înțeles? Acum du-te la autobuz.” Părintele Arsenie ştia gândurile oamenilor, îi citea ca pe o 


carte. 


(Pr. Ciprian Negrean) 


e Spunea Părintele Arsenie: „Creştinul adevărat este de tot timpul, în fiecare clipă 


trebuie să-l întruchipezi în propria ta persoană pe lisus Hristos. “ 


(Pr. Prof. Simion Todoran) 


e Prin anii 1948 mă aflam la Mânăstirea de la Sâmbăta de Sus şi munceam în cadrul 
mânăstirii la bucătărie şi în alte locuri. În acea perioadă la mânăstire era sfântul Părinte 
Arsenie care era asaltat de mult popor ce venea din toate părţile ţării; alături de el erau adesea 
doi oameni de încredere ce făceau ordine, căci era multă lume pentru binecuvântare, iar 
Părintele era de multe ori obosit deoarece muncea foarte mult şi fizic scoțând pietre din râu - 
mânăstirea atunci se reconstruia. 

Eu eram mai retrasă şi nu îndrăzneam să-l abordez pe Părintele, dându-mi seama de 
valoarea lui. În 1948, am mers şi eu să-mi dea binecuvântare căci urma să plece definitiv de 
aici. Atunci ne-a spus să ne ţinem de Biserică şi să învăţăm cele patru Evanghelii, să nu 
uităm pe “ lazării ” [oamenii săraci] de la poartă, să ne schimbăm viaţa şi să devenim mai 


buni; toate acestea ni le-a lăsat ca pe un testament. Despre mine a spus: „Pe tine nu te trimit 

la mânăstire, tu să stai să rabzi anii vieţii aici, în Mânăstirea Sâmbăta”, care e mânăstire de 


călugări. 


(Sora Aurica Tinca, Sf. Mânăstire Brâncoveanu) 


e La câţiva ani după ce l-am cunoscut pe Părintele, mama mea a paralizat rămânând 
imobilizată la pat. Am fost nevoită să mă internez cu ea în spital. După externarea din spital, 
într-o dimineaţă, au sunat la poarta casei noastre două fete, spunând că sunt din Bucureşti. 
Le-am pus mai multe întrebări pentru a putea să le cunosc mai bine, după care le-am poftit în 
casă şi le-am întrebat de scopul vizitei lor, la care ele m-au întrebat dacă pot să rămână câteva 
zile pentru a-mi veni în ajutor la îngrijirea mamei. Surprinsă, le-am întrebat cine le-a trimis şi 
de unde aveau adresa mea. Fetele sau eschivat şi nu au răspuns. Am acceptat să rămână 
câteva zile, dar în aceste zile am fost anunţată de la Râmnicu Vâlcea că tatăl meu a murit. 
Abia după anunţarea morţii tatălui meu am realizat că au fost trimise de Părintele Arsenie 
pentru a fi lângă mama, eu putând astfel să particip la înmormântarea tatălui meu. Una din 
fete este măicuţă la Tismana, cealaltă locuieşte în Turda. 

Un anume Gheorghe, care locuia în apropierea mânăstirii Brâncoveanu, a mers la un 
târg din Tălmaciu să cumpere purcei. În târg s-a întâlnit cu doi călugări cu care se cunoştea şi 
care l-au rugat pe Gheorghe să le ducă şi purceii lor. După ce au cumpărat, au pornit la drum, 
dar, înnoptându-se, s-au oprit în satul lui Gheorghe. Noaptea, Gheorghe cu soția lui şi la 
cererea ei, au schimbat purceii, considerând că purceii mânăstirii sunt mai frumoşi. 
Dimineaţa şi-au continuat drumul spre mânăstire. La intrarea spre stăreţie, dimineaţa la ora 5, 
în dreptul porții mari, au fost întâmpinați de Părintele Arsenie, care i-a zis lui Gheorghe: „Ce 
făcuşi mă astă noapte, schimbaşi purceii?” După toate astea, Gheorghe a suferit o cădere 
psihică, petrecându-şi restul anilor mai mult pe la Mânăstirea Frăsinei. 

De câte ori mergeam la Drăgănescu, întâlneam o credincioasă, Mariana Dodi din 
Bucureşti, care pregătea pliculeţe cu mir şi le împărțea la credincioşi. La această femeie 
Părintele îi spunea mereu că ea are „să scape din toate”. Acest lucru s-a adeverit şi cu ocazia 
cutremurului din 1977. Locuind la un bloc cu nouă etaje, foarte vechi, împreună cu o femeie 
care urma să nască şi pe care o găzduia, în timpul cutremurului au intrat sub tocul uşii, aşa 
cum se obişnuieşte în asemenea situaţii. Instalaţiile fiind foarte vechi, blocul a explodat, 


aruncându-le pe amândouă în mijlocul străzii scăpând astfel cu viaţă. 


(D-na M. A.) 

Capitolul 15 


Sfârşitul lumii depinde de purtarea lumii 


e Părintele Arsenie spunea că sfârşitul lumii depinde de purtarea lumii, nu de 
Dumnezeu, că Dumnezeu nu vrea moartea păcătosului, ci să se întoarcă să fie viu, dar noi 
prin faptele noastre îl forțăm pe Dumnezeu să ne gate odată, că nu ne mai poate suporta. 
[notă: Pământul nu are o dată la care sfârşeşte, ci o măsura a păcatelor, pe care numai 
Dumnezeu o ştie. Prin păcate grăbim sfârşitul, grăbim umplerea măsurii. Când aceasta se va 
umple, atunci va fi a doua Venire, iar după Judecată va fi înnoit cerul şi pământul. Nu este un 
sfârşit, ci un nou început.] 

Am auzit că ar fi lăsat la maicile de la Sinaia un buchet de lumânări, pentru 3 zile şi 3 
nopţi, când va veni vremea sfârşitului. Dar nu ştim când va fi acesta. Dacă trăim mai mult 
poate-l prindem. Dumnezeu are un plan, dar Dumnezeu nu măsoară timpul în ani, zile; El n- 
are timp. Şi cum a făcut Dumnezeu cu profetul Iona din pântece şi nu i-a pedepsit pe oameni 
pentru că a văzut credinţa lor, aşa şi noi dacă ne căim, Dumnezeu poate să mai ţină lumea mii 


de ani. 


Cartea lui Iona 3, 1 - 10 


1. Şi a fost cuvântul Domnului către Iona, pentru a doua oară, zicând: 

2. Scoală şi porneşte către cetatea cea mare a Ninivei şi vesteşte-le ceea ce îți voi spune! 

3. Şi s-a sculat Iona şi a mers în Ninive, după cuvântul Domnului. Şi Ninive era cetate mare 
înaintea lui Dumnezeu; îţi trebuia trei zile ca s-o străbați. 

4. Şi a pătruns lona în cetate, zicând: "Patruzeci de zile mai sunt, şi Ninive va fi distrusă!" 

5. Atunci Ninivitenii au crezut în Dumnezeu, au ţinut post şi s-au îmbrăcat cu sac, de la cei 
mai mari şi până la cei mai mici. 

6. Şi a ajuns vestea până la regele Ninivei. Acesta s-a sculat de pe tronul său, şi-a lepădat 


veşmântul lui cel scump, s-a acoperit cu sac şi s-a culcat în cenuşă. 

7. Apoi, din porunca regelui şi a dregătorilor săi, s-au strigat şi s-au zis acestea: Oamenii şi 
animalele, vitele mari şi mici să nu mănânce nimic, să nu pască şi nici să bea apă; 

8. lar oamenii să se îmbrace cu sac şi către Dumnezeu să strige din toată puterea şi fiecare să 
se întoarcă de pe calea lui cea rea şi de la nedreptatea pe care o săvârşesc mâinile lui; 

9. Poate că Dumnezeu Se va întoarce şi Se va milostivi şi va ţine în loc iuţimea mâniei Lui ca 
să nu pierim!" 

10. Atunci Dumnezeu a văzut faptele lor cele de pocăință, că s-au întors din căile lor cele 


rele. Şi i-a părut rău Domnului de prezicerile de rău pe care li le făcuse [...] 


(Gheorghe Silea, 45 de ani, Sâmbăta de Sus) 


e Spunea că în vremurile din urmă călugării vor fi ca mirenii şi mirenii ca dracii. 


(Ana Riţivoiu, Sibiu) 


e Părintele Arsenie zicea: „Eu vă ajut şi când n-oi mai fi.” Când a murit (1989), a zis: 
„Eu mai puteam să trăiesc, dar nu mai vreau să trăiesc pentru că Apocalipsa e foarte 
aproape, chiar trăim în timpul Apocalipsei.” Nu ştiu la ce timpuri să ne aşteptăm, nu vreau să 


fiu un pesimist, dar cei care au fost în preajma Părintelui când a murit aşa spun. 


(Pr. loan Ciungara, Copăcel) 


e Părintele Arsenie spune că, în Apocalipsă, când se spune că „vor cădea stelele 
cerului pe pământ”, e vorba de oamenii credincioşi, de oamenii lui Dumnezeu care vor cădea 
în păcat. E vorba de cei despre care profetul Daniel spunea: „Cel ce va întoarce pe cineva din 
necredinţă la credinţă, se va mântui pe sine şi va acoperi mulțime de păcate şi va străluci ca 
stelele cerului.” Dar aşa de mari vor fi ispitele în vremea aceea că până şi aleşii lui 
Dumnezeu vor cădea în păcat. De aceea se spune că cei ce vor crede în vremea din urmă vor 
fi mult mai mari înaintea lui Dumnezeu decât cei ce au crezut în vremea de început, chiar 


dacă nu vor face ceea ce au făcut cei dintâi. De aceea străduiţi-vă să credeţi cu adevărat. 

Sf. Evanghelie după Matei 24, 23 — 27 


23. Atunci, de vă va zice cineva: lată, Mesia este aici sau dincolo, să nu-l credeți 

24. Căci se vor ridica hristoşi mincinoşi şi prooroci mincinoşi şi vor da semne mari şi chiar 
minuni, ca să amăgească, de va fi cu putinţă, şi pe cei aleşi. 

25. lată, v-am spus de mai înainte. 

26. Deci, de vă vor zice vouă: lată este în pustie, să nu ieşiţi; iată este în cămări, să nu credeţi. 
27. Căci precum fulgerul iese de la răsărit şi se arată până la apus, aşa va fi şi venirea Fiului 
Omului. 

[notă: oamenii care vor crede în hristoşii falşi (în nălucirile sectelor), vor cădea, iar Lumina 
din ei se va stinge („vor cădea stelele cerului pe pământ”). La a doua Venire, Dumnezeu Fiul 
vine să facă Judecată, iar nu minuni. Vine în slavă cu zeci şi zeci de mii de îngeri. Nu va păşi 


pe pământ, căci vine ca Dumnezeu iar nu ca Dumnezeu si Om. Ortodoxia e credinţa dreaptă.] 


(Pr. Ciprian Negrean) 


Sfaturi şi îndemnuri 
ale 


Părintelui Arsenie 


e Unei stăpâniri de stat (sau şef), care nu se supune lui Dumnezeu, nici Sfânta Biserică 


(şi slujitorii ei) nu trebuie să i se supună. 


e Din toate timpurile se ştie că, atunci când puternicii vremii ridicau mâna asupra 


slujitorilor lui Dumnezeu, n-a mai dăinuit puterea lor. 


e Ungurii vor mai mult decât Ardealul. 

Vor veni necazuri mai mari decât Munţii Făgăraşului 


Rugăciunile şi jertfa Sfinţilor Brâncoveni m-a adus pe mine pentru ţara aceasta a 


noastră. 
Va lua ţara foc din Prislop [este vorba de "focul" Duhului Sfânt: Luca 12, 49] 


Nu va putea avea omul pace pe pământ de nu va avea pace cu Dumnezeu! (I 
Tesaloniceni 5, 3; Luca 21, 55; Isaia 139, 11). Aşadar în numele lui Hristos vă rugăm 
ca şi cum Dumnezeu v-ar ruga prin noi: împăcaţi-vă cu Dumnezeu (II Corinteni 5, 


20). I-a părut rău 


Să băgăm de seamă ca nu cumva creştinismul să se ia de la noi. Pe simplul motiv că 


noi, creştinii, nu aducem roadele acestui creştinism: oameni după chipul lui lisus. 


Mântuirea nu se câştigă cu o faptă răzleaţă, ci presupune o faţă socială; nimeni nu se 


mântuieşte singur; de mântuirea sa se mai leagă o mulţime de oameni. 
Mântuirea noastră nu e numai un dar de la Dumnezeu, ci şi o faptă a libertăţii noastre. 


Cei vechi ştiau pricina pentru care nu se arăta Antihrist în zilele lor, căci Sfântul Pavel 
vorbeşte despre taina aceasta în chip ascuns, dar n-o numeşte (II Tesaloniceni, 2, 3). E 
Sfânta Liturghie sau Jertfa cea de-a pururi, despre care a grăit Domnul prin Daniil 
(Daniil 12, 10) şi apoi Însuşi ne-a învăţat. Ea este cea care opreşte să nu se arate 
Antihrist sau omul nelegiuirii (II Tesaloniceni 2, 3) decât în vremea îngăduită lui de 
Dumnezeu. Căci pentru mulțimea fărădelegilor, de mult ar fi trebuit Dumnezeu - Tatăl 
să sfârşească lumea, însă Dumnezeu - Fiul, Cel ce este Iubirea de oameni şi de toată 
firea, mereu Se aduce pe Sine Jertfă Sfântă înaintea lui Dumnezeu - Tatăl, mijlocind 


milostivirea de la El. 


Precum Taina Pocăinţei e un dar al cerului, sub chip smerit, pentru mântuirea fiecărui 
suflet în parte, aşa Sfânta Liturghie, marea taină, ascunsă iarăşi sub chip smerit, 
mântuieşte lumea sau o fereşte de urgiile lui Antihrist. lată de ce, toată lumea ar trebui 


să vie la Sfânta Liturghie, că pentru dăinuirea lumii e darul acesta pe pământ. 
Sfânta Liturghie mai ţine lumea. 


Când fărădelegile vor încleşta mintea şi inima oamenilor şi-i vor sălbătici aşa de tare, 
încât vor zice că nu le mai trebuie Dumnezeu şi Biserică şi preoţi, încât va fi 


sălbăticirea şi nebunia urii (Luca 6, 11) peste tot pământul, atunci vine sfârşitul. 

e Neamurile au un destin ascuns în Dumnezeu. Când îşi urmează destinul, au apărarea 


lui Dumnezeu. Când şi-l trădează, să se gătească de pedeapsă. 


e Ele „acela” care va veni în numele său - nu al lui Dumnezeu - evreu de neam, care va 
tirăni sub ascultarea sa tot pământul. Căci „acela” va primi să fie împărat peste 
strălucirea tuturor împărăţiilor pământului (Matei 4, 8 - 9) ... Cel rău vrea să ocupe 


scaunul lui Dumnezeu. 


e Pentru o alunecare a omului de la nume la număr [notă: chip-urile R. F. I. D. au 
fiecare un număr unic — acestea se vor implantate în mâna dreaptă sau pe frunte], au 
să dea seama toţi înzestraţii lui Dumnezeu, cei cu daruri, cu răspunderi, cu măriri, cu 
puteri şi cu tot felul de haruri. Regele David, înzestrat deodată cu darul stăpânirii şi cu 
darul proorociei, a căpătat o straşnică pedeapsă, numai fiindcă a îndrăznit să numere 
poporul (II Regi 24). Darul proorociei i s-a luat o vreme, iar din popor i-au murit 
70.000 de oameni - şi doar el greşise, nu poporul (II Regi 24,17). Deci, înainte- 


stătătorii şi deţinătorii puterii au să dea seamă, chiar de venirea sabiei după dreptate. 


e „Nu este stăpânire fără numai de la Dumnezeu” (Rom. 13, 1). Deci primim divinul 
stăpânirii, dar refuzăm păcatul ei... Să fiți deci pregătiţi să puneţi capul pe butuc dacă 
credinţa o va cere. [notă: Când stăpânirea (chiar şi îngăduita de Dumnezeu) va cere 


implanturile la oameni (păcatul stăpânirii), atunci sa fim gata de jertfă.] 


Excurs 


Semnul fiarei 


ŞI 


răsplata celor ce nu au luat semnul ei 


Apocalipsa 3 
11. Vin curând; ține ce ai, ca nimeni să nu ia cununa ta. 
12. Pe cel ce biruieşte îl voi face stâlp în templul Dumnezeului Meu şi afară nu va mai 


ieşi şi voi scrie pe el numele Dumnezeului Meu şi numele cetății Dumnezeului Meu, - al 


noului lerusalim, care se pogoară din cer, de la Dumnezeul Meu - şi numele Meu cel nou. 

Apocalipsa 13 


15. Şi i s-a dat ei să insufle duh chipului fiarei, ca chipul fiarei să şi grăiască şi să omoare 
pe toţi câţi nu se vor închina chipului fiarei. 

16. Şi ea îi sileşte pe toţi, pe cei mici şi pe cei mari, şi pe cei bogaţi şi pe cei săraci, şi pe 
cei slobozi şi pe cei robi, ca să-şi pună semn pe mâna lor cea dreaptă sau pe frunte. 

17. Încât nimeni să nu poată cumpăra sau vinde, decât numai cel ce are semnul, adică 


numele fiarei, sau numărul numelui fiarei. 


Apocalipsa 14 


SĂ Şi al treilea înger a venit după ei, strigând cu glas puternic: Cine se închină fiarei şi 
chipului ei şi primeşte semnul ei pe fruntea lui, sau pe mâna lui, 

10. Va bea şi el din vinul aprinderii lui Dumnezeu, turnat neamestecat, în potirul mâniei 
Sale, şi se va chinui în foc şi în pucioasă, înaintea sfinţilor îngeri şi înaintea Mielului. 

11. Şi fumul chinului lor se suie în vecii vecilor. Şi nu au odihnă nici ziua nici noaptea 
cei ce se închină fiarei şi chipului ei şi oricine primeşte semnul numelui ei. 

12. Aici este răbdarea sfinţilor, care păzesc poruncile lui Dumnezeu şi credinţa lui lisus. 
13. Şi am auzit un glas din cer, zicând: Scrie: Fericiţi cei morţi, cei ce acum mor întru 


Domnul! Da, grăieşte Duhul, odihnească-se de ostenelile lor, căci faptele lor vin cu ei 


e Care nu va voi să primească pecetea lui, va primi moartea din mâinile lui. „Fericit va 
fi cel ce va răbda în acea vreme, căci se va mântui şi cu mucenicii cei mari va fi”, după cum 
zice Domnul, în Evanghelia de la Matei: „Cel ce va răbda până la sfârşit, acela se va mântui.” 


. A . . A . i i . 1 
Şi Sfântul loan Evanghelistul, zice în Evanghelia sa: „Unii ca aceia mari se vor chema.” 


e [notă: După a doua Venire, la înnoirea cerului şi a pământului (Luca 21, 33) 
Dumnezeu Fiul va primi Nume nou (Apocalipsa 3, 12), iar înaintea Numelui Domnului de 


acum, lisus Hristos, se pleacă tot genunchiul, al celor cereşti, şi al celor pământeşti, şi al celor 


g Profeţii şi mărturii creştine pentru vremea de acum, Ediţia a Il-a, Ed. Biserica Ortodoxă Alexandria, 2004, 
pagina 11 

dedesubt. Când se face referire la “mari se vor chema” se descoperă puterea numelui pe care 
îl vor primi la înnoirea lumii aceia, care au răbdat şi nu au luat semnul fiarei; iar puterea 
numelui constă în Puterea Duhului Sfânt dobândit prin răbdarea muncilor sfârşitului lumii. 
Vezi: Excurs Scopul vieții creştine. Conversaţia lui N. A. Motovilov cu Sf. Serafim de 


Sarov.] 


Capitolul 16 


Moartea Părintelui 


„Stiu unde mă duc, am mai fost acolo!” 


e În postul Paştilor, anul 1989, mă aflam cu fratele Andrei (fiul protopopului Galea din 
Sibiu) la Drăgănescu. Părintele Arsenie îl vede pe Andrei şi bătându-l pe umăr îi spune că 
este „ultimul calendar”. Noi ne gândeam că urmează sfârşitul lumii dar, în realitate, urma 


sfârşitul Părintelui Arsenie: 28 XI 1989. 


(D-na M. A.) 


e În 1989 m-am gândit să mai cercetez pe Părintele. În 27 octombrie 1989, cu o lună 
înainte de a-l chema Dumnezeu la cele veşnice, mi-a spus la despărțire: „Este ultima dată 
când ne vedem.” Eu am gândit că e ultima dată în luna aceea. Știind gândul meu mi-a 
răspuns: „Nu, eu am să plec pentru totdeauna.” Îmi părea rău, pentru că mă legasem 
sufleteşte de Părinte. Dar mi-a spus: „Mă duc, dar de acolo de unde mă voi duce, am să vă 
ajut mult mai mult decât am făcut până aici.” În 28 noiembrie 1989 am primit un telefon care 
m-a întristat mult de tot, căci am aflat că Părintele a plecat din lumea aceasta. La 
înmormântare am avut impresia puternică că văd moaştele unui sfânt şi mi-am zis: „Părinte, 
ai fost mare în viaţă, mare te-a lăsat şi moartea aceasta.” Ceea ce doresc să vă spun este că, 
dacă autoritatea superioară a Bisericii declară pe cineva sfânt, numai atunci el intră oficial în 
sfinţenia poporului, dar noi - şi eu personal - trebuie să fim martorii care să determinăm 


luarea acestei decizii. De multe ori, ceea ce se scrie despre Părintele Arsenie este cu 

tendinţă... [notă: Părintele este un sfânt necanonizat. Acatistele tipărite sunt o _ neascultare 


faţă de rânduiala bisericii. Când cu nedreptate Părintelui i-a fost luat dreptul de a sluji, acesta 
a dat ascultare de această hotărâre, spunând preotului, care îl rugase să slujească Sf. 
Liturghie: „Eu cu ascultarea nu mă joc.” ] 

Credeţi dumneavoastră că dacă Părintele a avut opozanți în timpul vieţii, acum nu mai 


are pe nimeni? 


(Pr. Prof. Simion Todoran) 

e Părintele Arsenie a vrut să fie înmormântat la Mânăstirea Sâmbăta, iar Părintele 
Veniamin, care a fost stareţ, a acceptat acest lucru, dar nu de la început. Când s-a hotărât, 
Părintele i-a spus: „Acum e prea târziu. Să mă înmormânteze la Prislop, că e mânăstire 
săracă“ - ştia că va veni multă lume în pelerinaj. 

Unul din cei care au fost la înmormântare, Constantin Jurcovan din Recea, a spus că 
atunci când săpau groapa Părintelui, a apărut pe cer un nor alb, ca o ceaţă, pe care scria cu 
negru Enoh, cu litere tot din nori formate. Cei care au văzut au spus că a fost duhul lui Enoh 
in Părintele Arsenie. [notă: Sufletul omului este însoţit de îngeri până în rai. Este cu putinţa 
ca Enoh să-l fi însoţit pe părintele. Nu este cu putinţa ca duhul acestuia să fi fost în întregime 


întrânsul. ] 


(Paraschiva Anghel, Dejani) 


e Cuun an sau doi înainte de a muri, mi-a spus Părintele Nicodim (care a ajuns ucenicul 
Părintelui Arsenie printr-o minune), că a mers la Prislop cu Părintele Arsenie, care i-a zis să 


[i 


ia 4 pocimpi (ţăruşi): „Bate unul aici, unul acolo, unul acolo şi unul acolo “, iar după ce i-a 
bătut a zis: „Pe mine aici mă veţi îngropa. “ Până atunci se ştia că Părintele va fi înmormântat 
aici, la Sâmbăta. După câte gândesc eu, Părintele s-a rugat la Dumnezeu să-i fie îngăduit să 
fie înmormântat la Prislop şi când a primit îngăduinţă de la Dumnezeu, atunci a zis că acolo 
să fie înmormântat. 

Odată, am ajuns la mânăstire la Prislop şi nu avea cine să acopere cu şindrilă 
acoperişul porţii. Era numai meseriaşul, domnul Vâlcea, care a făcut şi crucea Părintelui 
Arsenie, după cum i-a spus Părintele. Când a scris pe cruce anul morţii „/989” i-a zis 
Părintelui Arsenie: „Nu grăbim ?”, şi Părintele a zis: „Nici un ceas din 1990." 


Când a murit Părintele Arsenie a fost pentru prima dată în viaţă când am avut ocazia 


să-l ating. Obrajii îi erau roşii. Era acolo şi Părintele Sebastian. Părintele Sebastian era 

nevăzător, a avut o defecţiune la ochi şi a rămas fără vedere, iar Părintele Arsenie I-a întrebat 
la vremea respectivă: „Mă omule, vrei să-ți dau vederea şi să te fac preot?“ El răspunde: 
„Nu vreau să mai văd deşertăciunile acestei lumi”, şi a murit ca simplu monah. A fost şi 
Părintele Domeţie, care nu exista să pomenească de Părintele Arsenie şi să nu-i dea lacrimile. 
Ori de câte ori îl pomenea îi dădeau lacrimile. 

A murit joi şi l-au înmormântat luni, şi era ca viu atunci. Împrejurul sicriului se simţea 
mireasmă de mir. Eu îl pomenesc pe Părintele Arsenie la morți când fac pomelnic cu morţii şi 
când închei rugăciunile mă rog ca la un sfânt. 

La înmormântare, când i-am sărutat mâna, am văzut că avea unghiile la mână. Eu nu zic 
că nu a fost torturat, dar unghiile le avea. Nu au fost la înmormântare atât de mulţi, cum mă 
aşteptam. 

A trecut la cele veşnice neîmpăcat pentru că a plecat cu multe taine pe care nu a avut cui 
să i le dezvăluie. A vrut să slujească Sfânta Liturghie într-un grup restrâns, numai cu obştea 
mânăstirii Prislop şi n-a primit binecuvântare. N-a putut să slujească. Cred că acolo vroia să 
dezvăluie celelalte taine. 

După moartea Părintelui mi-a spus Părintele Lucian că un om avea nişte necazuri mari: a 
cumpărat o casă, a dat arvună o sumă mare şi mai trebuia să dea şi nu mai avea de unde să 
strângă. Era necăjit omul şi i-a spus părintelui Lucian, care este acum la Drăgănescu, iar 
acesta i-a spus: „Să te rogi la Părintele Arsenie că te va ajuta. ” S-a rugat la Părintele Arsenie 
şi după vreo două săptămâni vine la mânăstire şi-i mulţumeşte părintelui că I-a îndrumat să 
se roage la un aşa sfânt care I-a ajutat, pentru că nici nu-şi dă seama cum a făcut rost de bani 


să plătească. Asta este una din minunile Părintelui Arsenie. S-a întâmplat în anul 2001. 


(Gheorghe Silea, 45 de ani, Sâmbăta de Sus) 


e Am fost şi la înmormântare. Stând pe margine acolo am auzit pe unii, că ar fi spus 
Părintele lui Ceauşescu: „După o lună de zile după ce mor eu, mori şi tu .“ Aşa s-a întâmplat. 

În timpul slujbei de înmormântare noi ne-am dus pentru puţină vreme ca să mâncăm. 
Când am ajuns înapoi, lumea era ieşită afară şi cânta „Sfinte Dumnezeule, Sfinte Tare, Sfinte 
fără de moarte... “, dar nu mai înainta, toţi stăteau pe loc. Au intrat în alertă că nu ştiau ce-i 
acolo. Când să iasă din biserică Părintele ar fi deschis ochii, fiind descoperit la faţă. Eu nu am 
văzut treaba asta, dar cunosc doi băieţi care au văzut. leşind, i-au legat o năframă neagră şi au 


plecat cu el mai departe. 

(Serban Alexe, 73 de ani, Lisa) 


e La Prislop am fost şi eu, era iarnă şi pe mormântul dânsului erau flori. Le-a spus la 
măicuţe: „Cât am fost în viaţă, nu v-am putut ajuta, dar o să vă ajut după moarte.“ |notă: 
Când se întorc românii din străinătate (sau la plecare) pot intra cu uşurinţă la Prislop. 


Sâmbăta de Sus nu ar fi fost la fel de accesibilă.] 


(Dobrin loan, 67 de ani, Săvăstreni) 


e Părintele s-a şi rugat să moară mucenic şi Dumnezeu i-a împlinit dorința. Deşi el a 
fost mucenic în fiecare zi, a avut cruce grea, pe măsura harului. A murit pe 28 noiembrie, ca 
şi Cuviosul Mucenic Ştefan cel Nou, a cărui mucenicie tocmai o pictase [profetic] pe absida 
altarului din biserica Drăgănescu! Pe pictură este scrisă vina pentru care a fost omorât Sfântul 
Ştefan cel Nou: „Ștefan mi-a făcut temnita Mânăstire. ” Există o asemănare mare între viaţa 


acestui sfânt şi viaţa Părintelui Arsenie. Ca şi acesta, încă din pântece a fost ales. 


(Pr. Petru Vănvulescu) 


e La înmormântarea Părintelui, am văzut că avea degetele mâinilor sub dulamă. M-am 
mirat şi m-am întrebat de ce au făcut aşa. Nu ştiu de ce, dar am auzit în predica Părintelui 
Bunescu (la înmormântare) ceva ce m-a uluit. A spus aşa: „Ai trăit ca un cuvios şi ai murit ca 
un martir.” |motă: Părintele i-a relatat unei persoane apropiate despre un complot de otrăvire 
împotriva dânsului.] Tot la înmormântare, când s-a întors sicriul cu 180 de grade, pentru a 
pleca spre cimitir, am văzut foarte clar cum Părintele Arsenie a deschis ochii! l-am văzut clar 
ochii albaştri. Eram foarte aproape de sicriu (0,5 metri). Când am auzit că şi alţii au văzut 


acest lucru, am înţeles că nu a fost o nălucire. 


(Maica Adriana, Schitul Cornet) 


e Părintele Arsenie a zis odată către mine: „Mă, tu ai văzut o cruce... şi nu trebuia să o 
arăţi la lume.” Asta a fost după 1970. Când m-am dus la Prislop i-am mai spus de-o arătare şi 


zice „Mă, de ce arăţi, te rog să nu mai arăţi, că lucrurile cereşti nu se arată.” Dar atunci nu 

am ştiut de ce vorbeşte dânsul aşa. Eu am făcut groapa Părintelui la Prislop, am zidit-o cu 
cărămidă. Când s-a făcut slujba de înmormântare din Biserică, eram toţi afară, şi a apărut o 
cruce albă de pe clopotniţă până la el (în văzduh) şi crucea a pornit. Şi când a venit crucea a 
venit şi un nor mare. Am văzut eu asta. Şi s-a dus norul să prăvălească crucea albă şi nu a 
prăvălit-o şi a venit alt nor cu altă viteză şi s-a nimicit norul şi crucea s-a dus către miazăzi. 
[notă: Sufletul este însoțit de către îngeri pe drum, pentru a fi apărat. La fel cum dintr-un nor 
s-a coborât un tânăr să ceară găzduire, aşa şi aici, norii aceştia (nu oricare din văzduh) erau 
îngeri si demoni. Dumnezeu biruind.] După aceea a fost dus în biserică. În acest timp, din 
chilia lui, pe după mânăstire, a apărut semnul unei cruci în formă de ,„ X ”, de un argint auriu 


ce strălucea ca soarele, dar dacă el a zis să nu arăt, n-am arătat nimănui. Dar am văzut-o... 


(loan Bica, 76 de ani, Voivodeni) 


e Părintele mai zicea şi lucrul acesta: „Eu după ce mor vă ajut mai mult ca până 


trăiesc,” şi mai spunea aşa: „Eu ştiu unde mă duc, eu am mai fost acolo! “ 


(Ierod. Ieronim Coldea) 


e Un preot care a fost ucenic al Părintelui Arsenie a adormit în Domnul. Soţia lui nu ştia 
ce să scrie pe crucea de marmură de la mormânt şi a întrebat un preot. Acesta i-a zis să scrie: 
„De ce căutaţi pe cel viu printre cei morţi.” Şi aşa a scris. Aşa ar trebui scris pe crucile celor 
ce cred în Hristos, căci cel adormit nu e acolo ci la Hristos pe care l-a iubit. Scrie Părintele 


Arsenie în Cărarea Împărăției: „Hristos vine oriunde este chemat şi-l cheamă iubirea. “ 


(Pr. Ciprian Negrean) 


e Tin minte că-n ziua în care am aflat că Părintele Arsenie va fi înmormântat la Prislop, 
eram în casa unei creştine şi am plecat direct la înmormântare. Cât a durat drumul cu trenul 
mi-a tot venit să plâng. Nu pot uita, când au scos sicriul din biserică, în spatele meu era o 
femeie îmbrobodită, plânsă, şi un bărbat foarte înalt, amândoi ţărani din părțile Făgăraşului, şi 
brusc, bărbatul a rămas ca paralizat, cu ochii mari, înspăimântați, şi-a îndreptat mâna spre 
inimă şi deodată a făcut aşa, în mare şoaptă: „Voaaaahhh!”. I-am urmărit prin curtea 


mânăstirii doar-doar voi afla ce-o fi văzut bărbatul acela, şi când mergeam cu toţii spre 

groapă, am tras cu urechea şi am auzit: cu toate că era amiază, omul văzuse sus, pe cer, o 
cruce de stele. 

O minune legată de Părintele Arsenie, după moartea lui, am văzut şi eu la mânăstirea 
Sâmbăta în 1990, unde venisem cu o fată foarte credincioasă, bolnavă grav de scleroză în 
plăci de 17 ani. Nu putea merge decât cel mult 5-10 paşi; o duceam cu un cărucior pentru 
invalizi. Astfel am urcat împreună spre un izvoraş, cam la 2 kilometri mai sus de mânăstire. 
Şi cum stăteam amândoi lângă izvorul acela, în poiană apare o bătrână a cărei înfăţişare era 
imposibil să nu-ţi atragă atenţia. Părea de vreo sută de ani, înaltă, gârbovită, dar cu ochii 
albaştri, plini de viaţă. Eu povesteam cu fata asta, cu voce înceată. Zic: „No, mâine aş vrea să 
urc până la chilia Părintelui Arsenie, sub poalele Făgăraşului... .“ Deşi se afla cam la o sută 
de paşi, bătrâna a ridicat ochii spre mine şi m-a întrebat: „Chiar vrei să mergi la chilie... ?” 
Nu vă pot spune ce voce avea femeia asta... Un glas ce ajungea până la noi cu o ireală putere, 
un glas aproape mustrător şi totuşi nu, un glas ce venea parcă să ne certe din lumea cealaltă... 
Eu am spus că da, merg la chilie. Bătrâna a zis: „Bine”, şi-a luat apă de la izvor şi, când a dat 
să plece, s-a întors către noi şi ne-a întrebat: „Nu vreți un măr ?“ Noi am spus: „Da. ” Ea şi-a 
băgat mâna în straiţă şi a scos două mere mari, galbene, unul pentru mine, celălalt pentru fată 
şi atunci m-am uitat la piciorul ei. Un picior nefiresc de mare pentru o femeie, numărul 45 
sau chiar 46. Bătrâna s-a îndepărtat şi fata îmi zice: „Măi, parcă intrau ochii ei prin mine, 
simțeam că trece privirea ei prin mine, că-mi intră în carne, în corp... .“ lar eu eram sigur că 
erau aceiaşi ochi mari, albaştri şi umezi, pe care-i văzusem atunci la Drăgănescu. Deodată, pe 
amândoi ne-a străfulgerat un gând: „Să vezi că a fost Părintele!“ Am alergat după bătrână 
dar, cu toate că nu trecuseră nici două minute de la plecarea ei, n-am mai găsit-o nicăieri. Mai 
mult, pe poteca aceea veneau spre noi nişte turişti care ziceau la rându-le, că n-au văzut 
nimic, nici o bătrână. Am mai zăbovit puţin şi când a fost să plecăm, fata zice: „Hai, că 
încerc să merg până la cărucior.“ Când a ajuns la cărucior zice: „Mai încerc doar să cobor 
până în drum, c-am văzut că m-ai tras cam greu pe panta asta.“ Când am ajuns jos, la drum, 
spune: „Măi, nu ştiu, parcă simt aşa, o putere în picioare... ”, iar eu am îndemnat-o în glumă: 
„Măcar dacă ai merge până la mânăstire, să nu mă tot obosesc să împing de cărucior prin 
grohotişul ăsta.” Atunci ea s-a oprit, s-a uitat spre cer şi a devenit foarte serioasă: „Doamne, 
n-aş vrea să merg decât ca să nu-i mai supăr pe alții!”, şi a mers cei doi kilometri pe jos. 
Făcuse aşa o febră musculară că sâmbătă n-a mai coborât de la chilie. Însă din acea zi şi până 


astăzi, fata aceea merge pe picioarele ei. 


(Părintele Dumitru, Mânăstirea Sf. Ilie , Albac) 

e La înmormântarea Părintelui Arsenic Boca, în 1989, Părintele Bunescu (preotul 
paroh din Drăgănescu), spunea: „Aici, astăzi, suntem cei chemaţi de Părintele Arsenie Boca; 
toți aceştia ne vom întâlni cu Părintele în rai.” 

La înmormântarea Părintelui, lumea vorbea că Maica Stareţă de la Prislop se consulta 
odată cu Părintele despre greutăţile materiale pe care le avea. Părintele i-a răspuns că va veni 
vremea când toată valea aceasta va fi plină de lume şi atunci va scăpa de necazurile materiale. 
La scurt timp Părintele a murit; de atunci şi până acum este o afluenţă mare de oameni în 


pelerinaj la mormântul Părintelui Arsenic Boca. 


(D-na Prof. C.F.) 


e Părintele va fi veşnic în amintirea făgărăşenilor! Şi eu, ca preot, am un loc aparte 
pentru el în sufletul meu; nu putem să nu vorbim despre el, despre ce a fost şi a făcut 
Părintele. Nu am fost la înmormântare, dar am auzit că preoţii care I-au dus la mormânt pe 
Părintele Arsenie, au văzut o lacrimă pe faţa Părintelui, lacrimă care s-a imprimat pe faţa 


Părintelui şi nu s-a mai şters niciodată, aşa cum s-a imprimat şi pe fotografie. 


(Pr. Ioan Ciungara, Copăcel) 


e Schimbarea mea s-a petrecut cu viteza şi tăria unui fulger. Îmbrăcată subţire, cu 
pantofi decupaţi şi talpă de plută, mă plimbam ca un fotomodel printre oameni. La 
mormântul Părintelui însă, ceva s-a năruit în mine. Am început să plâng fără contenire şi 
prin faţa ochilor îmi treceau toate păcatele pe care le săvârşisem. Nu ştiu cât timp am stat la 
mormânt, dar când am revenit în curtea bisericii, aveam un dor cumplit de mântuire, un dor 
sfâşietor să rămân acolo, să nu mă mai despart de Părintele. Era peste puterile mele să mai 
plec. Prietenii care mă aşteptau la maşină nu au înţeles nimic. Credeau că am înnebunit, că 
trec printr-o criză de delir mistic. Într-o secundă am lăsat în urmă tot: o carieră strălucită, o 
casă superbă în cartierul Primăverii din Bucureşti, luxul şi toate deşertăciunile vârstei. Am 


câştigat infinit mai mult: ajutorul şi mângâierea Părintelui. 


(Maica Maria, Sf. Mânăstire Prislop) 

e Pentru mine Părintele Arsenie este un loan Botezătorul al românilor. Spun unii că nu 
se mai desface mormântul căci aşa spune cartea /, Să-mi lăsați trupul în mormânt. Să nu-l 
deranjaţi pană la A Doua Venire"]. Sigur că da, smerenia călugărească aşa trebuie să fie. Şi 
Sf. loan Iacob a lăsat scris să se roage pentru el că se va duce în iad deoarece n-a făcut fapte 
vrednice de mântuire. Dar, după 20 de ani de la înmormântare, ne-am închinat la moaştele 
lui. Sau Sf. loan cel Nou de la Neamţ, la care n-a mai lăsat Dumnezeu să calce oameni 
păcătoşi peste el. Aşa şi cu Părintele Arsenie. Să aşteptăm să-l scoată Dumnezeu din 
mormânt, fără voia noastră. Aşa cum a descoperit Dumnezeu arhimandritului grec să vină la 
Sf. Ioan lacob şi să-l descopere pentru a-l găsi aşa cum l-au găsit, tot aşa şi la Sf. Arsenie de 
la Prislop va veni cineva care va spune că neapărat trebuie să-l descoperim pentru că i s-a 
arătat. Şi se va arăta multora. 

Mi-a părut rău că nu a fost dezgropat la 7 ani de la înmormântare. Atunci era o ploaie 
liniştită, care mi-a inspirat cuvintele: „Jubiţi credincioşi, dați umbrelele la o parte, căci 
aceasta nu este o ploaie normală. Acestea sunt lacrimile Părintelui, pe care le-a vărsat 
pentru poporul acesta.” La începuturi, am auzit că Părintele vărsa lacrimi multe când slujea 
şi predica. Dar mai încoace, ajunsese la maturitate spirituală căci nici nu plângea, nici nu 


râdea, ci spunea, ca din partea lui Dumnezeu, cuvântul autorizat: Mă, să nu mai faci cutare!. 


(Pr. Nicolae Boboia) 


e Sfântul Ilie, cât de mare prooroc era, avea nevoie, simţea nevoie ca poporul să se 
apropie de el. „Apropiaţi-vă de mine” zicea Sfântul Ilie către poporul rătăcit al lui Israel. 
„Apropiaţi-vă de mine”, parcă ar vrea să ne spună preacuviosul Părintele nostru Arsenie, în 
toate zilele de prăznuire ale acestei sfinte Mânăstiri, în toate zilele de pomenire, în toate zilele 
de hram şi de praznic, şi în duminici şi sărbători. „Apropiaţi-vă de mine”, pentru că cine se 
apropie de Sfinţi se apropie de Dumnezeu, pentru că Dumnezeu transpare prin Sfinţi şi ni se 
descoperă prin Sfinţi. Sfinţii, spun teologii ortodocşi, sunt întru-un fel „întruparea Duhului 
Sfânt.“ [notă: ascultați de îndemnurile din Sf. Scriptură şi veți dobândi Duh Sfânt] 
„Apropiaţi-vă de mine!”, şi tot poporul s-a apropiat de Sfântul Ilie. A părăsit poporul pe 
preoţii lui Baal, s-a depărtat poporul de cei care-l duceau în rătăcire şi idolatrie, şi poporul s- 
a apropiat din nou de omul lui Dumnezeu de Sfântul Ilie. Aceasta este salvarea, aceasta este 
soluţia şi pentru neamul nostru ortodox de pretutindeni, să se apropie de Hristos apropiindu- 


se de sfinţi, să se apropie de sfinţi ca să se poată apropia de Dumnezeu. Simţim cu toţii, iată, 

după aproape 14 ani de la plecarea în veşnicie a Părintelui Arsenie, că poporul nostru 
românesc simte cine a fost, cine este şi cine mijloceşte în mod deosebit. Simte poporul şi se 
apropie de mânăstirea Prislop, de Părintele Arsenie, de mormântul sfinţiei sale, aşa cum avea 
să spună cu puţin timp înainte să plece dintre noi: „Va lua țara foc din Prislop!” E vorba de 
focul ceresc, de focul Duhului Sfânt, de focul harului lui Dumnezeu. Prin tot ceea ce se scrie 
bine, şi prin tot ceea ce se publică bine despre Părintele Arsenie, se simte că poporul are o 
sete duhovnicească deosebită care nu i se poate astâmpăra decât prin cuvântul cel viu şi 
adevărat al lui Dumnezeu, transmis nouă prin Sfinții Părinţi, de la Sfinţii Apostoli şi până la 


Sfinţii zilelor noastre. 


(PS. Daniil Partoşanul) 


Sfaturi şi îndemnuri 
ale 


Părintelui Arsenie 


e Rar să găseşti un om care să dea sens religios morții, adică s-o aştepte cu bucurie, ca 


pe-o izbăvire sigură din împărăția păcatului. 


e Când sora moarte ne dezleagă de trup, ne face un mare bine, fără să ştim şi fără să 
vrem. Tot ce e rău în lumea asta: neştiinţă, neputinţă, întunerecul, păcatul cu miile 
lui de gheare, prin moarte încetează. Răul e osândit de moarte, deci moartea ni-i un 
ajutor. Nu trupul este răul, dar prin moarte se omoară răul cu desăvârşire, de aceea, 


la vreme, trupul va învia din morţi. In moarte-1 învierea. 


e  Impliniţi-mi dorinţele, sfaturile minime, şi vă schimbă Dumnezeu situaţiile, 


problemele voastre, fără să fiu eu prezent, căci Dumnezeu e Cel ce le schimbă. 


A 


In continuare urmează Picturi, Omagii., Note Biografice şi Cuprinsul cărții. 

Picturi 

Invierea Mântuitorului 


Pictură realizată de Părintele Arsenie Boca în Biserica din Drăgănescu 

Adormirea Maicii Domnului 


Pictură realizată de Părintele Arsenie Boca în Biserica din Drăgănescu 

Antonie (Biserica Domnească) 

Sfânta Cuvioasă Paraschiva de la Iaşi 


de Arsenie Boca, care se afl 


tată 


ă pic 


Icoan 


Omagiu Părintelui drag 


Noi, cei ce l-am cunoscut, 
Şi Părinte drag l-am avut, 
Simţim astăzi adânca durere, 
Dar si mare mângâiere. 
Caci noi ştim că si acum, 
Nu va înceta nicicum, 
Viu să fie-n amintiri, 
Chipul sfintei lui iubiri. 
Şi cu toți nădăjduim, 
Cu Părintele să fim, 
De vom împlini curat, 
Sfaturile ce ne-a dat. 
Iar acum la despărțire, 
Cu smerenie si iubire, 
De la cel plecat în zare, 


Cerem Binecuvântare... 


Teodosia — Zorica Laţcu, împreuna cu toţi credincioşii, copii ai Părintelui. 


(Braşov, 3 — 4 decembrie 1989) 

HI 


Părintelui Arsenie 


Părinte, ai plecat şi-ai luat cu tine, 
Spovada grea de-atâta neputința, 
Nu ne mai ceartă nimeni de păcate, 


Şi n-avem de iertare trebuinta. 


Se-adună toată turma când vin lupii, 
Ei nu se mai îmbracă-n piei de oaie, 
Nici n-are rost de-acum să se ascundă 


Invaţă ei pe oi sa se jupoaie. 
Toți mieii-nnebuniţi urla la lună, 
Nu ştiu de-n turmă stau lângă vreun frate, 


Trimite-ne, Părinte, -un semn din ceruri 


Şi mântuieşte-ne de păcate! 


Prof. Maria Gabor 

Capitolul 17 


Părintele Arsenie. Note biografice 


1910 Septembrie 29. Se naşte în localitatea Vaţa de Sus, judeţul Hunedoara, prin părțile 
Dragului, dintr-o familie de țărani simpli, Iosif şi Cristina, dar credincioşi. Primeşte numele 


de Zian. Mai are o soră care moare de tânără. Tatăl său cunoştea meseria de pantofar. 


1929. Absolvă ca şef de promoţie Liceul ” Avram Iancu” la Brad. Este marcat de colegi cu 
epitetul de "Sfântul", iar stejarul pe care-l plantează cu colegii la absolvire, îi va purta 


numele, "Gorunul lui Zian". Şcoala primară (primele 4 clase) o face în satul său natal. 


1929 - 1933. Urmează cursurile Institutului Teologic din Sibiu, unde este remarcat de 
profesori ca un student de elită. Aici îi devin cunoscute talentele sale de pictor şi devine 


interpret la flaut. 


1933. Este trimis la Bucureşti de către Mitropolitul Nicolae Bălan pentru a urma Institutul de 
Belle Arte. Cu această ocazie participă şi la cursurile de anatomie ale profesorului Francisc 
Crainer şi la prelegerile de mistică ale lui Nechifor Crainic. Ajută pe părintele Dumitru 
Stăniloaie la traducerea Filocaliei, realizând grafica primelor patru volume, care apărut la 


Sibiu. 


1935 Septembrie. Conform documentelor arhivei Arhiepiscopiei Sibiului, este hirotonit întru 
citeț şi ipodiacon. Şi tot atunci este hirotonit diacon celib (conform părintelui Veniamin 


Tohănescu). 


1939. Merge la Muntele Athos, unde stă trei luni. Experimentează viața duhovnicească de 
aici, postind 40 de zile. După unii, în aceste trei luni, ar fi refăcut şi traseul parcurs de 


Apostolul Pavel in Grecia. In iunie se închinoviază la Mânăstirea Sâmbăta de Sus. 


1940 Mai 3. Are loc tunderea în monahism, când primeşte numele de Arsenie. 


1942 Aprilie 10. Părintele Arsenie este hirotonit preot şi numit stareț al mânăstirii. 


1943. După un an de la hirotonia întru preot, Părintele Dumitru Stăniloaie remarca amploarea 


mişcării duhovniceşti de la Sâmbăta de Sus. 


1948 Mai. Este arestat şi torturat de securitate, fiind acuzat că e legionar, lucru pe care 
Părintele l-a negat chiar dacă în 1947, cu sprijinul său, la Sâmbăta, s-a ţinut o consfătuire ce a 


dus la o unitate de luptă a tuturor forțelor anticomuniste din ţară. 


1948 Noiembrie 25. Este mutat la mânăstirea Prislop de Mitropolitul Nicolae Bălan. 
Mânăstirea era într-o stare jalnică, fiind părăsită de ultimii trei vieţuitori călugări, greco- 
catolici ( În 1948 greco - catolicii au revenit la Ortodoxie ). Este numit stareţ al acestei 


mânăstiri. 

1949 Septembrie 14. Se tund în monahism, la Prislop, Stelian Manolache cu numele Domeţie 


şi Leonida Plămădeală, cu numele Antonie. 


1950. Prislop devine mânăstire de maici; Părintele Arsenie nu mai este stareţ, ci rămâne 


duhovnic al mânăstirii, iar stareță este numită monahia Zamfira. 


1951 Ianuarie 15-16. Părintele este din nou ridicat de securitate. 


1952. Părintele revine la Prislop după ce, condamnat, a stat 9 luni la Canal, înainte fiind şi la 


Ocnele Mari. 


1959. Se desfiinţează mânăstirea Prislop, maicile sunt alungate, la fel şi Părintele Arsenie, 
căruia 1 se interzice să mai slujească ca preot. Clădirea este transformată într-un cămin de 


bătrâni, până în 1976 când se redeschide mânăstirea. 


1961. După o lungă pribegie prin Bucureşti, este angajat ca pictor muncitor, la Atelierele 


Patriarhiei de la Schitul Maicilor, participând la slujbe doar ca şi cântăreţ. 


1968. Este pensionat (o pensie minoră); începe pictura Bisericii de la Drăgănescu la care se 


va osteni timp de 15 ani. 


1969 — 1989. Deţine un atelier de pictură şi chilie la proaspătul înfiinţat așezământ 
mânăstiresc de la Sinaia. (După 1959, Maicile alungate de la Prislop, se reorganizează într-un 


aşezământ mânăstiresc la Sinaia.) 


28 Noiembrie 1989 
Părintele a încetat din viaţă la Sinaia. Este înmormântat pe data de 4 Decembrie 1989 la 
Prislop 


(Haţeg, Judeţul Hunedoara). 

